
CAPITOLUL I 


De jur-împrejur, domnea jungla cambodgiană, udă din 
cauza unei ploi recente. Aproape că se vedea cu ochiul liber 
procesul de descompunere, de putrefacție a plantelor, teren 
fertil pentru apariţia unor noi forme de existență: ciclul 
vegetal al vieţii. Jungla avea un miros al ei, specific, acela de 
umezeală, de apă stătută, o stare de mucezeală a frunzelor 
căzute, izul formelor de viață microscopice care se înmulțesc 
şi mor şi al animalelor mari ce intră în circuitul firesc al 
supraviețuirii, adică de a ucide sau de a fi ucise. 

Prin apropiere domnea însă şi moartea oamenilor. 

La cinci metri în faţa lui Mark Stone, se aflau şase soldaţi 
vietnamezi din trupele regulate care tocmai jefuiseră cadavrele 
calde încă ale celor trei civili cambodgieni, luându-le puţinele 
bunuri neînsemnate: ceasuri, bijuterii ieftine şi câteva dintre 
lucrurile găsite în rucsacurile jerpelite, al căror conţinut 
fusese risipit de-a lungul cărării ce tăia în două jungla. 

Lui Stone i se păru că leşurile căsăpite, răsucite grotesc, 
aparțineau unor țărani refugiaţi: doi adulți, probabil tatăl şi 
mama, şi o adolescentă a cărei goliciune dovedea că fusese 
violată, înainte să fie măcelărită, de unul sau mai mulţi soldați 
vietnamezi. Râsetele acestora îl alertaseră pe Stone şi îl 
aduseseră aproape de locul faptei, ca să asiste în tăcere la 
scena de coşmar... prea târziu să-i mai poată ajuta pe 
nefericiţii refugiați ce nu reușiseră să scape din iadul junglei 
sud-asiatice. 

Stone se ghemui la pământ. Mânia şi ura pentru teroriștii 
îmbrăcaţi în uniforme militare se concentrară într-o poftă de a 
ucide atât de puternică, încât simţi că nu îi poate rezista. 
Blestemă faptul că nici unul dintre camarazii săi nu putea să 
tragă nici măcar un glonţ. Se aflau prea aproape de 
închisoarea în care erau ţinuţi prizonierii de război şi riscau 
să alerteze pe cineva din tabără. Nu puteau să ucidă decât în 
modul cel mai tăcut posibil. 

Se întoarse de la punctul său de observaţie, şopti ceva 
camarazilor săi, apoi înaintară în tăcere, cu scopul de a 
înconjura locul în care patrula vietnameză prinsese familia 
cambodgiană. 

Fiecare soldat îşi scosese rezerva de orez de sub cămaşa 
de camuflaj. Tuburile de plastic, cu diametrul de trei 
centimetri şi lungi de şaizeci de centimetri, conțineau orez 
preparat, suficient pentru ca un soldat vietnamez să reziste o 
săptămână. Începură să mănânce fără să le pese de cele trei 
cadavre care zăceau la numai câţiva metri de ei. Muştele şi 
insectele se adunară repede la festin. Soldaţii nu observară 
acest amănunt. 

Acum era momentul. Stone nu putuse să salveze vieţile 
celor trei cambodgieni nevinovaţi, dar putea face ca ucigaşii 
să plătească foarte scump pentru fapta lor. Camarazii lui, 
fiecare dintre ei bine antrenat şi specialist în arta luptei în 
junglă, ştiau ce aveau de făcut. 

Lângă fiecare soldat se afla clasica puşcă automată 
rusească AK-47 cu calibrul de 7,62 mm, dar pentru câteva 
minute armele fură ignorate. Crima fusese uitată. Mâinile 
nerăbdătoare îndesau orezul în gurile înfometate. 

Lui Stone i se păru că cel mai atent dintre cei şase 
jefuitori de cadavre era sergentul, care mai arunca câte o 
privire în direcția junglei din când în când. Criminalii 
continuară să mănânce, chicotind şi vorbind de parcă 

rămăşiţele victimelor lor nu ar fi fost împrăştiate la numai 
câțiva paşi distanță. 

Stone îşi dădu seama că acest sergent trebuia să fie foarte 
important, din moment ce i se încredințase o armă rusească 
preferată de KGB, un revolver Tokarev de 9 mm. 

Se uită la ceas. Cei şase luptători ai echipei sale îşi 
ocupaseră poziţiile. Se aflau în apropiere, aşezaţi în puncte 
strategice într-un cerc în jurul celor şase vietnamezi, şi fiecare 
dintre ei avea o ţintă precisă. Unul era în spatele unui arbore 
tek înalt de aproape treizeci de metri, a cărui coroană forma 
un acoperiş natural. La stânga, lângă copacul de betel, aştepta 
Hog Wiley. Un desiş de bambuşi mici camufla cealaltă parte 
a suprafeței deschise. 

Stone lăsă soldaţii vietnamezi să se mai relaxeze puțin. 
Singurul lucru pe care puteau să-l facă era să atace această 
patrulă, chiar dacă se afla foarte aproape de obiectivul lor. 
Toată acţiunea trebuia să se desfăşoare în tăcere, pentru că la 
numai un kilometru distanță era lagărul pentru cei dispăruţi în 
misiune. Era singura trecătoare ce străbătea un defileu îngust, 
singurul drum pe care puteau înainta, altfel ar fi trebuit să se 
întoarcă înapoi, parcurgând astfel cinci kilometri în plus. În 
acest caz ar fi ratat decolarea elicopterului, după salvarea 
prizonierilor. 

Trebuia să atace acum, fără să se audă vreun sunet, vreun 
cuvânt sau vreo împuşcătură. 

Stone era un bărbat masiv, înalt de un metru optzeci şi 
cinci, musculos şi lat în umeri, dar cu un mijloc subțire, fără 
nici o urmă de grăsime inutilă. Cântărea nouăzeci şi cinci de 
kilograme şi era dur ca pielea tăbăcită a unor pantofi vechi. 
Ochii erau de un albastru care bătea în gri. În jurul capului 
avea o bantă neagră şi purta o bluză fără mâneci, decoltată şi 
răscroită adânc, reminiscență a uniformei marinăreşti, tocmai 
bună pentru cuptorul tropical, salopetă şi o raniță de 

campanie. De raniță era legată o puşcă automată SPAS-12 
încărcată cu opt cartuşe de vânătoare. 

Stone se bucură pentru că adusese cu el pistolul automat 
Beretta 93-R. Înşurubă la capătul ţevii amortizorul scurt şi 
gros, ridică arma şi îl ținti pe sergent. Sunetul înfundat al 
amortizorului constituia semnalul atacului. 

Ochi chiar deasupra nasului vietnamezului şi trase. 
Glonţul Parabellum de 9 mm lovi fâră greşeală cu doi 
centimetri mai jos de linia părului, retezând partea de sus a 
capului, în vreme ce corpul căzu cu mult în spate, către 
marginea junglei dese. 

Hog Wiley stătea lipit de pământul umed, abia reuşind să 
se înfrâneze. Avea aproape doi metri înălțime, o față ca de urs, 
cel mai urât om pe care îl văzuse Stone vreodată. Era o 
matahală bărboasă, cu părul veşnic răvăşit, un băiat de treabă 
din estul Texasului, care putea face față cu succes oricărei 
curse de motociclism, dar care prefera tacticile animalelor de 
supraviețuire într-un derby pe viaţă şi pe moarte. 

Iar, acum, Wiley dorea să atace. Auzi sunetul amortizorului 
dincolo de pălăvrăgeala vietnamezilor şi văzu unul dintre 
inamici doborât. 

Parcurse în tăcere cei şase metri până la ţinta sa, un soldat 
scund care căra un rucsac plin, probabil cu grenade şi 
explozive, materiale pe care le puteau folosi. 

Hog mârâi ca un animal în timp ce avansa încet, ţinând în 
față, ca pe o sabie, cuțitul de luptă cu două tăișuri, lung de 
douăzeci de centimetri. Putea vedea cum camarazii săi îşi 
atacă propriile ţinte, dar nu mai avea timp să se gândească la 
ceilalți. Soldatul său aruncă vasul cu orez şi plonjă într-o parte 
după armă. 

Texanul îşi modifică unghiul de atac şi din doi puşi îl 
apucă pe asiatic de umăr şi îl răsuci. Cuţitul cel mare se 
înfipse în burta vietnamezului, lama îl spintecă urcând 

douăzeci de centimetri, tăie aorta şi îl aruncă pe soldat în 
propriul său rai sau iad. 

Hog smulse cuțitul de luptă din cadavru şi se întoarse, 
gata să se apere sau să-i ajute pe ceilalți. 

Un camarad din stânga lui, care mânuia o macetă, ratase 
prima lovitură, cea ucigătoare. Lama mare tăiase braţul drept 
al soldatului inamic, dar acesta se repezise la armă cu mâna 
stângă şi degetele îi ajunseseră lângă trăgaci. 

O singură împuşcătură, şi toată misiunea de salvare a lui 
Stone era compromisă! 

Hog alergă către cei doi. Degetul soldatului se apropiase 
şi mai mult de trăgaci chiar în momentul în care bocancul 
imens al texanului îl călcă cu duritate pe mână, aruncând arma 
departe. Soldatul gemu de durere. 

Cambodgianul, luptător în mişcarea de rezistență 
anticomunistă şi membru al echipei lui Stone, mânui din nou 
maceta. Americanul văzu expresia de groază din ochii 
soldatului vietnamez care încercă să-şi ridice mâna dreaptă 
pentru apărare, dar aceasta continua să fie țintuită sub 
bocancul lui Hog. 

Cuţitul cobori ca o coasă în lanul de grâu, decapitând 
luptătorul dintr-o singură lovitură. Texanul privi admirativ 
arma cambodgianului şi căută alt loc în care putea ajuta. 

Terrance Loughlin, englezul roşcat, expertul în demolări 
al grupului de comandă Special Air Service, atacase aproape 
în aceeaşi secundă în care auzise sunetul amortizorului şi 
văzuse victima căzând pe spate. Ţinta lui era un soldat ce căra 
un mortier. 

Englezul avea o toporişcă în mâna dreaptă şi un cuțit cu 
lama de zece centimetri în stânga. La primul pas alunecă, 
mârâi ameninţător, iar distanţa rămasă o parcurse din şase paşi 
mari, pentru a recupera secundele pierdute în momentul în 
care alunecase, la ieşirea de după palmierul de betel. 

Inamicul său îşi ridică ambele picioare cu sa se ferească 
de omul grăbit din față. Îşi înşfăcă automatul AK-47, dar arma 
nu putea fi mânuită pentru că nu avea suficient spaţiu de tragere. 

Loughlin aruncă toporişca dintr-o parte. Lama ascuțită 
lovi chiar deasupra gleznei stângi a vietnamezului, frângând 
ambele oase şi smulgând un geamăt de durere violatorului 
care se prăbuşi la pământ. 

Soldatul din trupele speciale trecu rapid pe lângă victimă, 
luă din mişcare toporişca cu mâna dreaptă şi, în timp ce plonjă 
înainte, balansă arma. 

Aceasta se înfipse în țeasta inamicului ca un cuțit într-un 
pepene copt. Ochii vietnamezului rămaseră holbați pentru o 
clipă, apoi dispăru orice urmă de lumină din ei. Un ultim 
geamăt părăsi buzele soldatului ce plătise preţul suprem. 

Loughlin smulse toporişca din capul cadavrului. Doi 
dintre luptătorii din mişcarea de rezistență anticomunistă se 
chinuiau cu un vietnamez mai solid. Reuşise să-şi scoată 
pistolul, dar nu-l putea îndrepta către cambodgienii mici de 
statură. 

Englezul o luă la goană către locul luptei, apucă mâna 
vietnamezului şi o întoarse brusc către capul acestuia. Îşi făcu 
loc între cei doi cambodgieni şi mânui din nou toporişca. 
Lama se înfipse în fruntea soldatului, croindu-şi drum până la 
jumătatea creierului. 

Mark Stone vâri Beretta în toc şi privi de-a lungul 
câmpului de bătaie. Cel de-al patrulea cambodgian al echipei 
sale era angajat în luptă cu un vietnamez care îşi pierduse 
arma. Stone străbăm cei şase metri şi îl lovi dur în zona 
rinichilor, făcându-l să se întoarcă în loc. Mark îşi folosi 
antebraţul ca să bareze o lovitură cu cuțitul. Vietnamezul îl 
ignoră total pe cambodgian şi se concentră exclusiv asupra 
adversarului său mai solid. 

Soldatul încercă o nouă lovitură, dar nu-i reuşi. Eşecul îi 
dădu lui Stone răgazul să facă un pas într-o parte ca să evite o 

lovitură a mâinii cu degetele încovoiate şi încordate, menite 
să atingă plexul. O rată şi pe aceasta. Imediat Mark îi aplică 
un pumn Chiar sub bărbie, lovitură care îl surprinse pe 
vietnamez. Zgomotul făcut de osul spart al bărbiei răsună în 
tăcerea nopții. 

Câteva clipe se rotiră unul în jurul celuilalt, vietnamezul 
continuând să amenințe cu cuțitul. Stone simulă o lovitură 
asemănătoare cu precedenta, atacând în schimb cu piciorul. 
Pumnul vietnamezului se desfâcu şi cuțitul zbură în vegetaţia 
junglei. 

Criminalul vietnamez ţipă în întuneric. 

Stone făcu un salt şi îl izbi cu piciorul în beregată, 
retezând țipătul. Vietnamezul icni, îşi apucă gâtul şi deschise 
gura, încercând să îşi recapete răsuflarea. 

Americanul îşi ridică mâna stângă şi lovi cu cotul în ceafa 
adversarului. Braţul său rupse gâtul inamicului care se prăbuşi 
mort pe potecă. Se rostogoli şi rămase cu ochii pironiți la cel 
de-al doilea plafon de vegetaţie al junglei. 

„Şase”, îşi zise Stone. Rămase pe drumul îngust ca să-şi 
tragă sufletul şi să-şi verifice oamenii. 

Cercetă zona în jurul lui. Toţi cei şase vietnamezi erau 
morți. Mark făcu semn oamenilor să adune toate grenadele şi 
explozivele. Echipa era înarmată cu CAR-15, puşti automate 
foarte asemănătoare cu puştile de asalt M-16 ale armatei, 
numai că erau mai scurte şi mai uşoare. 

Se uită la automatele AK-47 ale vietnamezilor. Era cea 
mai bună puşcă pe care o făcuseră ruşii vreodată. Poate că nu 
era o idee rea să ia cu ei una dintre ele. Cine ştie, poate că avea 
să le fie de folos. 

Aruncă puştile inamicilor adânc în junglă, de jur- 
împrejurul zonei deschise, dar Stone păstră un AK-47 şi patru 
încărcătoare. 

Loughlin examină rapid cadavrele şi rucsacurile, dar nu 
găsi nici o stație radio. Se uită în ranița cu explozive, văzu că 

toate grenadele erau de fabricaţie americană şi si o atārnà de 
umărul drept. 

Oamenii rămaseră nemişcaţi, uitându-se la conducătorul 
lor, aşteptând. 

Nu fusese rostit nici un cuvânt. 

Cu mâinile ridicate, Stone făcu semn echipei să înainteze 
aşa cum învățase la infanterie. Mai aveau încă un kilometru 
de mers prin întunericul junglei cambodgiene. Înaintau foarte 
încet, dar aveau la dispoziţie mai bine de o jumătate de oră ca 
să ajungă la obiectivul lor. 

Mark Stone se mai relaxă puțin în vreme ce conduse 
grupul pe potecă. Se rugă în gând ca cei trei prizonieri să se 
mai afle încă în lagăr şi să fie în stare să străbată cei 
aproximativ doisprezece kilometri până la zona de aterizare. 

Ştia că trebuie să-i elibereze. Dacă An Khom zisese că 
trei soldați americani se aflau acolo, atunci aceştia se aflau 
acolo. Traficantul de arme din Bangkok, care îi furnizase 
arme albe, greşea arareori în legătură cu locurile în care s-ar 
putea afla prizonierii. 

Mark Stone ar fi fost în stare să pună pariu că îi va elibera. 
Dorea să-i salveze mai mult decât orice pe lume, mai mult 
decât propria sa viață. 

Ştia cum arăta un lagăr pentru prizonierii de război. 
Aproape de sfârşitul ostilităţilor, fusese închis într-o astfel de 
închisoare nord-vietnameză. Era un coşmar care avea să îl 
bântuie tot restul vieţii: cuşti din lemn de bambus construite 
astfel încât prizonierul să nu poată sta nici în picioare, nici 
aşezat. Paznici brutali şi răi care îi băteau doar ca să se 
distreze. Mese subumane care distrugeau vitalitatea prizonierului 
pentru mult timp. Sarcini şi poveri care frângeau oameni mai 
slabi decât Stone. Suferinta provocată de gândul că ţara te-a 
uitat, dar că nu ai cum să ştii sigur. Paradele umilitoare prin 
oraşe şi sate unde prizonierii erau batjocoriţi, scuipaţi şi loviți 
cu prăjini de bambus. 

Aproape de sfârşitul războiului, vietnamezii îi trecuseră 
pe listele de prizonieri pe Stone şi pe alți câțiva, astfel încât 
aceştia să fie eliberați, mascând în acest chip sutele de 
americani despre care nu se pomenea nimic. Puteau fi mii de 
prizonieri acolo, nedeclarați chiar şi după o perioadă de zece 
ani. Ştia asta din experienţă, o experienţă extrem de dură. 

Ca prin minune, fusese eliberat. După ce se întorsese 
acasă, i se ceruse să se înroleze din nou, încredințându-i-se o 
funcție. Le povestise despre ceilalți prizonieri pe care 
vietnamezii nu îi declaraseră şi care erau ascunşi adânc în 
junglele din Laos, Cambodgia şi Vietnam. Guvernul nu-l 
crezuse. 

Fusese furios, îngrijorat şi apoi dezamăgit de guvern şi 
armată pentru că nu întreprindeau nici o acțiune ca să-i 
salveze pe camarazii care îşi riscaseră viețile luptând pentru 
patrie. 

Fusese un război nepopular pe care politicienii şi 
conducătorii statului doreau să-l uite. Problema celor 
dispăruţi în misiune nu făcea decât să le amintească de război 
şi de felul în care îl pierduseră. 

Stone nu era un om bogat, iar banii pe care îi primea de la 
rudele celor dispăruți în misiune abia îi ajungeau să-şi acopere 
cheltuielile, asta numai dacă se întorcea cu omul dispărut şi 
numai dacă familia îşi putea permite. Nu era o modalitate de 
a se îmbogăți. 

Dar cunoştea Indochina. Cunoştea regulile armatei. 
Fusese sergent-major în Beretele Verzi şi staționase în Da 
Nang în cea mai mare parte a războiului. Era expert în 
acțiunile efectuate sub acoperire, cum ar fi cele ce necesitau 
trecerea graniței în Laos, Cambodgia şi nordul Vietnamului. 
De asemenea, condusese multe misiuni de tipul „atacă şi fugi”. 

În timpul în care se aflase în Beretele Verzi fusese 
antrenat în mod deosebit pentru infiltrări, luptă corp la corp, 
arme, supraviețuire, camuflare şi paraşutare. 

Stone stătuse în Vietnam mai mult decat oricare alt 
membru al Beretelor Verzi. Se simţea ca acusă în uccastă 
regiune pentru că ştia limbile vorbite, oamenii, politica lor şi 
pământul de sfârşit de lume. De nevoie devenise expert al 
supraviețuirii în iadul verde al junglei orientale unde venise 
de multe ori pe cont propriu. 

Ori de câte ori găsea soldați americani, îi aducea înapoi 
fără probleme, fie că-i cerea, fie că nu-i cerea cineva acest 
lucru. 

A căutat să nu i se facă publicitate. Nu se menţiona nimic 
atunci când un soldat era descoperit şi adus înapoi, pentru că 
asta nu ar fi făcut decât să intensifice supravegherea 
Serviciului Internațional de Contraspionaj. Acest serviciu 
îngloba Defense Security Assistance Agency care se ocupa 
sau, mai degrabă, nu se ocupa de problema celor dispăruți în 
misiune, ținând seama de schimbarea continuă a delicatelor 
instrucțiuni politice. 

Deci, singurele informaţii care se puteau afla referitor la 
acțiunile prin care Mark Stone aducea acasă dispăruţii în 
misiune erau transmise verbal de la o rudă la alta. Dar era 
suficient. Ştia că puţinele şanse de a elibera dispăruții în 
misiune descoperiţi aveau să treacă pe lângă el. 

Hog şi Loughlin erau inima acestei forțe eliberatoare, dar 
Mark dispunea de o listă de treizeci de oameni pe care îi putea 
suna şi care erau dispuşi să participe la misiunea de salvare a 
prizonierilor. Aceşti oameni erau mercenari care lucrau în alte 
părți pentru sume mari de bani, dar care, pentru a-i salva pe 
prizonierii ținuți ostatici vreme îndelungată, erau dispuşi să-şi 
rişte vieţile pe nimic. 

Uneori informaţiile guvernului erau utile. Stone avea o 
sursă de informaţii direct în Departamentul Apărării. Numele 
ei era Carol Jenner, ofiţer cu informațiile al departamentului. 
Era înaltă şi frumoasă, o blondă mai mult decât deosebită. ..și 

era tare. Ochii ei albaştri se uitaseră numai la Mark Stone în 
ultimul timp. Nici la Hollywood nu exista o asemenea regină 
a frumuseţii, mai isteață ca un calculator şi foarte experimentată 
în pat. 

Dacă apărea ceva neobişuit sau interesant în baza de date 
a guvernului, referitor la cei dispăruți în misiune, transmitea 
rapid şi sigur pontul lui Mark Stone. Ştia cu exactitate cum să 
facă acest lucru şi până acum fata nu avusese nici o problemă. 

“În momentul în care începuse operațiunea, ştiuse că nu 
avea cum să reuşească de unul singur. Avea nevoie de oameni 
fideli şi abili. Era bine cunoscut în mica comunitate 
internațională a mercenarilor. În ultimele misiuni se 
concentrase asupra lui Loughlin şi Wiley, iar operaţiunile 
decurseseră fără piedici. Cei doi erau inima echipei sale, dar 
existau câțiva experți pe care îi putea căuta ori de câte ori avea 
nevoie de ei. 

lar acum venise timpul să acţioneze. Opri grupul şi, din 
spatele unui pâlc de copaci, cercetă cu atenţie tabăra luminată 
cu proiectoare, aflată la aproximativ o sută de metri distanță. 

Lui Stone nu-i păsa că guvernul spusese că nu mai există 
problema prizonierilor. Nu îi păsa că vietnamezii nu vroiau să 
coopereze în găsirea mormintelor şi a oaselor soldaților 
americani, inclusiv ale celor ucişi în taberele de prizonieri. 

Nu dorea decât să intre în obiectiv, să vadă dacă sunt 
prizonieri americani acolo, să-i scoată afară şi să-i ducă înapoi 
la familiile lor. Aceasta era sarcina lui şi avea să o ducă la 
capăt. Nu dădea nici doi bani pe ceea ce spusese guvernul să 
facă. 

Se lipi de pământ, ieşi din spatele paravanului de bambuşi, 
târându-se pe coate, şi se îndreptă direct spre tabăra în care 
erau ținuți prizonierii. 

CAPITOLUL II 


Stone petrecuse câteva zile de odihnă la Bangkok. 
Primise un bilet în care i se cerea să îl contacteze pe An 
Khom, negustorul de arme cu care făcea afaceri de obicei. 
Mark schimbă trei taxiuri, merse pe jos un timp ca să se 
asigure că nu-l urmăreşte nimeni, apoi se strecură în pagodă 
şi încetini paşii în semiîntunericul navei centrale dinspre altar. 

An Khom îl întâmpină şi îl duse în cămăruța din spate 
unde serviră ceaiul. Numai după aceea trecură la afaceri. 

— Domnule Stone, am primit nişte informaţii interesante 
referitoare la trei americani care se află într-o tabără de 
prizonieri din inima Cambodgiei, la celălalt capăt al fluviului 
Mekong. Cei trei se află într-un lagăr de muncă. Au fost 
remarcaţi de doi observatori diferiți care n-ar avea nici un 
câştig dacă ar minți. 

Stone simţi un fior: încă trei! 

— Cât de recenttă e informaţia? 

— Două, poate trei săptămâni. Observatorii au spus că-i 
un lagăr permanent construit în inima junglei. În zona aia nu-i 
mare lucru de făcut, deci e posibil să fie doar o închisoare. 

— Dacă eşti atât de sigur, trebuie să-ncercăm să intrăm. 

Stone fu cuprins de entuziasm. Se ivea şansa de a smulge 
din mâinile comuniştilor noi prizonieri! 

Chipul bătrânului thailandez se lumină de plăcere. 

— Mă bucur. Cea mai mare onoare a unui om e să-l ajute 
pe aproapele său. 

— N-o să am sponsor, deci nici bani de cheltuială... 

— M-am gândit şi eu la asta. O să jucăm un joc de 
noroc... dublu sau nimic. 

— Dublu?? 

— Îţi dau materialele pentru călătoria de trei sute de 
kilometri în interiorul Cambodgiei. Dacă americanii se află 
acolo şi tu-i scoţi afară, presupunând că vreunul dintre ei sau 
familia lui poate achita cheltuielile... 

An Khom ştia că un soldat american putea acumula o 
soldă foarte mare după o perioadă de zece ani în care nu era 
plătit. 

— Şi-o să-ţi plătesc dublul costului obişnuit, zise Stone. 

Bătrânul thailandez zâmbi şi aproape că ochii i se închiseră. 

— E un preţ mic. Astfel îmi plătesc datoria faţă de tine 
pentru că mi-ai salvat unica fiică atunci când bandiții mi-au 
atacat şi mi-au distrus casa. 

Stone se ridică repede şi întinse mâna. 

— Ne-am înțeles. Trebuie să mă mişc repede, ca nu 
cumva Loughlin şi Hog să plece spre State. 

An Khom zâmbi din nou. 

— Nu-i nevoie. Am luat legătura cu amândoi şi le-am 
spus că ai vrea să vorbeşti cu ei azi Şi că s-ar putea să-şi amâne 
călătoria spre est. 

Stone se aşeză iar pe scaunul din trestie şi sorbi din ceaiul 
verde şi delicios pe care i-l turnase An Khom. 

— Ţi-ai făcut socoteala c-o să accept propunerea ta. 

An Khom râse încet şi pe faţă i se citi acea înțelepciune 
care pare foarte naturală la un oriental. 

— Domnule Stone, am crezut c-o să refuzi oferta dublu 
sau nimic, dar, dacă ai fi făcut-o, ţi-aş fi propus un preţ 
normal, care ar fi fost plătit doar în cazul în care soldatul 
american şi-ar fi putut permite. Sunt un sentimental. Printre 
cei ca noi, sunt şi oameni de onoare. 

O oră mai târziu, Hog Wiley îşi făcu apariţia în camera 
mică din spatele pagodei şi, împreună cu Stone, plecă să 
aleagă armele şi aparatele de emisie-recepție de carc aveau 
nevoie, din noul depozit al lui An Khom. Terrance nu se afla 
la hotel, dar nici nu îl părăsise. Stone ştia unde să-l păsească 
pe englez şi mai ştia că micuța chinezoaică cu care trăia acum 
avea să verse valuri de lacrimi dacă Terrance pleca iar din 
braţele ei. 

A doua zi se întâlniră pe un aerodrom mic de lângă 
Bangkok. Elicopterul pe care urmau să îl folosească fusese 
pictat în timpul nopţii astfel încât să arate ca unul al armatei 
vietnameze. Era un Huey, genul de elicoptere pe care 
vietnamezii le capturau de la americani. Cei patru partizani 
cambodgieni, luptători în rezistența anticomunistă, pe care îi 
recomandase An Khom, erau pregătiţi. Ei completau echipa 
de atac. Unul dintre ei vorbea bine engleza. Ceilalți erau isteți 
şi au înțeles rapid misiunea şi importanța ei. Aşteptau cu 
nerăbdare să ucidă cât mai mulţi vietnamezi invadatori şi 
criminali. 

Americanii se uitară cu atenţie pe hartă. Urmau să 
aterizeze la sud de oraşul cambodgian Stung Treng care se 
afla la trei sute şaizeci de kilometri de granița thailandeză. Îşi 
încărcară echipamentul şi, chiar în timp ce seara se lăsa peste 
oraş, decolară spre granița cambodgiană. Nu peste mult timp 
survolară oraşul Aranyaprathet de la granița dintre 
Cambodgia şi Thailanda. Ajunseseră în curând pe teritoriul 
inamic unde puteau fi atacați oricând. 

Planul era să ajungă la LZ* pe întuneric şi să lase acolo 
echipa de salvare. Stone şi oamenii săi aveau suficient timp să 
ajungă la ţintă până la miezul nopţii, de vreme ce era atât de 
aproape. 

— Am ajuns în iad, murmură Hog. 


* Landing Zone — zona de aterizare (n.tr.). 


RALPH HAYES 19 


— Dacă se întâmplă ceva cu mijlocul nostru de transport, 
nu mai ajungem acasă nici de-ai dracu”! zise Terrance. Locul 
e-n cealaltă parte a Mekongului! 

— Nu-i cea mai uşoară misiune pe care am avut-o, 
răspunse Stone, încruntându-se. Informaţia spune că sunt trei 
americani acolo. 

— La dracu”! Hai să-i lovim! exclamă Hog. 

— Dacă-i bal, bal să fie! îl aprobă Loughlin. 

— Zici că băieţii ăştia au fost doborâţi într-un B-52 prin 
73? întrebă Hog. 

— Cum poate cineva să trăiască treişpe ani într-un lagăr 
ca ăla? se întrebă Loughlin cu voce tare. 

— Aflăm câte ceva nou despre taberele de prizonieri 
americani de fiecare dată când eliberăm pe cineva. Se pare că 
vietnamezii au început să-i mute pe prizonien în fiecare an. 
Înlătură astfel orice posibilitate de a închega legături cu 
localnicii. Câţiva tipi pe care i-am scos afară au spus că au stat 
un timp chiar şi în Hanoi, la vechiul Hanoi Hilton. Presupun 
că schimbarea de decor permite oamenilor să-şi păstreze 
speranța. 

Loughlin clătină din cap. 

— Hristoase! Treişpe ani nenorociți! Vă vine să credeţi? 
Treişpe ani în cuşcă? 

De la sfârşitul războiului din Vietnam, avuseseră loc 
schimbări masive în situația politică şi militară a Indochinet. 
Stone ştia că Vietnamul continuase să exercite presiuni asupra 
Laosului, împingându-l spre vest. Cambodgia fusese preluată 
de khmerii roşii după ce ostilitățile din Vietnam încetaseră şi, 
într-un an, noul guvern făcuse prăpăd în întreaga țară. 
Strămutaseră oamenii de la oraşe spre sate şi dezrădăcinaseră 
țăranii, atât femei cât şi bărbați, şi îi trimiseseră la oraş. 

Era un regim dictatorial şi sălbatic, iar câțiva istorici 
afirmaseră că ucisese mai mult de un milion din cele şapte 

milioane de oameni care trăiau atunci în Cambodgia. Unul din 
. şapte! 

Guvernul vietnamez îşi consolidase stăpânirea asupra 
Vietnamului şi Laosului, apoi îşi îndreptase atenţia spre vest 
şi pusese gheara pe Cambodgia cu ajutorul armatei, care 
fragmentase opoziţia. În acest moment numai Khmerii roşii 
mai rămăseseră ca mişcare de rezistență împotriva 
vietnamezilor. Forţele acestora fuseseră reduse drastic după 
ocuparea cartierului lor general din munţi, Phnom Malai, aflat 
aproape de granița cu Thailanda. 

Vietnamul controla cea mai mare parte a teritoriului care 
fusese odată Indochina franceză. Una dintre marile griji ale 
conducătorilor săi era reprezentată de o jumătate de milion de 
soldați chinezi aflați aproape de granița lungă de opt sute de 
kilometri din nord. Vietnamul concentrase o forță egală cu 
monstrul din nord, aşa cum Vietnamul vorbea despre China. 

În această regiune, orice zonă din afara Thailandei era 
considerată teritoriu inamic. În vreme ce aparatul zbura peste 
dealuri, văi şi râuri, Stone îşi dădu seama că aveau enorm de 
mult de mers dacă se întâmpla ceva cu elicopterul. Niciodată 
nu mai intraseră atât de adânc în teritoriul inamic. 

Şi dacă informaţia era falsă? 

Dacă presupuşii lor prieteni din Cambodgia îi păcăliseră? 

Planul inițial era foarte simplu. Zburau noaptea, debarcau 
la LZ, apoi elicopterul avea să se afunde puțin mai mult în 
sălbăticie, până într-un loc în care, ascuns de vegetație, putea 
aştepta momentul plecării. 

La timpul stabilit, în zori, avea să zboare înapoi la LZ, să 
ia echipa şi pe cei trei dispăruţi în misiune şi s-o şteargă în 
Thailanda, sperând că la lumina zilei aveau să fie în siguranță 
datorită asemănării elicopterului cu unul vietnamez. 

Simplu. 

Periculos. 

Terrance îl informă pe cambodgianul vorbitor de limbă 
engleză asupra fiecărui aspect al misiunii. La rândul lui, 
acesta traduse detaliile celor trei compatrioți ai săi. 

Stone ascultă felul în care cambodgianul vorbi timp de 
câteva minute, până ce se declară satisfăcut de modul în care 
fuseseră folosite cuvintele. Înțelegea limba mult mai bine 
decât o putea vorbi. 

Pilotul, un irlandez lăudăros care se alăturase lui An 
Khom în urmă cu cinci ani, găsi fără probleme punctul de 
aterizare. Zona avea forma unui V aproape perfect făcut din 
împreunarea a două râuri. Apa părea argintie în lumina lunii. 
Nicăieri nu se vedeau lumini sau clădiri. 

Aterizarea decurse fără incidente. Loughlin şi Hog 
distribuiră proviziile, încărcătoarele pentu CAR-I15 şi 
explozivele, în fiecare din cele şapte rucsacuri, punând mai 
puţine însă în cel al cambodgianului, care era mai mic de 
statură. Porniră repede la drum ca să ajungă la adăpostul 
junglei dese. Pista de aterizare se dovedi a fi nici mai mult nici 
mai puțin decât un lan de orez care avea să fie în curând 
inundat pentru noua recoltă. 

Mark preluă conducerea şi dirijă şirul indian pe poteca ce 
şerpuia printre tufişuri şi copaci. Când ajunse în desiş, se opri 
ca să se orienteze şi, cu compasul în mână, căută o cărare care 
să-i ducă direct spre tabără. 

Schimbă planul repede. Jungla era imposibil de străbătut 
fără o potecă bine determinată. Înaintară pe marginea zonei 
deschise până ce găsiră o cărare care cotea spre est şi, spera 
Stone, se îndrepta către tabără. 

Mark trecu pe lângă unul dintre cambodgieni şi îl în- 
ghionti din greşeală. Boneta acestuia căzu de pe cap şi un păr 
lung şi negru i se revărsă pe umeri. Americanul scoase o ex- 
clamaţie şi se uită cu surprindere la soldat în lumina pahdă a 
lunii. 

Unul dintre cambodgieni era femeie, nu bărbat, şi era 
tocmai cel care vorbea engleza! 

Femeia îşi prinse repede părul sub bonetă şi îşi ridică 
privirea, pe chipul ei citindu-se tensiunea şi teama. 

— De ce ? întrebă Stone. 

— Soţul meu a fost omorât de comunişti. Eu lupt bine. 
Am învăţat cu mulți ani în urmă. Sunt o luptătoare bună. Am 
nevoie de bani pentru doi copii. Am venit să lupt şi să ajut! 

Stone rămăsese la coada grupului, lăsându-i pe ceilalți să 
înainteze. Nu le va spune încă. Dacă era în stare să lupte, 
atunci era bine. Cel puţin, putea să traducă. Speră ca 
tradiționala pudoare orientală să prevină orice alte probleme. 
O atinse pe umăr. 

— Înţeleg. Cambodgienii tăi ştiu? 

Femeia dădu din cap. 

— Unul dintre ei e fratele meu. 

— Minunat. Deocamdată, n-o să le spunem nimic celor 
camarazi ai mei. Bine? 

— Bine. 

Se grăbiră să îi ajungă din urmă pe ceilalți şi Stone o 
încadră în şir, astfel încât să nu stea la coada acestuia unde se 
puteau ivi probleme. Misiunea nu începea bine. Se aflau la o 
distanţă de trei sute de kilometri de orice pământ prietenos şi 
acum avea în echipă o femeie luptătoare din mişcarea de 
rezistență! Mai lucrase cu femei şi altădată. 

Merseră.cam o oră, timp în care, după părerea lui Stone, 
parcurseseră jumătate din distanță. Ceasul său arăta ora zece 
şi jumătate seara. Până la miezul nopţii, trebuiau să se 
pregătească pentru atac. Aveau suficient timp ca să străbată 
drumul înapoi până la ora şase şi jumătate dimineaţa, ora 
plecării din LZ. Acesta era planul şi speră că nimic nu îi va 
împiedica să-l respecte. 

Stone mirosi ceva şi opri înaintarea. 

Fum. 


do 


=: 

Nu mai simțise acest miros de multe ore. Acum se simţea 
fumul în vânt. Fumul însemna oameni, iar oamenii de aici 
însemnau necazuri pentru echipa sa. 

Înaintară cu atenţie, mai încet, şi în scurt timp întâlniră un 
sat adormit, aşezat de o parte şi de alta a cărări. Prin 
apropiere curgea un pârâu şi se vedeau două câmpuri de orez. 
Satul era format dintr-o duzină de colibe din stuf. Grinzile se 
înclinau spre podele la o înălțime de un metru față de pământ 
şi aveau pe ele traverse care formau trepte. 

Stone îl trimise pe Loughlin în cercetare. Nu văzu nimic, 
nu auzi nimic. Două găini se dădură la o parte, deranjate, în 
momentul în care acesta trecu. Ridică din umeri şi făcu semn 
celorlalți să înainteze. Nu găsise nici o capcană şi nici o altă 
surpriză. 

Stone trimise oamenii doi câte doi şi veni şi el ultimul. Nu 
se linişti decât când ajunse din nou pe potecă. 

Se afla în fruntea grupului chiar în clipa în care Terrance 
ridică mâna. Toate lumea se opri şi se culcă la pământ, 
ridicând puştile. 

Se întâmpla ceva înaintea lor, iar Stone trebuia să afle ce era. 

Se întinse la pământ în fața lui Terrance, la marginea 
potecii, şi contemplă tabloul. Trei civili cambodgieni fuseseră 
ucişi de curând de nişte soldați vietnamezi care acum stăteau 
la taclale. 

— Nu există cale de ocolire, îi şopti Loughlin lu: Stone. 
Ne-am rătăci în jungla asta nenorocită. Asta-nseamnă că 
trebuie să trecem dincolo de violatorii ăştia. 

— Mda, dar în tăcere, mormăi Mark. Lagărul de 
prizonieri e la mai puţin de un kilometru distanță. Orice foc de 
armă ar alerta toată lumea pe o rază de şapte kilometri. 
Trebuie să-i eliminăm pe nenorociţii ăştia, dar fără să facem 
tărăbol. 

Exact acest lucru şi fâcură. 

CAPITOLUL III 


Simţi că îl pişcă ceva pe obraz. 

Sergentul Phil Patterson dădu să se întoarcă, dar nu putu, 
pentru că nu avea destul loc. Încercă să îşi întindă picioarele 
ca să poată dormi mai bine. 

Se trezi de-a binelea şi îşi aminti. 

Era complet dezbrăcat şi înghesuit în cuşca de pedeapsă 
care avea un metru lungime, şaizeci de centimetri lăţime şi tot 
atâția înălțime. Nu putea să se întindă, nici să se ridice în 
picioare. Putea doar să se răsucească şi să spere că va dormi 
sau că îl va muşca un şarpe veninos. Poate un Doi-Paşi asiatic 
o să se urce în copac, o să alunece pe sfoară, o să intre în cuşcă 
şi o să-l muşte. 

Obişnuiau să-i spună Doi-Paşi pentru că şarpele albastru- 
cenuşiu era atât de veninos, încât, după ce erai muşcat, nu mai 
puteai, teoretic, decât să faci doi paşi, înainte să mori. 

Câteodată îşi dorea să moară. 

Cât timp trecuse? Fir-ar al dracu”, cât timp? 

Repede, Patterson începu să cânte „Trandafirul galben din 
Texas”, singurul cântec pe care îl mai ţinea minte. La început, 
cântă mai încet, apoi mai tare, până ce paznicul de serviciu 
trase trei focuri în aer cu pușca automată AK-47. 

În seara aceea era de serviciu Hon. El nu putea să rişte să 
nimerească cuşca şi să omoare prizonierul. Numai nenorocitul 
de Chau Tran, comandantul închisorii, avea voie să ucidă un 
prizonier. 

După ce termină cântecul, şopri mica sa rugăciune: „O să 
termin ziua în viaţă şi o să termin, fir-ar al dracului, şi noaptea 
în viață. Te rog, Doamne, fă ca cineva să afle de soarta mea!” 

O spuse iar şi iar. De fiecare dată când se mişca, cuşca se 
balansa. Era atârnat la o înălțime de şapte metri, între doi 
arbori tek mari. Uitase motivul pentru care îl puseseră acolo. 
Era gol şi răceala îi pătrundea în oase. 

Pentru vietnamezi, cea mai mare ruşine era aceea de a fi 
expus dezbrăcat în public — cea mai mare dezonoare pe care o 
putea îndura un om. Petrecuse o grămadă de timp astfel. 

Începu să plouă. Plânse câteva minute, apoi se opri. Era o 
prostie. Era prea bătrân ca să mai plângă. Asta îl făcu să îşi 
amintească de faptul că nu mai ştia ce vârstă avea. Ştia că 
avea aproape douăzeci de ani atunci când fusese doborât 
avionul. Sau se paraşutase? Da, sărise cu paraşuta împreună 
cu alţi trei camarazi. Unul dintre ei, locotenentul, îşi rupsese 
gâtul în crengile copacilor. Dar bătrânul şi abilul Phil 
Patterson aterizase bine şi trăise ca să îndure opt, nouă, zece 
ani de teroare, brutalitate şi tortură. 

Doamne, cât îşi dorea să înceteze ploaia! 

Patterson rânji. Azi le dăduse nenorociţilor de lucru. Nu-şi 
mai amintea ce făcuse mai exact, dar era atât de greu să-l 
atârne acolo sus, încât trebuia să fi făcut ceva tare mişto! 

Avea peste un metru nouăzeci, fiind mult mai înalt decât 
gălbejiţii. Îl urau pentru asta. 

Era mai puternic decât omuleţii care se uitau pieziş. Îl 
urau pentru asta. 

Putea să muncească de două ori mai mult decât oricare alt 
prizonier. Îl urau pentru asta. 

Dar îl ţinuseră în viaţă. El era premiul lor. Nu ştia de ce. 
Ba da, ştia. Cumva, locotenentul Tran aflase că tatăl lui se afla 
la San Francisco şi că era bogat. De două ori pe săptămână 
Tran îi oferea lui Phil o masă bogată şi vin. Pentru a primi 
mâncarea, tot ceea ce trebuia să facă era să semneze o 

scrisoare adresată tatălui său în care i se cerea un milion de 
dolari în schimbul eliberării fiului. 

Iar şi iar, de-a lungul anilor, Phil refuzase să semneze 
scrisoarea. Pe cele mai multe dintre ele le rupsese şi i le 
aruncase lui Tran în față. Asta însemna alte încarcerări, alt 
timp petrecut în cuşcă dezbrăcat. Nu-i păsa. Niciodată nu ar fi 
semnat scrisoarea. 

Îi spusese lui Tran că, dacă un singur prizonier american 
mai murea în tabără, atunci niciodată, niciodată, niciodată nu 
va mai semna nenorocita de scrisoare de răscumpărare. După 
asta, lucrurile se mai îmbunătăţiseră puţin. Dar mai 
rămăseseră doar trei americani. 

Fulgerul lumină cerul pentru o clipă şi ploaia începu să-l 
ude din nou. Cântă, printre rafale, încă două versuri din 
„Trandafirul galben din Texas”, dar Hon nu mai trase spre el. 

Când ploaia se opri, se rugă din nou: „O să termin ziua în 
viaţă şi o să termin, fir-ar al dracului, şi noaptea în viață! Te 
rog, Doamne, fă ca cineva să afle de soarta mea!” 

Îşi aminti de ce îl bătuseră cu bețe de bambus şi îl 
atârnaseră în cuşcă. Lucra la un canal care aducea apă din râu 
până la un mic câmp de orez. Conducătorul vietnamez venise 
prea aproape, iar sapa pe care o folosea Phil lovise din 
greşeală cizma lui Loc. Acesta se poticnise şi căzuse în 
canalul de irigație. 

— Minunat, zise Phil cu voce tare. A fost minunat. 

Vietnamezul cel micuţ se ridicase din apă scuipând, 
ştergându-şi apa de pe față, tuşind şi suflându-şi nasul. După 
ce îşi revenise, îşi scosese pistolul, dar celălalt paznic nu îl 
lăsase să-l împuşte pe Phil. Dacă îl omora pe Phil, paznicii nu 
mai primeau solda pe un an întreg. Trebuia să ţină prizonierii 
în viață, iar pe acesta în mod special. Pe Tran îl interesa în 
mod deosebit cel mare, Patterson. 

După ce paznicul căzuse în canal, Phil fusese dezbrăcat, 
îi legaseră mâinile la spate şi fusese dus în sat, unde bătrânii 

îl scuipaseră. O bătrână ştirbă îl lovise, doborându-l la 
pământ. Se aşezaseră pe vine şi urinaseră pe el. În tot acest 
timp, el râsese şi le spusese femeilor că sunt târfe. În acel 
moment, începuseră să îl lovească cu bâte, dar paznicii 
fuseseră nevoiţi să îi oprească. 

Pe drumul întoarcerii, îi înjurase pe paznici chiar şi când 
îl bătuseră cu nuiele de bambus. 

Hristoase, şi-ar fi dorit să taie toți bambuşii din 
Cambodgia, Laos, Vietnam şi din oricare alt loc în care se mai 
aflau. Fusese mutat în atâtea tabere, încât nu le mai putea ţine 
socoteala. lar acum se întorsese la căpitanul Carlson şi la 
caporalul Doug Hillburton, ceilalți tipi care supraviețuiseră 
prăbuşirii aparatului de zbor B-52. Doar soarta îl adusese din 
nou în această tabără. Nu. La dracu”, nu! Tran îl adusese 
înapoi pentru că dorea să obțină răscumpărarea. Într-o bună 
zi, nenorocitul avea să-şi primească răsplata. 

O durere bruscă îi arse stomacul atât de tare, încât ţipă. Se 
simţea de parcă o nuia lungă de bambus îi fusese înfiptă în 
stomac şi ieşise pe partea cealaltă. Îşi simţi burta umflându-se, 
dar nu curgea sânge, nu avea nici o rană. 

Hon, paznicul de dedesubt, râse de el şi îi spuse că 
semăna cu o pasăre bolnavă care nu poate nici măcar să 
zboare, adresându-i apoi o serie de obscenităţi în vietnameză. 

Să doarmă? De ce nu putea să doarmă? De obicei, era atât 
de obosit după munca la canale, încât adormea imediat. 
Fusese însă o zi foarte neobişnuită şi era încă agitat. Ca atunci 
când avusese prima dată o fată adevărată şi se simţise dorit. 
Se dezbrăcaseră unul pe celălalt. Fusese minunat! Niciodată 
nu îşi imaginase că sexul poate fi atât de sălbatic şi de 
minunat. După ce o dusese pe Sally acasă, stătuse treaz toată 
noaptea, gândindu-se cât de bine, de frumos şi de extraordinar 
fusese! După prima seară, se mai văzuse cu Sally de câteva 
ori. 

Şi asta fusese tot. Se gândi la casă, casa mare din San 
Francisco, petrecerile pe care le dădeau, chefuri minunate cu 
formaţii muzicale şi animatoare. O dată venise guvernatorul şi 
chiar vicepreşedintele! Nu îşi aminti care dintre ei. Ştia doar 
că nu fusese Nixon. 

Durerea îl săgetă în stomac şi gemu din nou. Nu ştia ce se 
întâmplă. Urină printre barele cuştii, dar nu îi folosi la nimic. 
Durerea era tot acolo. Dimineaţă avea să anunțe că e bolnav. 
Dacă s-ar fi aflat în SUA, s-ar fi dus la infirmerie imediat! Aşa 
era. Un bolnav nu putea munci. O dată îşi anunţase sergentul, 
după care se dusese la infirmerie. Apoi, nu se ştie cum, fişa lui 
medicală se pierduse şi nu mai primise următoarea plată. 
Lucrurile se rezolvaseră, dar plata sa rămăsese cu o lună în 
urmă. Niciodată nu se mai dusese la infirmerie când era de 
serviciu la acelaşi sergent. Se învățase minte. 

Căpitanul Carlson arăta foarte rău. Omul era plin de curaj, 
dar trebuia să ştii cât de mult puteai să întinzi coarda cu 
veneticii ăştia saşii. Nu puteai să-i insulți prea mult, căci se 
enervau şi te băteau până dădeai ortul popii. Ei bine, poate că 
acesta era răspunsul. 

Situaţia lui Carlson se înrăutățise. Zicea că urinează din 
ce în ce mai mult sânge în ultimul timp şi că nu mai poate să 
asimileze hrana. Ăsta era primul semn. Carlson nu avea să 
mai reziste încă o săptămână. Dacă renunța, dacă refuza să se 
ducă la lucru în ziua următoare, avea să se topească pe 
picioare. Phil bănuia că exact acest lucru dorea să îl şi facă. 

Trebuia să se menţină în viață zi după zi. 

— O să termin ziua în viață şi o să termin, fir-ar al dracu’, 
şi noaptea în viață! Te rog, Doamne, fă ca cineva să afle de 
soarta mea! 

Pronunță aceste cuvinte cu voce tare și începu să cânte. Îşi 
aminti versurile de la „Valea Râului Roşu”, pe care obişnuia 
să-l cânte tatăl său. Îi spusese că învățase cântecul, pe când 

era agricultor, de la un tip care avea o chitară bună. „Muzică 
adevărată”, spunea tatăl său. Apoi părăsise ferma, venise la 
oraş, făcuse câteva manevre inspirate şi devenise milionar. În 
ultimul timp nici nu mai ştia cât de bogat era, poate că de 
patru sau de cinci ori mai bogat ca la început. 

— Forţele Aeriene? tunase tatăl său. Patru ani din viață 
pierduţi? Am luptat eu destul pentru familia asta, nu-i nevoie 
să te mai duci şi tu. Pot să vorbesc cu comisia de recrutare şi 
să pun o vorbă bună. Contribui destul la nenorocitele astea de 
campanii electorale şi-mi sunt datori. 

Phil se înrolase la o zi după ce terminase liceul. Avea 
optsprezece ani, era tânăr şi complet idiot. 

Phil ţipă din nou în noapte. O crampă musculară, ca aceea 
pe care o avusese în camion, în ultima primăvară la liceu. 
Fusese distractiv, un antrenament foarte greu, dar distractiv. 
Acum abia putea să mai ajungă la gambă ca să o frece. 

Aţipi şi se trezi cu un nou cârcel. Se frecă iarăşi. Era 
acelaşi picior pe care gălbejiţii îl „pedepsiseră” în prima 
săptămână după prăbuşire. Prăbuşirea. Numai o dată în viață 
poţi să ai parte de o asemenea experienţă. 

Phil şi-o amintea de parcă fusese ieri. Aparatul de zbor se 
oprise la o altitudine mare. Nimeni nu îşi dăduse seama ce se 
întâmplase cu avionul lor, dar acesta începuse să coboare 
vertiginos. Căpitanul sărise cu paraşuta în urma celorlalți. 
Phil nu mai ştia ce se întâmplase cu ei, dacă fuseseră capturați 
sau muriseră la aterizare. 

El coborâse printre copaci şi se oprise la şase metri 
deasupra pământului, atârnat de crengi. Coborâse fără mare 
greutate şi, după ce se ridicase, văzuse că era înconjurat de 
douăzeci de femei vietcong. Toate aveau bețe din bambus 
ascuțite şi se apropiaseră de el treptat. Phil avea la şold un 
pistol de calibrul 45, dar nu dorise să împuşte femei fără 
apărare. 

Fără apărare? Ha! Îi arătaseră ele cât de inofensive erau. 
Una dintre ele îl împunsese în picior, apoi încercase şi alta. 
Trăsese un glonț în pământul din faţa ei. Una îl prinsese pe la 
spate, dar un AK-47 începuse să tragă pe deasupra capetelor 
lor. Femeile se aruncaseră la pământ şi doi soldaţi vietnamezi 
apăruseră cu armele ridicate. Aproape că se bucurase că îi 
vede. 

Îi rupseseră cămașa, pantalonii şi cizmele. Îi legaseră 
mâinile la spate. Femeile îi smulseseră apoi şortul şi izbucniseră 
în râs. Unul dintre soldaţi îi legase o sârmă în jurul scrotului, 
îl strânsese bine, înfăşurase şapte metri de sârmă şi apoi 
smucise puţin. 

Phil crezuse că aveau să îi zboare testiculele! Niciodată 
nu mai simţise o durere atât de intensă! Ţipase terorizat şi 
încercase să se încovoaie, ca să oprească durerea. Soldatul 
vietnamez se încruntase şi pornise pe cărare către un fel de 
închisoare. Ori de câte ori Phil încetinise, o strânsoare a 
firului îl făcuse să meargă mai repede. 

În acel moment îşi dorise să omoare toate femeile 
vietcong cu câteva rafale de mitralieră. Poate că atunci l-ar fi 
omorât, scăpând astfel de zece ani de tortură. 

La dracu”, începuse să se facă frig! Alte duşuri ale ploii 
aveau să vină. Se uită la stelele pe care le putea vedea printre 
copaci, dar acestea nu-i spuseră nimic. Presupuse că era 
miezul nopții, dar poate nu tocmai miezul nopții. 

Dacă avea să supraviețuiască acestei nopți, îşi promise că 
a doua zi mai întâi se va gândi şi apoi va vorbi. Poate că astfel 
nu îl mai băteau atât de des şi poate că nu va mai petrece atât 
de mult timp în cuşcă. Tânji după cocioaba sa mare, 
încăpătoare, din bambus, pătratul de doi pe doi metri care 
însemna că putea să se întindă numai strângându-şi puţin 
genunchii. Era de o sută de ori mai bine decât într-o colivie de 
pasăre. 

Hristoase, oare avea să se termine noaptea asta? Poate 
mâine. Poate că mâine cineva avea să afle că el se afla acolo. 
Mda, poate. „Dar să nu-ți ţii respirația până atunci.” 

CAPITOLUL IV 


Stone, Loughlin şi Hog Wiley se apropiară la o distanță 
de cincizeci de metri de tabăra prizonierilor şi calculară 
intervalul la care se schimbau paznicii. Era o tabără mult mai 
mică decât îşi imaginaseră. Nu ocupa mai mult de patruzeci 
de metri pătrați. Turnuri de observaţie înalte de şapte metri 
fuseseră ridicate în două din cele patru colţuri. Luminile care 
inundau zona din aceste puncte păreau să sugereze atmosfera 
unui mare Oraş. 

— Cuştile prizonierilor se află în centru, zise Stone, 
privind prin binoclu. Văd şase cuşti, dar numai un om într-una 
din ele. Trei sunt acoperite. 

— Se pare că baraca principală e cea din stânga, singura 
în care se văd arzând mai multe lumini, zise Loughlin. 
Oricând zici, pot să mă duc acolo, să pun o-ncărcătură şi s-o 
arunc în aer. 

— Pregăteşte atacul, răspunse Stone, bătându-l pe spate. 

Alergă spre stânga şi apoi în desişul care crescuse în jurul 
taberei, ca să ajungă în spatele barăcii. 

Cineva începu să cânte. 

— Ce-i asta? întrebă Hog. 

— E „Valea Râului Roşu”. Nici un vietnamez n-a auzit 
de cântecul ăsta. Avem acolo cel puțin un american! 

— Dar de unde vine? Parcă s-ar auzi de undeva de sus. 

Stone ridică binoclul. Capacitatea lui de captare a luminii 
era surprinzătoare. Mark acceptase de mult ideea şi folosi 

principiul în timp ce cercetă cu atenție copacii. Descoperi 
cuşca şi îi dădu binoclul texanului. 

— Asta trebuie să fie pasărea noastră cântătoare. Sarcina 
ta, Hog, e să-l dai jos de-acolo , fâră să faci pagube. Cred că-i 
vorba de-o frânghie legată de unul dintre copaci şi de un 
scripete. Cu cât mai repede, cu atât mai bine. 

— Am plecat, zise texanul. 

Se îndepărtă de culme şi intră în desişul pădurii mai 
repede decât ar fi fost capabil un om de statura lui. 

Stone îi aşeză pe cei patru cambodgieni în puncte 
strategice, din care puteau să tragă nevăzuți. Îi spuse femeii 
exact ce aveau de făcut. Aceasta ascultă cu atenție. 

— Trageţi în tot ce mişcă în zona prin care vom intra şi 
vom ieşi noi, îi spuse el. Echipa o să intre în cuștile din centru, 
o să-i scoată afară pe prizonierii americani, dar o să avem 
nevoie să ne acoperiți în momentul în care o să ne retragem 
spre voi. 

Femeia dădu din cap, apoi repetă aproape cuvânt cu 
cuvânt spusele lui. 

— Dacă o țintă e mai mare decât media de înălțime a unui 
vietnamez, să nu trageţi în ea. Probabil că va fi unul dintre 
noi. Şi nu ştim nici câți prizonieri americani sunt acolo. Toţi 
patru o să fiți aici şi astfel nu o să avem probleme să ne dăm 
seama care sunt ai noştri şi care nu. E mai sigur aşa. 

— Da, 'nţeles, zise femeia. 

— Avem o armă AK-47 şi patru încărcătoare. Folosiţi-o 
pe asta şi pe cealaltă, CAR-15. Vreau să stârniți o adevărată 
furtună. Când baraca generatorului sare-n aer, voi începeţi să 
trageţi. Ai înţeles? 

Femeia zâmbi. 

— Un bum mare, pe urmă tragem. 

Stone se îndreptă spre punctul de plecare asupra căruia 
convenise cu cei doi oameni ai săi şi aşteptă. Loughlin se afla 
acolo de două minute. 

— Sunt gata, colega, oricând vrei s-o vezi în aer. 

— Avem un om sus în copac. 

Stone îi povesti despre cuşcă şi priviră amândoi cum e 
coborâtă puţin câte puţin. Se oprise chiar înainte să atingă 
pământul. 

Pentru un timp, nimic nu se mai mişcă în tabără. Vocea 
unui vietnamez rupse tăcerea şi un om înarmat alergă către 
cuşcă. 

Mark luă în cătarea puștii silueta celui care alerga. 

— Arunc-o-n aer, îi zise lui Loughlin. 

Împuşcătura răsună cu o clipă înainte ca baraca să sară în 
aer. Paznicul spre care ţintise Stone căzu la pământ cu un 
glonţ în cap. Eliberatorii alergară către cuşti. Luminile pâlpâiră 
ŞI se stinseră. Era întuneric ca-n iad. 

Hog se opri lângă copac. Găsi combinaţia corectă de sfori 
şi îl dădu Jos pe prizonier. Aşteptă apoi o reacție. Văzu un 
paznic alergând şi țipând. În momentul în care baraca sări în 
aer, el tocmai lăsa cuşca la pământ. Găsi uşa, o sparse şi îl 
ajută pe omul ameţit dinăuntru să iasă afară. 

Phil Patterson încercă să stea în picioare, dar nu reuşi. 
Hog îl sprijini câteva secunde. Tipul era gol, dar asta nu părea 
să îl deranjeze. Texanul se holbă la el în lumina lunii filtrată 
prin norii care străbăteau rapid cerul. 

— Poţi să mergi, prietene? 

— Te cred, zise Phil, rânjind. Doamne, de unde veniți? La 
naiba, amice, ai o armă-n plus? Am chef să ucid! 

Hog îi dădu lui Patterson un 45 automat, se întoarse şi 
începu să arunce grenade. Erau din cele speciale pe care Loughlin 
le îmbunătăţise cu exploziv C-5 modelat de jur-împrejur, fâră 
să acopere, însă, mânerul de armare. 

Aruncă una către barăci. Bărbaţii se înghesuiră pe uşa din 
faţă. Grenada ateriză pe trepte, aruncând patru oameni înapoi 
şı distrugând scările. Cea de-a doua grenadă lovi acoperişul şi 
făcu o gaură în el de parcă acesta fusese atins de foc. 

Hog îl trase pe Patterson după el. Văzură trei oameni 
înarmaţi ivindu-se pe neaşteptate dintr-o altă clădire. Hog îi 
dobori cu o rafală de CAR-I5. 

Patterson scoase un țipăt strident în timp ce trase mai 
multe gloanţe cu arma de calibrul 45. Dobori un vietnamez cu 
un glonţ în cap şi începu să strige de bucurie. 

— De zece ani visez la noaptea asta! ţipă Patterson. De 
ani de zile nenorociţii ăştia ne-au bătut şi ne-au umilit pe mine 
şi pe camarazii mei. Hristoase, da-i minunat! 

Începu să sară într-un picior, extaziat. 

Hog încercă să îl îndrepte pe Patterson către punctul de 
întâlnire, dar acesta nici nu vru să audă. 

— Ehberează-i pe prietenii mei! Scoate-i afară din cuşti! 

Se întoarse şi o luă la fugă spre cuştile din mijlocul 
taberei. 

Hog îl lăsă să plece şi se concentrâ asupra barăcilor de 
care trebuia să se ocupe. Aruncă o grenadă într-o altă clădire 
şi făcu una cu pământul şase paznici vietnamezi. Toată lumea 
ieşi afară buimacă, pe jumătate îmbrăcată, căutându-și 
armele. Împuşcă doi gardieni aflați în cel mai apropiat turn de 
observaţie. Se întoarse chiar în momentul în care un 
vietnamez apucase să iasă din barăcile distruse şi reuşise să 
tragă o rafală. 

Un glonţ străpunse umărul stâng al lui Hog care, din 
reflex, apăsă pe trăgaciul armei şi puse astfel capăt carierei de 
criminal a paznicului lagărului de prizonieri americani. 

Texanul şterse rana cu mâna. Glonţul nenorocit se afla 
încă în umăr. Va trebui să fie scos afară... în trei sau patru zile. 
Nu durea aproape deloc...Lovitura pe care o primise în 
Atlanta fusese cu mult mai rea. Încercă să uite de rana făcută 
de glonţ şi se întoarse la acţiune. 

Phil Patterson alergă spre cuşti. Văzu un bărbat masiv, cu 
siguranță unul dintre eliberatori, care mânuia cu stângăcie 
încuietorile. 

—- Domnule, sunt prizonier din această tabără. Eu pot să 
deschid încuietorile, am făcut-o şi altădată. Au o mică şmecherie. 

Stone se întoarse, cercetă rapid zona şi trase trei rafale cu 
Beretta 93-R în doi soldaţi care tocmai atacau. Amândoi 
căzură la pământ într-o amestecătură de membre şi rămaseră 
nemişcați pentru totdeauna. 

— Sunt Stone şi-am venit aici ca să vă eliberăm. Cum te 
numeşti? 

— Sergent Phil Patterson din Forţele Aeriene. În cuşca 
asta e camaradul meu, caporalul Doug Hillburton. Căpitanul 
e în următoarea. Noaptea trecută s-a simţit foarte rău. 

Phil deschise ușa şi Hillburton ieşi afară. Era zăpăcit, nu 
îşi putea da seama ce se întâmplă. 

— Prietene, e o misiune de salvare! îi strigă Patterson. 

Hillburton dădu din cap şi se îndreptă şi el spre cuşca 
următoare. 

Patterson se uită printre gratii şi înjură. Deschise uşa 
repede, dar se întoarse şi clătină din cap. 

— Căpitanul n-a mai rezistat. E mort. Se simţea foarte rău 
aseară. 

— Doar voi trei sunteți? 

— Da, domnule. Am pierdut câțiva luna trecută. 

— Hai să ieşim dracului de-aici. Pe aici, Patterson. Tu să 
acoperi flancul stâng. Dacă găseşti vreun AK, ia-l. La treabă! 

Stone scoase arma SPAS-12 şi, la vederea ei, Patterson 
rămase cu gura căscată. 

— Ce dracu-i aia? 

— Puşcă automată cu două ţevi. Toarnă la plumbi de zici 
ce-i aia! Hai s-o ştergem. 

La stânga, Stone văzu clădiri acoperite cu stuf, lovite de 
grenade. 

Alergară până lângă ultima cușcă. Mark ridică puşca şi 
trase două gloanţe, fiecare dintre ele doborând câte un paznic. 
Cei doi îşi luaseră inima în dinţi şi se apropiaseră de cuşti cu 

armele pregătite. Alicele de plumb îi trimiseră direct în 
braţele strămoşilor lor. Phil alergă până lângă ei şi înşfăcă un 
AK-47 şi trei încărcătoare suplimentare. Rânji ca un copil 
care primeşte o puşcă nouă de jucărie. 

Dincolo de ridicătura de pământ de la marginea zonei 
deschise, Stone văzu focul de la gurile armelor prietenilor săi 
care le acopereau retragerea. 

Pe flancul stâng, Loughlin terminase grenadele. Scoase 
din sac bombe termite şi aruncă trei dintre ele între ruine. 
Văzu cum explodează, incendiind totul de jur-împrejurul lor. 

Mai aruncă încă două şi seceră un soldat care ieşise 
alergând şi țipând dintr-una din clădiri. Hainele îi luaseră foc 
şi Loughlin îl binecuvântă cu o rafală, curmând chinurile 
omului. Se grăbi să ajungă la ultima clădire. 

Englezul era conştient de focul de acoperire pe care îl 
asigurau prietenii cambodgieni. Se retrase în umbră şi aşteptă. 
Din întuneric, apăru Stone cu doi oameni după el. „Nu-i rău, 
doi din tre”, gândi englezul. 

Chiar în spatele lui, un AK-47 spulberă pământul. Se 
întoarse cu arma CAR-15 pregătită. Tânărul vietnamez care 
trăsese în spatele lui avea o puşcă blocată. Se uită la 
adversarul său aflat la o distanță de douăzeci de metri şi, chiar 
când acesta era pe punctul de a țipa, degetul britanicului se 
încordă pe trăgaci şi rafala ciurui pieptul şi inima soldatului a 
cărui carieră de paznic se sfârşi. 

Englezul alergă înapoi spre cuşti ca să-i acopere pe Stone 
şi pe cei doi americani salvaţi. Un nou grup de soldați apăru 
din spatele unei barăci. 

Loughlin se aruncă în spatele cuştilor, puse un încărcător 
nou Şi îi omori pe primii doi înainte ca aceştia să se poată 
arunca la pământ. 

Timp de zece secunde nu se mai mişcă nimic. Găsi în 
buzunar o altă grenadă specială, trase cuiul şi o aruncă în locul 
în care îi văzuse ultima dată pe soldați. 

Grenada explodă după patru secunde, aruncând în aer trei 
corpuri, în vreme ce răniții țipară. Loughlin găsi în rucsac încă 
o bombă termită pe care o aruncă în aceeaşi parte. Ţipete 
agonizante se auziră în clipa în care focul le cuprinse hainele 
şi carnea. Doi dintre ei muriră când picăturile incendiatoare le 
atinseră piepturile, făcându-le găuri în inimă. 

Loughlin se ridică şi alergă după Stone. Văzu că nu mai 
rămăsese decât un om împreună cu conducătorul său. Unde 
dracu” se dusese celălalt prizonier? 

Stone îl înşfăcă pe Hillburton de cămaşa zdrențăroasă şi îl 
împinse înainte. Trebuia să iasă din lumina făcută de clădirile 
care ardeau, afară din zona de tragere. Hillburton alergă fâră 
tragere de inimă. După ce trecură de zona luminată, Stone îl 
trase în spatele unui arbore tek. 

— Doug, stai aici. Înțelegi? Noi suntem de partea ta. 
Trebuie să mă-întorc şi să ajut la curățarea terenului. Stai aici 
până venim să te luăm. 

Soldatul se încruntă, clipi deranjat de lumina palidă şi, în 
cele din urmă, dădu din cap. 

— Stau aici... stau chiar aici... da, domnule, zise 
Hillburton, mecanic. 

Stone se întoarse şi intră din nou în zona de luptă. Trebuia 
să îl găsească pe celălalt, pe Patterson. Unde se dusese? Îşi 
aminti cum era să fii prizonier şi îşi dădu seama ce ar face un 
om tocmai eliberat. Patterson ar încerca să găsească un 
paznic, sau poate pe comandantul lagărului, ca să încheie 
nişte conturi. Gestul putea să-i fie fatal. Stone o luă la fugă, 


strigând numele lui Patterson. 
* 


x x 


Locotenentul Chau Tran se ghemui la podea, într-un colt 
al camerei, în spatele unei mese răsturnate. Nu putea fi 
adevărat! S.U.A. ştiau că nu mai existau soldați prizonieri de 
război declarați. De ce ar trimite o echipă de salvare? 

Nu, era numai vreun mercenar venit pe cont propriu, dar 
era unul dur. Se repezise la uşă doar ca să fie vârât înapoi de 
o rafală care îl nimerise în umăr. Americanii apăreau de peste 
tot. Cele mai multe dintre clădiri ardeau. Era sigur că soldaţii 
prizonieri plecaseră deja. 

Fusese atât de aproape! Patterson începuse să cedeze, 
atitudinea sa mentală era foarte aproape de stadiul pe care îl 
dorea Tran! Încă două săptămâni cu tentaţii zilnice şi 
Patterson ar fi semnat scrisoarea, iar Chau Tran ar fi primit un 
milion de dolari! 

Umărul îl durea şi îl ardea. Prima dată când fusese 
împuşcat! Sângele curgea pe sub cămaşă. Pentru un timp se 
gândi la americanii care muriseră în închisoare. Îi spuseseră 
că e o bestie sângeroasă. Acum chiar că era... plin de sânge. 

Dacă stătea liniştit şi se strecura pe uşa din spate, nu 
aveau să îl găsească. Sigur că urmau să dea foc şi acestei 
barăci! De ce o lăsaseră ultima? Se încruntă. Durerea reveni 
şi gemu încet. 

Patterson era aşa de aproape de a semna scrisoarea! 

Ar fi ieşit din Cambodgia cu prizonierul său, ar fi primit 
banii la Bangkok şi ar fi dus o viață de pace şi lux. Sau poate 
că s-ar fi dus în Hong Kong! 

Ținea în mână un pistol automat mic. Nu mai trăsese cu 
el de săptămâni întregi. Atinse ejectorul şi încărcătorul îi căzu 
în palmă. Avu senzaţia neplăcută că încărcătorul era gol. Pipăi 
prin cameră după altul. Nu găsi nimic. Nu avea armă! 

Trebuia să trăiască! Trebuia să scape de acolo şi să fugă. 
Viitorul său în armată se terminase pentru că pierduse 
prizonierii. Avea să-şi rupă gradul de pe haine şi să plece în 
Thailanda. Vorbea limba foarte bine. Păstrase şi ceva bani, 
chiar dacă milionul îl pierduse. 

În ultimii şase ani, avusese aproape treizeci de prizonieri 
în tabără, unii membri ai khmerilor roşii, alții loialişti 

cambodgieni. Primise de la armată raţii şi sume de bani ca să-i 
îngrijească şi să-i hrănească. 
* 


* xX 


Un comandant deştept ştie cum să strângă bani. De 
fiecare dată când murea un prizonier şi nu era declarat, primea 
în continuare rația şi banii, iar Tran îi păstra pentru el. 
Reducerea numărului de prizonieri de la treizeci la trei nu era 
un lucru tocmai bun pentru un specialist în domeniu, dar 
primea rațiile tuturor celor morți, ceea ce însemna un venit 
destul de bun. Putea să treacă peste graniţă fără probleme şi 
să-i mai şi rămână bani... 

Se ridică în picioare, uitând de durerea din umăr. Se 
auzise un zgomot afară? Se îndreptă spre chepeng şi îşi făcu 
socoteala că putea să plece înainte ca cineva... 

Alte câteva rafale loviră baraca şi gloanţele trecură de 
pereții subțiri. Unul dintre ele îl lovi în glezna stângă şi gemu 
de durere. Glezna era ruptă! Acum nu mai avea cum să fugă 
spre graniță! Încercă să se târască până în colţul îndepărtat al 
camerei unde se aflau cele două cuțite ale sale. Tocmai le 
ascuţise şi ştersese sângele de pe cel mai mic. 

Din nou se auzi zgomot. Era cineva afară! 

Tremură de frică şi de durere. Niciodată nu fusese un om 
hotărât. Chiar şi când era în armată, trebuia să se forțeze ca să 
fie nemilos. Treptat, această stare se transformase în felul său 
de a fi. Acum însă nu ar fi fost în stare să iasă din adăpostul 
său sigur ca să îşi conducă soldaţii împotriva invadatorilor. 
Câţi oameni îl atacaseră? Doisprezece, cincisprezece? Unii 
americani, alții luptători în rezistența anticomunistă? Poate 
chiar şi nişte membri ai khmerilor roşii? 

Se întoarse cu gândul la Hanoi, la soția şi cei doi copii ai 
săi. Familia avea să fie bine îngrijită. Soţia lui era fiica unui 
mare general. Alegerea fusese inspirată. Era iubitoare şi, chiar 
dacă nu era frumoasă, avea multe calități. Ea îl învățase toate 

pozițiile în care se putea face sex. Asta se întâmplase cu o 
lună înainte să se căsătorească. Niciodată nu mai fusese atât 
de obosit! 

Altă rafală ciurui pereții subțiri ai barăcii. Începu să 
tremure. Sigur exista o cale de ieşire. Poate că prizonierii 
americani erau în stare să meargă, ca să plece mai repede. 
Poate mai rezolva ceva. Avea să raporteze că o companie a 
Marinei S.U.A. l-a atacat, a luat prizonieri şi a omorât cea mai 
mare parte a oamenilor. Ar fi ucis pe oricine i-ar fi pus la 
îndoială povestea! Da! 

Chau Tran se simţi mai bine. Avea să treacă cu succes de 


acest atac. 
* 


* + 


— Patterson! strigă Stone în întuneric. Hai să plecăm 
dracului de-aici! Lasă-i pe ceilalți paznici. Hai s-o ştergem, 
Patterson! 

Îi răspunse o rafală de AK. Gloanţele se îndreptară spre 
zona deschisă din stânga. Se ascunse în spatele cuştilor şi 
cercetă cu atenţie zona. 

Toate clădirile cu acoperiş de paie ardeau, în afară de una. 
Pe câmpul de bătaie se vedeau mai mult de douăsprezece 


cadavre. Unde dracu” era Patterson? 
* 


* x 


Sergentul Phil Patterson se lipi de zidul din spatele barăcii 
lui Tran. Nu era sigur dacă omulețul cu baston mic din trestie 
şi cu un cuţit care făcuse să curgă mult sânge se afla înăuntru. 
Patterson mai avea încă trei încărcătoare pentru AK-47. Dar 
acestea nu-i foloseau la nimic dacă nu-l găsea pe diavolul cel 
MIC. 

Ajunse în faţa clădirii şi se năpusti pe uşă. Focul nu arsese 
şi interiorul camerei. Era întuneric. Auzi pe cineva respirând 
şi trase o rafală în direcţia din care se auzea. 

După ce zgomotul gloanţelor se stinse, vocea imploratoare 
a comandantului vietnamez gemu prin întuneric. 

— O lumânare, zise Patterson în vietnameză. Aprinde o 
lumânare. 

Aşteptă. Un chibrit scăpără în încăperea întunecată, apoi 
se aprinse o lumânare. 

Patterson se holbă la torţionarul jalnic, pe jumătate 
îmbrăcat. Tran tremura uitându-se la Patterson. Pe mâna 
stângă se vedea dâra de sânge a unei răni. „Bun”, murmură 
fostul prizonier, rânjind. 

— Nu vroiam să fac rău, strigă brusc Tran, în vietnameză. 

Phil îl împușcă în rotula stângă. 

Comandantul vietnamez scoase un țipăt de durere. 
Lacrimile îi curseră pe obraji. 

— Să suferi, criminal nenorocit! strigă Patterson. Ai 
omorât douăzeci de camarazi de-ai mei. Asta a însemnat mai 
mulţi bani pe care să-i păstrezi tu, nu? Ar trebui să-ți retez 
amândouă picioarele ca să-ți câştigi existența din cerşit pentru 
tot restul vieții. Moartea-i o sentință prea uşoară pentru tine. 

Ridică arma şi trase două gloanţe în organele genitale. 

Tran se răsuci pe podea, ținând în mâini ceea ce mai 
rămăsese din bărbăţia sa. 

— L-ai lăsat pe căpitanul Carlson să moară, gunoi împuțit! 
Şi acum o să-ți spun pentru ultima oară: niciodată n-o să 
semnez nenorocita aia de scrisoare de răscumpărare. În 
noaptea asta eu plec acasă, iar tu ai să mori încet, bestie! 

Tran ridică o mână, implorând milă, tremurând şi 
gemând. 

— Am vrut să te las să pleci acasă. Era totul aranjat. Ai fi 
putut să pleci acasă cu mulți ani în urmă. Trebuia numai să-ți 
scrii numele! 

— Şi-ai fi trăit în lux în China sau Bangkok. Nu, mersi. 
M-ai fi omorât! 

Patterson ridică AK-ul şi trase în cotul comandantului. 

Vietnamezul încercă să țipe, dar nu putu. Se uită la 
Patterson, apoi leşină. Phil îl împuşcă de două ori în cap, ieşi 
afară, văzu că nu se mai organizase nici un fel de rezistență şi 
îl auzi pe Stone strigându-l. 

— Da, Stone, aici sunt. Am avut nişte gunoi de înlăturat, 
atâta tot. Acum sunt gata să merg acasă. 

Patterson alergă spre locul în care se ascunsese Stone. Cei 
doi se înapoiară la copacul unde îi aştepta Hillburton. 

— Nu mai e mult, băieţi, zise Stone. O să facem o 
plimbare şi, în câteva ore, o să fiți în Bangkok, în cea mai 
mare cadă pe care aţi văzut-o vreodată! 

— Mă mulțumesc şi cu atât, zise Patterson încet. 

Hillburton clipi nedumerit. Nu era sigur dacă înţelesese 
bine. 

Patterson îşi puse braţele în jurul lui Hillburton şi închise 
ochii. 

— O să termin ziua în viață şi o să termin, fir-ar al 
dracului, şi noaptea în viață! Te rog, Doamne, fă ca cineva să 
afle de soarta mea. 

Se uită la Stone, apoi la cer. 

— Mulţumesc, Doamne, mulţumesc! 

CAPITOLUL V 


Femeia se aşeză lângă AK-47 şi îşi alese țintele cu grijă. 
Nu dorea să rănească vreun american. La început, fusese mai 
uşor, căci trăgea în fiecare baracă din care ieşeau oameni. Pe 
măsură ce se desfăşura bătălia, trebuia să fie din ce în ce mai 
atentă la omul în care trăgea, să se asigure că e vietnamez. 

Urmări cu privirea un soldat vietnamez în haine verzi care 
ieşi dintr-una din barăcile din stânga. Soldatul trase spre cuşti. 
În momentul în care încetă focul, femeia îl împușcă cu un 
glonţ în cap. Zâmbi răutăcios şi îşi alese o altă țintă. 

Trei oameni năvăliră din junglă chiar în spatele barăcilor. 
Trase o rafală către ei, văzu doi căzând şi îl căută pe al treilea, 
care se aruncase la pământ. Gloanţele celor trei rafale îşi 
atinseră cu precizie ținta. 

Focul clădirilor o ajută să repereze inamicul. Doi ieşiră 
dintr-o baracă aprinsă. Omori pe unul înainte ca acesta să 
apuce să îşi ia puşca. Al doilea dispăru în întuneric. 

Numele femeii era Sen. Le spusese că era singurul nume 
pe care îl mai folosea acum. Urmări cum prietenul său 
cambodgian trage în clădirile cuprinse de flăcări. Îi atrase 
atenția să se asigure că trage numai în duşman. Prietenul ei 
rânji şi se întoarse la treabă. 

Sen zâmbi. Americanii erau generoşi. Din această 
expediţie ea câştiga atât cât să poată asigura familiei adăpost 
şi hrană timp de trei luni. Poate că până atunci reuşea să se 

întoarcă acasă la ea, în Cambodgia. Lacrimile îi înțepară 
ochii. Ştia că era doar un vis. Vietnamezii nu aveau să 
părăsească niciodată Cambodgia, decât dacă erau scoşi cu 
forța. Guvernul marionetă cambodgian avea grijă însă să nu 
se întâmple aşa. 

Sen se încruntă şi împuşcă un alt soldat vietnamez care 
încercase să iasă rapid dintr-o baracă şi să fugă în pădure. 
Schimbă încărcătorul şi se uită după alte ţinte. Fiecare om 
care cădea era un monument ridicat pentru soțul ei scump şi 
iubit. Vietnamezii îl măcelăriseră, după ce îl capturaseră, cu 
patru ani în urmă. Îl folosiseră ca ţintă pentru aruncarea 
cuțitului. 

Un bărbat masiv alergă dinspre cuşti. În mâini avea un 
AK-47 cu care trăgea continuu, strigând în acelaşi timp. 
Femeia chicoti. La lumina focului, văzu că bărbatul era 
dezbrăcat. Trebuia să fie un american, un prizonier. Probabil 
că fusese lăsat astfel ca o pedeapsă. Trase în aceeaşi direcție 
ca şi el, apoi aşteptă. Nu trebuia să rănească vreunul dintre 
oamenii eliberaţi! Ar fi fost o adevărată tragedie. 

Lon Poi, alt luptător în mişcarea de rezistență 
anticomunistă din echipa lui Stone, stătea lângă Sen. Lângă 
puşca încinsă se aflau trei încărcătoare golite. I se interzisese 
să intre pe câmpul de luptă, ca să nu fie confundat cu un 
vietnamez. Nu ai întotdeauna timp, într-o luptă, să-ți dai 
seama care e naționalitatea țintei. 

Îşi îndreptase atenţia asupra părţii stângi a taberei, unde 
se aflau barăcile şi alte două clădiri. Şase oameni muriseră de 
mâna lui. 

Trase trei gloanțe în uşa uneia dintre barăcile care nu 
ardeau încă. Doi oameni ieşiră afară şi împuşcă pe unul dintre 
el. 

Lon văzu o siluetă care alerga bezmetic, dar îşi dădu 
seama că era prea mare ca să fie vietnamez. Observă că omul 

era dezbrăcat. Trebuie să fi fost unul dintre prizonieri. Lon îşi 
îndreptă atenţia spre o altă baracă şi aşteptă. Doi bărbați 
încercau să se strecoare pe o fereastră fără geamuri. Pe al 
doilea îl nimeri chiar când acesta se aplecă peste pervazul din 


bambus. Era mort în momentul în care atinse pământul. 
* 


* * 


Doug Hillburton clătină din nou din cap. Doamne, ce de 
împuşcături! Ca atunci când fusese capturat. Dar, de data asta, 
trăgeau şi americanii. Acum înţelese. Veniseră să-i salveze. 
Tipul ăla mare cu păr negru şi cu puşca scurtă cu două ţevi 
venise să-i ia de acolo, pe el, pe căpitan şi pe Phil, şi să-i ducă 
acasă! 

Apucă arma AK-47 pe care i-o dăduse cineva. Ar trebui 
să-i împuşte pe nenorociti! Da! Pe paznicii care îl terorizaseră 
timp de zece ani. 

Hillburton se ridică, se clătină şi porni spre tabără. Primii 
paşi fură nesiguri, dar, treptat, prinseră ritmul. 

Alergă spre închisoare şi se opri chiar la marginea zonei 
luminate de flăcări. Se întinse pe burtă şi se uită după 
vietnamezi. Unde erau nenorociții acum, când putea să se 
răzbune? 

Un soldat ieşi țipând dintr-una din clădirile care ardeau. 
Avea hainele în flăcări. Se îndreptă chiar spre Hillburton, care 
ridică arma şi trase şase gloanţe în el. Vietnamezul mai făcu 
trei paşi şi căzu în faţa lui. Soldatul se holbă la american cu 
ochii larg deschişi şi strălucitori, apoi muri. 

Americanul sări în picioare şi alergă către cuşti. Scoseseră 
afară pe toată lumea? Unde era căpitanul? Cum se simţea? 
Ieri, după bătaie, se simţise foarte rău. 

Hillburton se împiedică de două cadavre, văzu că erau 
vietnamezi şi continuă să alerge. Văzu cuşca lui Phil goală. 
Bun. Dar căpitanul Carlson? Se îndreptă spre cuşca lui. 

— Căpitane! Haide! E timpul să mergem acasă! 

Atinse mâna căpitanului. Îşi dădu seama că uşa era larg 
deschisă, dar căpitanul nu se mişcase de la locul lui. 

— Oh, Doamne, nu! ţipă Hillburton. 

ÎI răsuci şi văzu sângele închegat de la gât. Văzu tăietura 
adâncă din partea dreaptă a gâtului. Artera principală! 

— Fir-ar al dracu”! Încă o nenorocită de noapte şi ai fi fost 
liber! 

Alergă dinspre cuşti spre barăci. Dacă găsea vreun 
vietnamez, îl căsăpea! Îl împuşca în boaşe şi-apoi îl urmărea 
țipând în teroare şi agonie! Îi omora pe toţi pe care îi întâlnea! 

Barăcile din această parte dogoreau de căldură. 
Acoperişul arsese, iar scheletul din bambus care era în flăcări 
avea să se prăbuşească în curând. Nu se afla nici un gălbejit 
acolo. Se întoarse şi văzu că cea mai mare parte a clădirilor şi 
barăcilor ardea. De după colțul încă nears al magazie: apăru 
un individ. Se asigură că e vietnamez, trase în el o rafală şi îl 
privi cum moare. 

Alergă spre următoarea clădire. Aceasta ardea cu totul. La 
câțiva metri de ea se auzi un geamăt. Hillburton înaintă 
precaut, cu degetul pe trăgaci. 

Mâna dreaptă a omului fusese retezată de la cot. Sângele 
se întindea pe pământul negru. Faţa rănitului se întoarse spre 
Hillburton, implorând mila din ochi. 

Degetul americanului se încordă pe trăgaci. Ţinti cu 
puşca rusească spre paznicul vietnamez atât de mult urât şi se 
pregăti să tragă. 

Clătină încet din cap. Mâna i se destinse de pe trăgaci, se 
aşeză jos şi îi puse capul în poala sa. Omul vorbea, murmura 
în vietnameză, iar ochii săi se deschideau şi se închideau 
rapid. Răsuflarea îi era întretăiată. 

— Prietene, n-o să mori singur. La dracu”, nimeni n-ar 
trebui să moară singur. E unul dintre lucrurile pe care le-am 
învăţat aici. 

Vietnamezul se uită la Hillburton în timp ce vorbi. Dădu 
ochii peste cap şi o ultimă răsuflare lungă ieşi din plămânii 
soldatului. 

Lacrimile curseră din ochii lui Hillburton în timp ce îi 
puse capul pe pământ. 

— E culmea! zise el. Ce dracu” se-ntâmplă aici? 

— Hillburton! 

Îşi auzi numele strigat de trei ori. Luă puşca şi se grăbi să 
ajungă la copacul lângă care îl lăsase tipul cel mare, Stone. 
Clătină din cap. Ce măcel! Ce harababură! Paznicii aveau să 
fie foarte furioşi a doua zi de dimineață. Toţi prizonierii de 
aici aveau să plătească pentru asta, îşi zise Hillburton, crezând 
din nou că e prizonier. Cine striga la el? Şi în engleză? 
Probabil că nu primeau mâncare toată ziua următoare. 
Hristoase, aveau să plătească scump pentru focul ăsta! 

Pedeapsă. Mda, pedeapsă. Dar putea să reziste. Putea să 
îndure atâta timp cât li se dădea mâncare. Într-o bună zi, 
cineva avea să vină. Mda, putea să reziste. Hillburton era dur 
ca o rocă. Ca o nenorocită de rocă. Putea să reziste. Da. Putea 
să reziste. 

Alergă până la copac şi se aşeză jos, lângă el. Tipul numit 
Stone rânji şi-l bătu pe spate. 

— Hei, prietene, am crezut că te-am pierdut. Suntem gata 
să plecăm din gaura asta împuțită. 

Hillburton dădu din cap. Putea îndura orice pedeapsă îi 
dădeau. La dracu”, da! Fă ce-ţi spun ei, nu le răspunde cu 
tupeu, mănâncă tot ce-ţi dau ei şi tot ce poţi să furi. Putea să 
reziste şi, în cele din urmă, să iasă din blestemata asta de 
închisoare cambodgiană. 

Mark Stone se încruntă şi îngenunche lângă Hillburton. 
Omul părea cufundat într-o lume numai a lui. Dintr-un anumit 
motiv nu dorea să accepte că era un om liber, că fusese salvat 
din mâinile vietnamezilor. Cu timpul, poate cu timpul, avea 
să-şi revină. 

Hog Wiley aruncă ultima grenadă în mijlocul a patru 
paznici care se îndreptau către el. Şrapnelul reteză doi dintre 
ei. Pe al treilea îl împuşcă cu CAR-15, în timp ce ultimul sări 
pe el, încercând să îi înfigă cuțitul în organele vitale. Hog izbi 
mâna cu care ţinea cuțitul, îl înşfăcă cu laba sa de urs, îl 
întoarse şi se lăsă cu greutate pe pieptul atacatorului pirpiriu, 
scoţându-i aerul din plămâni. 

Americanul se ridică într-o secundă şi lovi cu bocancul 
masiv în capul vietnamezului. O a doua lovitură într-o parte a 
capului rupse gâtul soldatului care rămase întins, ochii lui 
morți holbându-se la barăcile care ardeau. 

Texanul cel mare, urât şi păros intră în umbră şi îşi cercetă 
sectorul. Nu mai găsi nici un duşman în viaţă. Se retrase în 
grabă. Privi cu atenţie înainte şi înapoi pentru că dorea să fie 
sigur că nu va fi luat prin surprindere din nici o parte. Prinse 
încă un paznic ce voia să se ascundă şi îi zbură capul de pe 
umeri cu două gloanţe. 

Apoi se întoarse la punctul de plecare. 

Un minut mai târziu, apăru Stone, urmat de unul dintre 
prizonieri. 

— Câţi avem? 

— Dot. Hillburton, aici prezent, şi Patterson. Căpitanul 
era mort în celula sa. Am fost acolo mai devreme, replică 
Stone. 

— Era pata-gata. 

Hog se uită la Hillburton. 

— Tipul ăsta n-arată bine deloc. 

— Ar trebui să-şi revină, dar o să-i ia ceva timp. 

— O să-i fie greu. 

— Du-te înapoi, împreună cu Hillburton, la poziţiile din 
care ne acopereau cambodgienii. Noi venim în curând. 

Stone se uită la Hog. 

— Te simţi bine, Wiley? Îţi duci braţul drept cam ciudat. 

— M-am pricopsit c-un glonț. Nu-i nimic. 

— O să ne uităm la rană înainte să plecăm mai departe. Şi 
acum du-te. 

Stone se întoarse în zona luminată de flăcări ca să-l caute 
pe Patterson. Îl văzu ieșind dintr-o baracă ce nu ardea. Ridică 
de jos un lemn de bambus ars pe jumătate şi îl aruncă pe 
acoperiş. Stuful se aprinse în câteva secunde şi Patterson ţipă 
ŞI începu să râdă şi să danseze. 

— Patterson! Patterson, aici sunt! strigă Stone în noapte. 

Patterson ieşi din spatele unui copac aflat la câțiva metri 
de Mark şi rânji. 

— M-ai chemat, căpitane? zise el. 

— Sergent. Ei da, te-am chemat. E timpul să ieşim din 
gaura asta de şarpe. Trebuie să găsim o pereche de pantaloni 
care să ți se potrivească. Cred că ai lui Hog ți-ar veni la fix. 

Loughlin ieşi din lumină urmărit de un singur foc de 
armă. Alunecă şi căzu gâfâind la pământ, lângă Stone şi Phil. 

— Am făcut curăţenie printre ultimii rămaşi. Cred c-am 
terminat cu el. 

— Nici o pierdere? 

— Din câte ştiu eu, nu, zise britanicul. Avem doi 
americani liberi, foşti prizonieri de război, şi nu mai avem 
gloanţe de rezervă. E timpul s-o ştergem. 

Se întoarseră la punctul de întâlnire unde aşteptau Sen, 
cei trei cambodgieni, Hog şi Hillburton. Stone îl întrebă pe 
Hog dacă adusese cu el o pereche de pantaloni în plus. 
Texanul găsi o pereche care i se potrivi lui Patterson, dar care 
erau puțin cam scurţi. În momentul în care Patterson îmbrăcă 
un tricou sport, nou şi alb, aproape că izbucni în plâns. 

Cambodgienii încă mai supravegheau tabăra şi mai 
trăgeau din când în când câte un foc, dând de înţeles 
eventualilor supraviețuitori că trebuie să-şi țină capetele la 
pământ şi că hu pot pleca nicăieri. 

Într-un loc îngust de pe cărare, Loughlin aranjă firele ce 
legau două grenade. Le lăsă acolo aproape cu cuiul ridicat, iar 
grupul porni înapoi spre LZ. 

Stone se uită la ceas. Tocmai trecuse de trei dimineața. 
Aveau şase ore la dispoziţie ca să se întoarcă la locul de 
decolare. 

Stone aruncă o ultimă privire spre închisoarea în flăcări. 

— Încă n-am auzit ultimul lor cuvânt, murmură el. Phil a 
zis că l-a eliminat pe comandantul taberei. Unul dintre 
subalternii lui ambiţioşi o să-i adune pe soldaţii care-au mai 
rămas şi or să ne ia urma. Cu cât plecăm mai repede, cu atât 
mai bine. 

CAPITOLUL VI 


Membrii echipei aveau o poziţie bine determinată în 
cadrul şirului. Stone preluă conducerea, în vreme ce Hog Sen, 
femeia cambodgiană, se aflau chiar în spatele lui. Apoi 
Patterson, unul dintre cambodgieni şi Hillburton. Îl desemnă 
pe Loughlin să aibă grijă de acesta din urmă. 

— Câteodată îşi pierde stăpânirea de sine, Terrance, aşa 
că urmăreşte-l. Stai în spatele lui şi fii cu ochi-n patru. S-ar 
putea să n-aibă nimic, nu sunt sigur. Ar fi mai bine să duci tu 
puşca AK-47 pe care am „împrumutat-o” de la vietnamezi. 

Loughlin rânji şi înclină capul, ca o reverență. 

— Oricine ar scăpa dintr-un loc ca ăsta ar avea mansarda 
deranjată. Las” c-o să am eu grijă de el. 

Marşul continuă, în coada şirului aflându-se Hog şi doi 
cambodgieni. 

În prima oră, Stone conduse grupul într-un ritm foarte 
rapid. Auziră grenadele explodând departe, în spatele lor, 
semn că cineva căzuse în capcană. Poate că era suficient ca 
paznicii să se descurajeze şi să nu mai încerce să-i 
urmărească. 

Când Stone consideră că ajunseseră la jumătatea 
drumului către LZ, îşi deschise rucsacul, scoase un aparat de 
emisie- recepție şi îi ridică antena. 

— Libelula. Răspunde, Libelula. Aici Viermele. Terminat. 

Nu se auzi decât un pârâit îndepărtat. Stone repetă de două 
ori apelul, aşteptă o jumătate de oră, apoi o luă de la început. 

De data aceasta, apelul avu succes. 

— Da, Vierme. Libelula e gata de plecare. Aveţi vreo 
ETA*? 

— Da, prietene. Cum am stabilit. Repet, ar trebui să ne 
întâlnim la ora stabilită. 

— Limpede ca bună ziua, Vierme. Cum am stabilit. Am 
observat o patrulă în zonă, deci fiți atenţi. Ne vedem acolo. 

Patterson începuse să pălească. După starea euforică pe 
care i-o dăduse eliberarea, se linişti, în timp ce mersul îi 
deveni din ce în ce mai nesigur. 

Sen îl informă pe Stone asupra stării americanului. Când 
se lovea de ea, când rămânea în urmă cu douăzeci de metri. Îi 
luase ea puşca rusească, dar fostul prizonier continua să 
meargă încet şi dezechilibrat. 

Mark anunță o pauză şi se aşeză lângă Patterson. 

— Cum merge, sergent? 

— Al naibii de bine! Fantastic! Asta-i cea mai frumoasă 
zi din toată viața mea! 

— Dar ai cam început să oboseşti, nu? 

— Mda, dar tot e bine! 

Stone îi dădu lui Phil două batoane groase de ciocolată. 
Se înmuiaseră la căldura zilei, dar în răcoarea nopții se 
întăriseră din nou. 

— Mănâncă-le pe amândouă, chiar acum. Probabil că 
mâine o să ai diaree, dar acum ai nevoie de energie. Ţi-ai 
risipit toată energia. Strigă dacă merg prea repede. 

— La dracu”, omule, mă descurc minunat! Po’ să ţin 
ritmu’. Nu m-am mai simţit aşa de bine de zece ani. Sunt 
liber, omule! Ştii cum e să te simți aşa? 

— Da, Phil, ştiu. Şi eu am stat ceva timp într-o închisoare 
vietnameză. Acum odihneşte-te câteva minute. 

O duse pe femeie la capul şirului, unde se afla texanul. 


— Hai să ne uităm la umăr. 
* Estimated time of arrival — ora estimativă de sosire (n.tr.). 

Îi spuse lui Sen că Hog era rănit. 

Texanul îşi trase în sus mâneca tricoului şi, chiar şi în 
întuneric, văzură cât de urâtă era rana. 

— Rău, zise Sen. 

Se uită la trusa mică de prim ajutor pe care Stone o scoase 
din rucsac. 

Sen cercetă rana o clipă şi Hog tresări. 

— Nu m-a durut deloc, zise texanul, încercând să 
braveze. 

— Prea adâncă, zise Sen. Dacă încerc să scot acum, 
leşină! Mai târziu avem mai mult timp. 

Puse dezinfectant pe rană, apoi alifie şi compresă şi legă 
toate astea cu un bandaj bine strâns. 

— O să ţină bine până în Thailanda, zise ea. 

— Sfinte Sisoe! exclamă Hog. E femeie! De ce dracu’ am 
adus o nenorocită de femeie? E luptătoare în rezistența 
cambodgiană? Credeam că ne-am învăţat minte de când cu 
tipesa aia, Jackie Winslow. Şi-acu” avem o femeie puşcaş? 

— Când am plecat, n-am ştiut că-i femeie. Probabil că 
trage mai bine ca noi toţi. Şi-apoi are nişte socoteli de încheiat 
cu vietnamezii. Şi vorbeşte şi engleza. Presupun că 
vietnamezii i-au omorât soţul încet, în tortură. Ea a fost cea 
care l-a decapitat pe vietnamez cu maceta, înainte să ajungem 
în tabără, mai ţii minte? Tu ai ajutat-o. 

— Hristoase! Ea era? 

Hog ridică sprâncenele, apoi dădu din umeri. 

— Se pare că tipa ştie să-şi facă meseria. 

— Ştie. Îţi convine situaţia? 

— Sigur, de ce nu? Doar că vreau să-mi scot o biluță 
mică din mână. Bine că mi-au mai rămas două bune! 

Texanul izbucni în râs, dar Sen nu înțelese. 

Stone şi Sen se întoarseră în capul coloanei. În drum, 
trecură pe lângă Patterson care îl pisa pe Loughlin cu întrebări. 

— Cum nu ştii cum au terminat Dodgers anu’ trecut? Au 
intrat în finală? 

Loughlin ocoli întrebarea şi îi povesti despre rock-and- 
roll. Trebui să-şi amintească de grupurile de demult pentru că 
Patterson nu-şi amintea decât de Beatles. 

Stone se uită la ceas. Cele zece minute trecuseră. 

— Şaua pe cal! zise el. Hai să ne mişcăm. Trebuie să 
prindem autobuzul. 

Ajunşi la jumătatea urcuşului unui deal alunecos, Sen îl 
trase pe Stone de mânecă. Arătă spre ureche, apoi înainte. 

Mark ridică mâna şi coloana se opri. Toată lumea se aşeză 
la pământ, într-un genunchi, cu armele pregătite. 

Stone ascultă cu atenţie şi auzi sunetul unor cizme 
îndreptându-se spre ei pe cărarea noroioasă. Făcu un semn şi 
toată lumea se depărtă de potecă şi se ascunse în desişul 
umed. Se ghemuiră în spatele frunzelor de betel şi a unor pini 
şi aşteptară. 

Trei minute mai târziu, o patrulă cambodgiană formată 
din zece soldați apăru mergând în cadență pe potecă. Soldaţii 
păreau tineri , dar Stone niciodată nu fusese în stare să 
aprecieze vârsta unui asiatic. Rămaseră tăcuți în vreme ce 
grupul trecu pe lângă ei. Mai aşteptară cinci minute şi porniră 
din nou la drum. 

Mark se uită la ceas. Mai aveau mult de mers. Ar fi fost 
de preferat să nu mai dea de asemenea patrule. 

O jumătate de oră mai târziu, trecură prin satul adormit 
prin care veniseră. Când ajunseră din nou pe cărarea junglei, 
Stone răsuflă uşurat. 

Începu să plouă din nou. Nici nu mai ţineau minte câte 
duşuri de acest fel făcuseră de când părăsiseră elicopterul. 
Umezeala pătrunse prin toate locşoarele uscate care îi mai 
rămăseseră şi Stone râse încet. Duşul fierbinte pe care urma să 
îl facă la Bangkok avea să-i pară astfel mult mai plăcut. 

Era ca fotbalul pe ploaie. Primele placaje pe terenul 
acoperit de noroi erau ciudate. Apoi, după ce apa intra până la 
piele şi picioarele se mânjeau de noroi, ploaia nu mai însemna 
NIMIC. 

Timpul curgea. Stone se uita tot timpul la ceas, aprinzând 
lumina micuță ca să fie sigur. 

Ora trei şi patruzeci şi cinci de minute. 

Patterson se descurca bine. $chiopăta cu stângul, dar 
rânjea tot timpul. Avea de gând să ajungă la destinație, chiar 
dacă trebuia să se târască. 

Ora patru şi treizeci de minute. 

Doug Hillburton se simţea mai bine. Revenise la realitate 
de câtva timp şi râdea şi glumea pe seama faptului că 
scăpaseră de paznici. 

Stone o puse pe Sen în frunte. Era o conducătoare de grup 
mai bună decât el. Auzea sunete care lui îi scăpau. Femeia 
mergea după ritmul impus de el. 

Patterson continua să-l bată la cap pe Loughlin. 

— Cine mai e acum gagica cu ţâțe mari de la Hollywood? 
întrebă el. Noua Marilyn Monroe? 

— Nu mai e nici una, Patterson. Nici o blondă țâțoasă 
n-a mai depăşit-o pe Marilyn. A, ar fi Dolly Parton. Pretinde 
că are o pereche de o sută cinci centimetri, dar nu ştiu pe 
nimeni care să-i fi măsurat. E cântăreaţă. 

— O sută cinci centimetri de ...țâțe? Mamă, mamă, 
mamă! Mie poate să-mi cânte oricând, nu-mi pasă ce voce 
are. 

— Milioane de bărbaţi simt la fel ca tine, Patterson. Nu 
reuşesc însă să ajungă la frumusețile alea. Dar încearcă al 
dracului de tare. 

Ora şase dimineaţa. Ajunseră în locul de aterizare cu o 
jumătate de oră mai devreme. Bun! 

Stone se uită peste un mic curs de apă într-un loc unde ar 
fi trebuit să fie elicopterul. La început nu-l găsi. ÎI descoperi 

în spatele unui copac de betel cu ramurile răsucite în mod 
ciudat. 

Scoase radioul, îl deschise şi vorbi. 

— Libelula, Viermele e în apropiere. 

— Vierme, eşti tare. Ne vezi? 

— Amin şi aleluia, gata să mergem pe apă. 

— Acum încălzim motoarele. Terminat. 

Stone fâcu semn echipei. 

— Totul e-n regulă. Elicopterul e acolo. Ce-ar fi să 
traversăm râul şi să prindem ultimul autobuz spre Bangkok? 

Se auziră câteva urale şi coloana cobori spre malul râului. 

Chiar atunci izbucni iadul. 

Focul de arme lovi elicopterul, urmat de un zgomot ca al 
unei rachete. Chiar dacă pica lângă aparatul de zbor, racheta 
ar fi putut schimba planul lor de plecare acasă. 

— Înapoi la copaci! strigă Stone. 

Alergară treizeci de metri înapoi până în desişul junglei, 
înainte ca focul să se îndrepte asupra lor. Strategia inamicului 
era clară. Omora „calul” şi nimeni nu mai putea „călări” până 
acasă. 

Urmăriră acțiunea din spatele unui mare arbore tek. 
Nimeni nu trăgea în echipa sa. Prima rachetă ratase ţinta cu 
douăzeci de metri. De unde se trăgea? 

O a doua rachetă de acelaşi fel fu lansată din locul în care 
se aflau puşcaşii. 

— Trageţi acolo, unde sunt puştile! strigă Stone. 

Nouă arme se uniră într-un contraatac, turnând gloanţe în 
spatele unei ridicături de pământ. 

Chiar în acel moment, o rachetă lovi elicopterul în 
parbrizul din plexiglas şi explodă. O clipă mai târziu, flacăra 
atinse rezervorul, iar elicopterul deveni o minge de foc, în 
vreme ce un nor întunecat de fum se ridică uşor în lumina 
dimineţii. Nimeni din apropierea elicopterului nu ar fi putut 
supraviețui. 

— Pe ei! strigă Stone. 

Dezlănţuiră un foc alternativ, înaintară treptat, căutând să se 
țină la adăpost şi să încercuiască zona din care se începuse atacul. 

Patterson alergă înainte. Stone ameninţă că îl împuşcă 
dacă nu rămâne cu restul grupului. Sublinie faptul că era 
periculos să o iei de nebun înaintea propriei tale unități de 
luptă, care tocmai avansa. 

— Ăştia de la Forţele Aeriene nu fac instrucţie ca la 
infanterie, sergent. Dar ne străduim şi noi. 

După ce străbătură două sute de metri, văzură că un 
detaşament de soldaţi vietnamezi se adăpostise în spatele unui 
povârniş şi nu pierduse decât un singur om în urma primului 
schimb de focuri. Erau foarte vioi şi traseră multe rafale în 
oamenii lui Stone, atunci când cele două forțe veniră în 
contact. 

Stone îi spuse lui Hog ce avea de gând să facă. Echipa 
continua să tragă, în timp ce el şi Loughlin ocoleau zona ca să 
le cadă în spate. Mark încă mai avea la spate puşca automată 
cu două ţevi, încărcată până la refuz cu cartuşe mortale. 

— Îi luăm prin surprindere? întrebă Loughlin. 

— Mda, începi dacă ai o poziţie bună. Mai avem grenade 
din alea speciale? 

— Nu prea, dar ajung câte două la fiecare om. Uită-te-n 
rucsacul tău. 

Stone le scoase afară şi le prinse de curelele rucsacului. 

Alergau repede, în tăcere, prin jungla udă şi infestată. 

Loughlin era înainte. Se opri brusc şi scoase din teaca de 
la şold un cuţit cu lama de cincisprezece centimetri. Sări într-o 
parte, mânui cuțitul, se răsuci pe partea opusă, apoi se auzi din 
nou şuierul lamei în aer. Capul unui şarpe căzu pe o buturugă, 
mai puţin restul corpului. 

— Da! zise el încet. Bătrânul şarpe de doi metri vroia să 
folosească buturuga asta numai pentru el. Niciodată nu mi-au 
plăcut şerpii prea insistenţi. 

Plecară din nou, cotiră spre dreapta şi se asigurară de data 
asta că nu deranjează frunzele sau crengile uscate, în timp ce 
se îndreptară spre zona deschisă. În apropierea apei, jungla 
părea o mlaştină. 

Loughlin îi văzu primul. Îi semnală lui Stone şi înaintă cu 
atenţie. Evită copacii şi încercă să găsească un spaţiu liber 
mai bun, astfel încât grenada să nu se lovească de crengi. 

Stone se mişcă la fel de încet, la zece metri de Loughlin. 
Amândoi transpirau, în ciuda răcorii dimineţii. Mark văzu că 
Loughlin îşi găsise locul. Se afla la douăzeci de metri de 
vietnamezii din faţă. Erau şase sau opt oameni bine feriți, în 
locaşurile de adăpostire individuală, de focurile întâmplătoare 
ale lui Hog şi ale oamenilor săi. 

Loughlin ridică mâna. Era pregătit. Stone îi făcu semn să 
înceapă şi englezul luă o grenadă. Proiectilul plană zece metri, 
lovi creanga unui copac şi căzu. Înainte să atingă pământul, 
Loughlin o aruncă pe a doua. 

Prima grenadă explodă, făcând un zgomot infernal. 
Țintele săriră în picioare şi se uitară în spatele lor. Erau total 
expuşi când al doilea proiectil ateriză în mijlocul lor. Stone 
simţi că îi țiuie urechile. 

Mark ridică arma, seceră supraviețuitorii cu patru rafale şi 
urmări cum gloanţele de calibrul 32 străpung totul în cale, mai 
ales tineri vietnamezi. lubea puşca automată! Avea să o ia cu 
el în toate misiunile posibile. 

Opri focul şi aşteptă. Nu veni nici o ripostă din partea 
vietnamezilor. Se ridică din nou. O armă răpăi din față. 
Imediat se auzi sunetul mai tare al unui CAR-I5, iar 
vietnamezul ţipă şi căzu din ascunzătoarea sa, cu spatele 
ciuruit de gloanțe fierbinți şi furioase. 

De această dată, se ridică Loughlin. 

— Se pare c-am reuşit, domnule sergent, zise el. 

— Sunt toți morti? 

— Nu sunt sigur... 

Răpăitul unui CAR-15 îi înecă ultimele cuvinte. Se lăsă 
tăcerea. 

— Acum aş zice c-am reuşit, zise Loughlin. 

Se uitară la oamenii pe care îi părăsiseră. Un tir de focuri 
de armă, venit de undeva din spatele forţei lor principale, 
formă un al doilea câmp de bătălie care ar fi putut deveni 
sângeros destul de rapid. 

Stone şi Loughlin îşi încărcară armele în timp ce alergară 
pe drumul pe care veniseră. Unitatea de ambuscadă trimisese 
o a doua forță, care să-i ia prin surprindere. Probabil că 
unitatea nu fusese pe poziţii atunci când veniseră vizitatorii. 
Nu era genul de surpriză care să-i lase pe mercenari să 
trăiască până la adânci bătrâneţi. 

CAPITOLUL VII 


Stone şi Loughlin plecară înapoi către restul echipei, la 
adăpostul impenetrabil al desişului junglei. Se aşezară în 
spatele unui buştean de tek, iar Hog veni să vorbească cu ei. 

—  Nenorociţii s-au strecurat în spatele nostru! Am 
pierdut unul dintre cambodgieni, cred că era Lon. A fost lovit 
destul de rău. N-am putut să-l salvăm cu nici un chip. 
Patterson a fost lovit în fund. O să supraviețuiască. Cred că şi 
femeia e lovită, dar nu mă lasă să mă uit. 

— O echipă trebuie să meargă la elicopter ca să vadă dacă 
pilotul mai trăieşte, zise Stone. 

Hog scutură din cap. 

— Nici o şansă. A fost prins de explozia rezervorului. L-am 
văzut. Cred că n-a mai rămas din el decât un stârv crocant. 

Stone se încruntă. Nu mai auzise această expresie de ani 
de zile. O foloseau atunci când se refereau la rămăşiţele 
soldaților sau civililor prinşi de napalm, arşi şi transformați în 
grămezi hidoase de scrum şi oase. 

O altă rafală lovi copacii din jurul buşteanului în spatele 
căruia se aflau. 

— Câţi crezi că sunt acolo? întrebă Loughlin. 

— Opt sau zece, zise Hog. 

Sen se târî până lângă cei trei. 

— Opt vietnamezi, zise ea. Am numărat. 

Stone zâmbi. 

— Hog, ce crezi, se descurcă femeia? 

— Bineînţeles, aşa am zis de la-nceput. 

Loughlin se încruntă. 

— Cum adică, Sen e femeie? 

— Între douăzeci şi cinci şi treizeci de ani, presupun, zise 
Stone. Acum, hai să scăpăm de gunoaiele alea şi să vedem ce 
avem de făcut. Avem o mare problemă cu transportul. Până în 
Thailanda sunt mai bine de trei sute de kilometri şi asta prin 
mijlocul a o sută şaizeci de soldaţi vietnamezi, ca să nu mai 
vorbim de soldații cambodgieni. 

— E rândul meu, zise Hog. ÎI iau pe Patterson şi aruncăm 
în aer grămada asta de rahaţi. Patterson tânjeşte după acţiune. 

— Nu trebuie să riscăm să-l pierdem stupid într-un 
schimb de focuri. 

— Merg eu, zise Sen. 

Femeia îşi controlă AK-ul 47, apoi le arătă încă patru 
încărcătoare şi două grenade. Erau de fabricație rusească şi 
erau foarte eficiente. 

— Mie-mi convine, zise Hog. Ea poate să mă-nțeleagă. O 
să facem marele tur de onoare. 

— O să-i ținem în ascunzătoare, zise Patterson, apropiin- 
du-se de grup. Am auzit că eşti mai mare în grad ca mine, 
sergent-major Stone, zise el, încruntându-se. Problema e că eu 
sunt în serviciu activ, iar tu eşti un simplu civil. Dar sunt sub 
comanda ta, continuă el, chicotind. Și ştiu al naibii de bine că 
ai şi dreptate. Dar vreau să pun şi eu umărul. La dracu’, deci 
avem de mers trei sute şaptezeci de kilometri! Dacă facem 
treizeci de kilometri pe zi, ajungem acolo în douăsprezece 
zile! Pot să fac asta mergând în mâini, cu capul în jos! Uită-te 
numai la ce-am făcut în ultimii ani! 

Patterson se opri şi se uită la ei. 

— Hei, care-i data exactă? În ce an suntem? 

— 16 februarie 1986, zise Stone. 

Patterson se holbă la el. 

— Fără mişto? Am fost doborâți în 1973! Treişpe ani 
nenorociți! 

Phil se întoarse şi îşi şterse lacrimile provocate de furie. 
Se ridică şi trase trei rafale în locul în care vietnamezii 
fuseseră văzuți ultima dată. Primi alte gloanțe drept răspuns. 

— Ei bine, nenorociţii sunt încă acolo, zise Stone. 

Hog şi Sen dispăruseră în jungla verde, deasă şi mortală, 
din stânga lor. Trebuiau să facă un ocol ca să cadă într-o parte 
sau în spatele trupelor, dacă acestea se mai aflau încă acolo... 

— Să-i nimicim pe fraieri! strigă Stone. Toată lumea pe 
poziții. Să-i ținem acolo unde sunt. 

Focul se înteți considerabil. 

— Nu risipiţi toată muniţia! strigă Stone. 

Un vietnamez vru să încerce o şmecherie, dar nu îi merse. 
La adăpostul desişului, încercă să fugă cu zece metri mai într-o 
parte. Cele două forțe se aflau la mai puțin de cincizeci de 
metri una de alta. Stone îl depistă şi-l dobori cu trei gloanțe 
chiar înainte ca şmecherul să se adăpostească. 

Focul din cealaltă parte scăzu în intensitate. 

— Se cam termină muniţia? întrebă Patterson. 

Stone clătină din cap. 

— Aşteaptă să vadă ce facem. Avem cu mult mai mult de 
mers până acasă decât ei. Ar putea să ne hărțuiască tot drumul 
până la graniță. 

Patterson se jucă cu o grenadă, de parcă ar fi cântărit-o. 

— N-ai cum s-o arunci la cincizeci de metri, zise Stone. 
Mai târziu o să le folosim mai bine. 

Stone se uită la ceas. Texanul plecase de aproape cinci 
minute. 

— Hai să-i ardem bine. Hog trebuie să fi ajuns aproape de 
țintă. 

Dezlănţuiră un foc susținut către trunchiurile şi buştenii în 
spatele cărora se ascunseseră vietnamezi. 

Aproape în acelaşi timp, auziră două grenade explodând. 
Membre şi fragmente de trup omenesc zburară prin aer. Se 
auzi apoi lătratul a două arme, AK-47 şi CAR-I5, şi Stone 
ordonă oamenilor să înceteze focul. 

Două minute mai târziu se terminase totul. Hog flutură o 
cârpă albă şi se ridică din locul în care până nu demult 
fuseseră trupele inamice. 

— l-am măcelărit, zise el. 

Stone spuse restului echipei să rămână la adăpost, în timp 
ce el şi Loughlin traseră o fugă până la elicopter. Scaunele 
încă mai fumegau. Acum mai rămăsese doar carapacea 
scofâlcită din bare de aluminiu şi plastic răsucit. Cea mai 
mare parte a plexiglasului se topise. 

Stone îl găsi pe irlandez la douăzeci de metri distanță de 
aparatul de zbor, cu faţa în jos. Acolo fusese aruncat de 
explozie. Îl întoarse cu faţa în sus şi tresări. Nu mai recunoscu 
nici față, nici gât, nici piept, toate arse de combustibilul 
supraîncălzit. 

Cercetă elicopterul. Totul fusese distrus, prefăcut în 
cenuşă. Nimic nu mai putea fi salvat. Hog se apropie, 
clătinând din cap. 

— Cred că avem o mică problemă aici, şefule. 

— Aşa se pare. Cum s-a descurcat ajutorul tău la tragere? 

Texanul rânji. 

— N-am văzut niciodată o fetiţă care să tragă aşa ca ea. 
Pun pariu că poate să reteze picioarele unui păianjen, unul 
după altul, cu un AK-47, de la cincizeci de metri distanță. 
Trage al dracului de bine! A zis c-a mai folosit astfel de armă 
în luptă doar de câteva ori. M-a lăsat să arunc eu grenadele, 
apoi i-a secerat pe supraviețuitori ca pe nişte popice! A tras în 
tot ce-a mişcat. Are nervi de oţel. 

— Cred că a trecut ultimul examen al lui Hog, zise 
Loughlin. Acuma, ce mama dracului o să facem d-aci-ncolo? 

— Am pierdut doar un elicopter, zise Stone. Nu e totul 
pierdut. 

Băgă mâna în buzunar şi scoase radioul. 

— An Khom a zis că poate funcționa şi la trei sute de 
kilometri. Dacă e aşa, pur şi simplu îi spunem omului că avem 
nevoie de transport şi să trimită un alt elicopter. 

— E simplu, dar numai dacă An Khom l-a lăsat deschis la 
ora asta matinală, zise Hog. 

Mark deschise radioul şi aşteptă un minut, apoi vorbi. 

— Viermele cheamă Marele Urs, Bangkok. Viermele 
cheamă Marele Urs, Bangkok. Răspunde, Mare Urs. 
Terminat. 

Aşteptă un minut, apoi repetă apelul de două ori. 

— Pentru că-i un apel de urgenţă, o să încercăm din oră 
în oră, zise Stone. 

Loughlin întinse mâna. Luă radioul şi verifică butoanele. 

— Lumina închis-deschis nu se aprinde cum ar trebui. 
Eşti sigur că bateriile sunt bune? 

— Acum o jumătate de oră erau. 

Loughlin întoarse aparatul şi se încruntă. Din carcasă 
ieşea vârful unui glonț de AK-47, în vreme ce restul lui era 
ascuns în interior. 

— Acum chiar că avem o problemă, zise Stone. Trebuie 
să-l fi căpătat la ultimele rafale. Îmi aduc aminte că am fost 
lovit în spate. Am crezut că e o creangă care cade din copac. 

Loughlin se uită la rucsacul lui Mark, puse radioul în el şi 
râse încet. 

— Nu avem un radio care să meargă, dar cel puţin avem 
un conducător. Nenorocitul de radio ţi-a salvat viaţa, Stone. 
Glonţul ar fi intrat în corpul tău gingaş chiar în şira spinării pe 
care ti-ar fi frânt-o, ori ar fi ieşit prin plămân şi inimă. 

Stătură toți pe iarba de pe malul râurilor care formau un 
V şi se holbară la radio. 

Stone zgâlțâi aparatul şi răsuci butoanele de câteva ori. 
Nimic. Îl aruncă îl iarbă, lângă elicopterul distrus. 

— Am discutat puţin cu An Khom despre un plan în cazul 
în care apar întâmplări neprevăzute, dar nu s-a precizat nimic 
concret. E un afacerist şi n-o să se îngrijoreze prea mult dacă 
nu-i apare elicopterul. De data asta, a riscat cu plata. Dublu 
sau nimic. Dar nu s-a gândit că ar putea să piardă aparatul de 
zbor. La dracu”, hai să ne mâncăm rațiile şi să ne gândim ce 
facem. 

După ce se întoarseră la arborele tek, îi văzură pe cei trei 
cambodgieni strânşi în jurul celui de-al patrulea. 

Stone se apropie de ei şi Sen îl întâmpină. 

— E Lon. Rănit foarte rău. Nu mai mişcă. Nu vrea să fie 
capturat de comunişti. 

Mark se aşeză pe pământul umed, lângă micuța femeie. 

— Sen, nu cred că am înţeles ce vrei să spui. Zici că nu 
poate fi mişcat. Ştii că nu putem să rămânem aici. 

Tânăra femeie flutură o mână prin aer. 

— Nu, nu. Ți-am zis doar aşa. Lon mi-a spus ce să fac. 
Când plecăm, îi lăsăm un pistol. E posibil? 

— Da, dar... 

— Nu, Lon Poi hotărăşte. 

Stone o bătu pe umăr şi îi dădu un pistol de calibrul 45 
încărcat. Îi mai dădu încă două încărcătoare. Femeia clătină 
din cap şi îi înapoie cele două rezerve. Scoase cu îndemânare 
încărcătorul din pistol, lăsă în el doar două gloanţe şi i le dădu 
pe celelalte lui Stone, care le luă surprins. 

Sen băgă rezerva la loc, încărcă pistolul şi puse siguranța. 

— Lon Poi mulţumeşte. Eu mulțumesc. Luptătorii pentru 
o Cambodgie liberă mulțumesc. 

Se înapoie la ceilalți doi cambodgieni care stăteau lângă 
camaradul lor căzut. 

Stone se duse înapoi unde îl aşteptau americanii. 

— Bine, băieți, uitaţi care-i situația. Avem trei sute de 
kilometri până la cel mai apropiat punct din teritoriul 
thailandez. Avem arme. Putem să luăm multă muniţie înainte 
să plecăm şi arme de foc. Dacă tot facem un inventar, am cam 
rămas fără provizii. N-avem nici un mijloc de transport. Are 
cineva vreo sugestie? 

— Ei bine, sergent, o să mărşăluim, zise Patterson. 

— Şansele să facem asta sunt foarte slabe, replică 
Loughlin. 

— Acceptăm doar sugestii, zise Stone. Fără argumente 
sau deducţii logice. 

— Navigăm pe Mekong, zise Hog. 

— Mărşăluim, sugeră Loughlin. 

— Prădăm câteva sate, adăugă Patterson. 

Mark se întoarse către Hillburton. Caporalul era din nou 
pe altă lume. Auzea şi executa comenzile, dar se retrăsese în 
lumea lui secretă. 

Stone se uită la fiecare dintre oamenii săi. 

— Din câte îmi dau seama, avem trei opțiuni. Una, am 
putea să mergem pe jos prin tot ţinutul. Am putea găsi care cu 
boi pe parcurs, dar nu-i sigur. Doi, am putea s-o dăm în bară, 
să fim capturați şi duşi într-o altă închisoare. Trei, putem să ne 
ascundem undeva, să tragem până ni se termină muniția şi 
apoi ăia să ne ciuruie fundurile. Aştept comentarii. Hog? 

— N-avem de ales, mărşăluim. 

— Chiar că n-avem de ales, Stone, zise Loughlin. Va 
trebui să facem tot posibilul să ajungem pe jos, chiar dacă va 
trebui să ne dăm duhul pentru asta. 

Patterson rânji. 

— La dracu”, sergent, fără discuţie! Trebuie să ne mişcăm 
fundurile. Ar fi mai bine să plecăm. 

Stone se uită la Hillburton, apoi dădu din cap. 

— În unanimitate. Lon Poi e grav rănit. Nu poate fi 
mişcat. l-am dat un pistol. Asta a cerut. Ar trebui să ne 

verificăm armele şi să mai luăm vreo două AK-uri, dacă 
cineva vrea să le care. În curând o să se termine muniţia la 
CAR-15 şi putem să ne aprovizionăm de-aici. Cred că ne vor 
fi de folos nenorocitele astea de arme ruseşti. 

— Hai să luăm toate încărcătoarele pline de AK-47 pe 
care le găsim. Patterson, ia un rucsac gol şi ia tot ce găseşti în 
prima ascunzătoare a vietnamezilor. Hog, tu ia tot ce găseşti 
în a doua. Inclusiv grenadele şi orice altceva am putea căra. A 
căra e cel mai important termen aici. 

Zece minute mai târziu împărțiră toate rațiile care le mai 
rămăseseră şi mâncară. Nu mai era nimic de făcut. Erau gata. 
În prima ascunzătoare, găsiră un radio distrus. Vietnamezii ar 
fi putut chema ajutoare. 

Găsiră douăzeci şi opt de încărcătoare pline. Patru oameni 
cărau arme AK-47 şi patru încărcătoare. Restul muniției intră 
în rucsacuri. 

— Spre vest, zise Mark. Trebuie să mergem direct spre 
vest, dacă vrem să ajungem la destinaţie. Prima mare problemă 
e Mekongul. Aici cred că are o lățime de aproape un kilometru. 

Stone îi făcu semn lui Sen. Femeia spuse ceva 
cambodgienilor. Fiecare se aplecă şi îl îmbrățişă pe muribund, 
apoi plecară fâră să se uite înapoi. Sen rămase ultima. Puse o 
floare din junglă în mâna lui Lon Poi, iar arma în cealaltă. 
Stone o văzu cum trage siguranța, îl sărută pe obraji, se 
întoarse şi plecă. 

Nici nu merseseră o sută de metri, când auziră împuşcătura 
unui pistol de calibrul 45. 

Sen se întoarse spre Stone şi dădu din cap. 

— Suferința lui Lon Poi s-a sfârşit. Noua lui viață o să 
înceapă curând. Buddha o să-l protejeze. 

Ca şi mai înainte, Mark stabili aceeaşi ordine de marş, 
punând-o pe Sen în frunte. Pomiră în direcția vest, spre 
fluviul Mekong care tăia ca un cuţit câmpia întinsă. Apreciară 
că malul acestuia se afla la o distanță de zece kilometri. 

CAPITOLUL VIII 


Stone era mulțumit de marşul din ultimele două ore. Se 
distanţaseră destul de mult de elicopterul ars şi de eventualele 
trupe vietnameze venite la locul luptei. 

Tăie o liană ce atârna în drumul lor, cu maceta lui Sen. Nu 
putea să îşi verse altfel mânia iscată de situaţia din junglă. 

Era posibil să traverseze Cambodgia pe jos, dacă nu se 
grăbeau, dacă stăteau în zone nepopulate, dacă învățau să 
mănânce ce le oferea pământul şi dacă nu dădeau peste trupe 
de soldați. Dacă, asta era marea problemă! 

Ultima ştire pe care o primise înainte să plece din 
Bangkok fusese aceea că începea sezonul cald de trei luni, 
timp în care jungla, mlaştinile şi drumurile se mai usucă puțin. 
În ultimii şase ani, vietnamezii declanșaseră ofensive în 
aceste perioade uscate şi se aşteptau să procedeze la fel şi în 
acest an. O sursă spunea că vor aduce patruzeci de mii de 
soldați de la granița cu China ca să formeze o misiune de 
căutare şi distrugere pe teritoriul Cambodgiei, pe ambele 
maluri ale fluviului Mekong. 

Stone şi echipa sa se aflau exact în mijlocul acelei zone 
de operaţiuni. În afară de asta, atacurile vietnameze aveau să 
fie conduse de mai bine de douăsprezece tancuri ruseşti T-54. 
În curând, drumurile se vor usca suficient de mult pentru ca 
tancurile să poată opera. 

În timpul marşului, Stone îi tinu sub observaţie pe cei doi 
prizonieri, dar văzu că se descurcau destul de bine. Hillburton 

părea mai puternic acum, poate pentru că nu îşi risipea energia 
nervoasă aşa cum făcea Patterson. Amândoi aveau să 
reuşească... dacă reuşeau şi ceilalți. 

Începu să se gândească la problemele urgente. Mai întâi, 
un drum peste Mekong, apoi un ghid care să-i țină departe de 
centrele populate şi să-i ducă pe drumuri şi poteci dosnice. 
Apoi mâncare. Deja stomacul său simțea nevoia să ia ceva 
„carburant”. În seara aceea erau nevoiţi să mănânce numai 
fructe. 

Văzuse destul de des arbori cu nuci de cocos şi, din când 
în când, bananieri. Nu erau din acelaşi soi cu cele din 
magazinele americane, dar văzuse unele fructe destul de 
coapte. Cum rămânea cu carnea şi cartofii, hrana luptătorului? 

Sen îi făcu semn să se oprească. Stone ridică mâna şi 
oamenii se opriră şi se lăsară la pământ. Femeia avea o 
expresie ciudată pe față, ceva între furie şi frică. 

— Foarte rău, zise ea în timp ce priviră în josul potecii. E 
ciudat ca omulcții să fie aici. Am găsit semnul lor de două ori, 
ŞI acum iar. 

— Sen, nu-nţeleg. Ce omuleți? 

— Aborigeni, băştinaşi. De secole hoinăresc prin locurile 
astea. Se zice că singurul om care intră în satul lor e unul 
sfâşiat în bucăţi de vreun tigru. 

— Sen, e folclor? Superstiţie? 

— Parţial. Dar sunt foarte neprietenoşi, războinici, atacă 
pe oricine intră pe teritoriul lor. În timpul celui de-al doilea 
război mondial, au ucis detaşamente întregi de experți 
japonezi. 

— Putem să-i ocolim? 

— Trebuie să ne întoarcem mult înapoi. De obicei, stau în 
munți, acolo unde nu prea se aventurează oamenii. Vin aici 
jos pentru ritualuri sau pentru materiale de care au nevoie. 

— De ce le spui omuleți? 

— Sunt mici, n-au mai mult de un metru înălțime. 

— Pigmei. 

— Da: 

Stone se gândi un minut la noua situaţie. Nu puteau să se 
întoarcă. Probabil că vietnamezii roiau acum în jurul 
elicopterului. Era trecut de ora nouă dimineaţa. Îi făcu semn 
femeii să rămână pe loc şi se întoarse către americanii care se 
odihneau. 

— O să facem pe durii. O să încercăm să forțăm drumul 
dacă dăm de ei. Poate că şi lor le e frică de noi. 

— Sper asta din tot sufletul, zise Patterson. Ar fi culmea 
să ajung atât de departe doar ca să termin ca tocăniță pentru 
pigmei. Cei mai mulți dintre ei sunt canibali, ştiai, sergent? 
Auzeam de ei prin tabără, din când în când. Îmi doream ca 
jigăriții ăia să vină şi să-i mănânce pe câțiva dintre paznicii 
mei graşi. 

Stone se întoarse la Sen şi o întrebă dacă era adevărat 
ceea ce spusese Patterson. 

— A, da, toți omuleții mănâncă oameni. 

Femeia avu un tremur şi Mark văzu o pată roşie pe 
buzunarul bluzei verzi. 

— Eşti rănită! 

— Doar o zgârietură. 

— Unde? 

— La piept... la sân. Nu e rău. 

— S-o bandajăm. Am nevoie să fii puternică şi sănătoasă. 

Opri din nou grupul. Femeia protestă un timp, dar Stone 
scoase trusa de prim ajutor şi ea trebui să se descheie la 
nasturii cămăşii groase şi să-şi ridice bluza. Unul dintre sânii 
ei mici avea o rană adâncă de doi centimetri şi sângerase mult. 
Mark curăță sângele şi o lăsă pe ea să se îngrijească, apoi o 
bandajă pe la spate, ca să fie sigur că pansamentul o să stea la 
locul lui. 

— Îmi pare rău dacă te simți stânjenită, Sen. Dar astăzi 
eşti un soldat, nu o femeie. E mai sigur pentru tine. La 
Bangkok poți să fii din nou femeie. 

Sen se înclină. 

— Mulţumesc. Eşti un om bun. 

Câteva minute mai târziu, porniră din nou la drum. 
Îngrijorarea lui Sen se accentuă. 

— Alte semne, urme de picioare mici în noroi. 

Îşi continuară drumul şi ajunseră în apropierea unei ape 
ce curgea vijelios dintre dealuri, când femeia se opri brusc şi 
arătă înainte. 

Pe potecă se afla un cap de om. O suliță de bambus intra 
prin gură şi ieşea prin ceafă. Faţa era a unui asiatic, dar Mark 
nu-şi putu da seama din ce ţară. 

E ultimul avertisment să nu intrăm, zise Sen. 

— Omuleţii ăştia folosesc arme de foc? 

— Nu, armele primitive, arcul, săgeata şi sulița. 

Stone scoase din teaca de la brâu cuțitul cu lama de 
douăzeci de centimetri şi îl ţinu de lamă. Era făcut din cel mai 
bun oțel şi ascuţit foarte fin zece centimetri de la vârf. Uneori 
se bărbierea cu el. 

Luă conducerea grupului, ținând în mână cuțitul pe care îl 
legăna după cum mergea. Din când în când, câte o rază de 
soare ce răzbătea printre coroanele dese ale copacilor îl făcea 
să strălucească. 

Înaintară numai o sută de metri, când Stone văzu mişcare 
în față. În mijlocul potecii, apăru un omuleţ ce purta o pânză 
în jurul coapselor şi ţinea în mână un trident din bambus 
ascuţit la capete. Pigmeul avea un metru înălțime, un smoc de 
barbă şi ochi strălucitori. Ţinea picioarele depărtate şi pumnul 
în şold. Postura omuleţului era foarte autoritară. 

Stone se uită în stânga. Văzu încă trei aborigeni. La 
dreapta, se aflau alți trei, apoi de-o parte şi de alta a cărării 
apăru o întreagă coloană de omuleţi. Fiecare avea o suliță 

mânjită cu o substanţă roşie care nu fusese pusă acolo doar de 
decor. 

Sen stătea calmă lângă Mark. Primul aborigen se uită cu 
atenţie la cuțitul mare. 

Pigmeul se răsti la ei. Era o limbă care nu se folosea de 
obicei prin țară şi Stone nu o mai auzise niciodată. Se uită la 
Sen. Femeia zâmbi şi spuse câteva cuvinte. 

— Dă-l cuțitul, zise Stone. 

Sen vorbi din nou şi arătă cuțitul pe care Mark îl ținea 
într-o poziţie în care nu putea fi folosit ca armă. 

Omuleţul din față se încruntă şi arătă spre un altul de 
lângă el. Aborigenul ridică sulița şi înaintă mai degrabă ca un 
animal decât ca un om. Folosi coada suliței ca să ia cuțitul din 
mâna lui Stone, apoi îi ameninţă pe amândoi cu „arma”. Sen 
şi Mark se retraseră puţin. 

Pigmeul luă cuțitul şi o luă la fugă înapoi, bucuros, spre 
căpetenia lor. 

Șeful luă arma, o examină, ceru o bucată de lemn de 
bambus şi o tăie. Lama trecu prin lemnul verde ca prin apă. 

Patruzeci de voci pe pigmei murmurară aprobator. Era 
felul lor de a arăta că le plăcuse cadoul. 

— Spune-le că e un dar de la un prieten. Nu vrem decât 
să trecem în siguranță până la fluviu. 

Sen se strădui să traducă. În cele din urmă, îl făcu pe şef 
să înțeleagă. Acesta zâmbi, mânui cuțitul şi tăie liane şi bucăți 
de bambus, bucuros de noua sa jucărie. 

Apoi unul dintre oameni îl atinse şi murmură ceva. 
Aborigenii dispărură în junglă. 

Sen clătină din cap. 

— Să nu miște nimeni. I-a alertat ceva. 

Stone transmise ordinul mai departe. 

— Nu mişcaţi. Staţi la locul vostru. Omuleţii ori s-au 
speriat, ori e o capcană. Nu mişcați, dar fiți pregătiți. Nu 

trageţi decât la comanda mea. Dar nu cred că ar fi bine să ne 
folosim armele. 

Mark auzi cum se apropie o patrulă, sau poate o companie, 
în orice caz, soldaţi. În curând, auziră râsete şi voci. Pe potecă 
apăru o patrulă formată din cinci soldaţi vietnamezi care se opri. 

Cel din frunte se adresă celui din spate. Un soldat cu trese 
pe umăr înaintă cu un AK-47 pregătit de tragere. 

— Cine sunteți? întrebă el în vietnameză, ridicând arma 
spre ei. 

Se afla la douăzeci de metri de Sen. 

— Suntem înconjurați de omuleţi, zise tânăra femeie. 
Pigmeii canibali. 

Conducătorul patrulei izbucni în râs. 

— Trebuie să fii ori fricoasă, ori babă ca să crezi poveştile 
cu aborigeni fioroşi. Arată-mi unul dintre ei! 

Chiar atunci un aborigen apăru la zece metri de el. 

Soldatul trase şase gloanţe, dar omulețul anticipase atacul 
şi sărise în spatele unui arbore tek. 

Înainte ca oricare altul să poată trage, douăzeci de sulițe 
otrăvite zbârnâiră şi se înfipseră în cei cinci soldați. 

Nu se mai trase nici un foc de armă. Aborigenii chiuiră, 
atacară, tăiară gâturile vietnamezilor şi îşi recuperară sulițele. 
După o perioadă în care vorbiră repede şi nedesluşit, 
douăsprezece femei micuţe apărură şi se holbară la străini. 
Purtau fuste lungi, iar piepturile le erau acoperite cu haine viu 
colorate. Şeful strigă o comandă, poate un avertisment, şi 
două femei apucară vietnamezii de picioare şi îi traseră pe 
rând în junglă. 

Liderul pigmeilor apăru din nou, dar de data asta se 
apropie la trei metri de Sen şi Stone. Vorbi încet şi îi lăsă timp 
femeii să traducă. 

— Spune că e frumos din partea noastră să-i facem un 
cadou. E bucuros că nu ne-am folosit bang-bang-urile. Toţi 

cei care folosesc un bang-bang trebuie să moară. Acum ne 
invită la o masă festivă. Fructele junglei, o mâncare delicioasă 
de şarpe, iar cel mai gras dintre vietnamezii pe care tocmai i-au 
omorât... va fi fript pentru plăcerea noastră. 

Stone zâmbi. 

— Spune-i că-i mulțumim, că suntem de pe pământul de 
dincolo de mare şi că trebuie să ne grăbim să ajungem la 
fluviul cel mare. O să-i dăm un al doilea cadou. 

Încet, Mark se aplecă şi scoase de la bocancul drept un 
cuțit de zece centimetri. Îl ţinu de lamă şi îl întinse şefului. Un 
aborigen se îndreptă către el, întinse sulița şi atinse uşor 
încheietura mâinii lui Stone. Cuţitul căzu şi se înfipse în 
potecă, iar aborigenii murmurară încântați. 

Omuleţul ridică cuțitul şi, ținându-l de lamă, aşa cum 
făcuse Stone, i-l dădu şefului. 

Sen îi transmise mesajul şi căpetenia zâmbi, apoi dansă în 
cerc. 

— E foarte încântat, zise tânăra femeie. Cuţitul e cea mai 
importantă avere pe care o poate avea un om de-al lor. Acum 
a primit două cuțite într-o singură zi! 

— Sper să nu se entuziasmeze prea tare şi să vrea să se 
însoare cu mine, zise Stone. 

Şeful se potoli şi dădu un ordin unui pigmeu, care dispăru 
în pădure. 

Şeful se uită la Sen. Vorbea şi aştepta ca ea să traducă. 

— Căpetenia spune că suntem liberi să plecăm. Tu 
înţelegi bunele maniere aşa cum ceilalți n-o fac. O să pună la 
loc de cinste cadourile tale. Şi-ar dori să stea pentru dansul 
victoriei şi pentru praznicul festiv, dar şi el e plecat departe de 
casă. 

În timp ce termină de tradus, apărură două femei ce cărau 
un coş mare cu fructe. Multe dintre aceste fructe Mark nu le 
mai văzuse vreodată. Şeful mai spuse câteva cuvinte, apoi cei 

patruzeci de aborigeni dispărură în junglă în două secunde şi 
Stone şi oamenii lui rămaseră singuri, întrebându-se cum de 
pigmeii dispăruseră atât de repede. 

Sen verifică fructele. Toate erau comestibile. Luară 
fiecare câte trei sau patru şi lăsară coşurile în drum, de unde 
femeile micuţe aveau să le ia mai târziu. 

Merseră mai repede decât în mod obişnuit şi, după o 
jumătate de kilometru, Sen nu mai văzu urmele de paşi ale 
pigmeilor. Se mai liniştiră puţin, iar Stone le spuse că mai 
aveau trei sau patru kilometri până la fluviu. 

Sen le povesti că omuleţii hoinăreau prin Vietnam, 
Cambodgia, Laos şi Thailanda. Nu cunoşteau conceptele de 
națiune, graniță, vorbeau un dialect ciudat al vietnamezei şi 
străbăteau fericiți drumurile, mâncau vânat din păduri şi 
junglă, sau vreo bucată de om fript, atunci când le cădea în 
mână vreunul, aşa cum se întâmplase în acea zi. 

Legendele spuneau că existau între douăzeci-treizeci de 
astfel de triburi care hălăduiau prin zonele pustii a patru 
națiuni. 

— Nu mi-aş dori să fiu în pielea ăluia care s-ar duce să 
facă un recensământ, zise Stone. 

Încă se mai aflau într-o zonă deluroasă și, din câte un 
punct înalt, puteau vedea fluviul uriaş înaintea lor. Era atât de 
lat, încât părea un lac mare. 

O dată auziră focuri de armă, de undeva, de jos. După 
câteva împuşcături, se făcu tăcere. 

Stone dădu din umeri. N-aveau nici o altă şansă. Trebuia 
să înainteze. Preluă conducerea şi îl luă pe Patterson lângă el. 
Soldatul masiv din San Francisco se simţea mai bine. 
Mâncase toate fructele. Era obişnuit cu ele pentru că le mânca 
de ani de zile. 

— O s-avem parte de ceva acțiune acolo unde s-aud 
puştile, sergent? Sper din tot sufletul să fie aşa. Trebuie să 

ucid câte zece vietnamezi pentru fiecare an în care am stat în 
închisoare. Crezi c-o să reuşesc? 

— Sper să nu dăm de atât de mulți, zise Stone. 

Avu o strângere de inimă când văzu zâmbetul de om liber 
pe care îl flutura Patterson pe buze și felul în care înainta pe 
potecă. În următoarea jumătate de oră, aveau să afle cum 
stăteau lucrurile cu împuşcăturile. 

CAPITOLUL IX 


Se opriră pe culmea unui deal înalt, de unde puteau vedea 
o porțiune de aproape zece kilometri din fluviul Mekong. În 
locul în care se aflau ei, apa avea o lăţime de un kilometru. 
Stone ştia că izvora din Tibet şi trecea prin China, Laos şi 
Cambodgia înainte să se verse în Marea Chinei de Sud. 
Lungimea sa era de mai bine de două mii şase sute de 
kilometri. Mark Stone şi echipa sa nu trebuiau decât să treacă 
peste el. 

Stone hotărâse că nu avea nici un rost să navigheze pe 
Mekong. Pe lângă faptul că nu ducea nicăieri, pentru ei, mai 
era şi plin de vasele patrulelor vietnameze şi cambodgiene. 
Vest, trebuiau să se mişte spre vest. 

În timp ce se odihniră, Patterson îl interogă pe Stone: 

— Hei, cine mai e preşedinte acum? La dracu’! Nu ştiu 
nici măcar cine mi-e comandantul suprem! Era Nixon pe 
vremea aia. Ce s-a întâmplat cu el? 

Stone îi spuse întreaga poveste. 

— Hristoase! Pun pariu că babacul meu a fost şucărit. 
Obişnuiam să-i spunem Dick Nixon. Zicea că-i cel mai bun 
preşedinte pe care l-am avut vreodată. Lui tata întotdeauna i-au 
plăcut preşedinţii republicani. Tata e plin de bani. Sau cel 
puţin aşa era când am plecat. Acum cred că are mai mulți. 
Spui că economia merge bine? Asta înseamnă că are cu câteva 
milioane mai mult decât atunci când am plecat. 

Patterson se trânti cu spatele în iarba verde şi înaltă. 

— Mamă! Ştiţi ce bine e să te simţi liber? Doar să poţi să 
stai aici şi să nu-ți pese de paznici, să nu-ţi faci griji că n-o să 
ți se dea mâncare, să nu-ţi faci griji că omuleţii or să te 
lovească cu vreun băț de bambus? V-am spus? Misiunea vieţii 
mele e să tai toți bambuşii din lume! 

Phil izbucni în râs. 

— Ştiţi de când n-am mai râs ca acum? De ani şi ani şi 
ani. Hei, trebuie să mă gândesc ce mama dracului o să fac 
după ce mă întorc în State! 

La acest gând, lacrimile îi curseră pe obraji. 

— Chiar că mă întorc. O să ajung acolo. Nu sunt sigur că 
pot să fac față situaţiei de a fi liber. Am fost închis atâta timp! 

Îşi şterse lacrimile şi înjură încet. 

— Hei, mi-e frică! Ştiţi ceva? Sunt speriat al dracului de 
tare! Nu ştiam nici măcar cine e preşedintele. Cine-ai zis, 
Ronald Raegan? Parcă era actor. Ia uite, bă! Actor de 
televiziune şi-acu” preşedintele nostru! Nu cumva faci mişto 
de mine? Ar trebui să iau un teanc de reviste Time şi să le 
citesc pe toate din scoarță-n scoarță. Treişpe ani...cred că sunt 
mai mult de şase sute. Nici o şansă. Fete. Mai există încă fete 
acolo? Drăguţe şi delicate şi amuzante? Treişpe ani fără nici o 
femeie! Mâna mea e terminată! 

Patterson râse şi continuă, amintindu-și de ceva: 

— La dracu’! Cum e cu plata? O să fiu plătit pentru toţi 
anii ăştia, nu? Am intrat în armată ca sergent. În treişpe ani, 
poate c-am fost şi eu promovat o dată sau de două ori. Despre 
ce fel de bani vorbim aici? Nici nu ştiu cum se mai plăteşte. 

Stone se gândi câteva clipe. 

— Un sergent ar trebui să primească în jur de cincisprezece 
mii de dolari pe an, deci pentru timpul în care ai stat aici vin 
cam două sute de mii de dolari. 

— Nu-ţi bate joc de mine, omule! exclamă Patterson. 
Fără mişto? O să am două sute de mii de dolari dacă intru în 
orice unitate militară americană? 

— Cam atâta, zise Hog. Bineînţeles, ca agent al tău 
primesc zece la sută... 

Izbucniră toţi în râs şi, când se potoliră, auziră „lătratul“ 
furios al unui AK-47, venind de undeva nu prea de departe. Se 
aruncară în iarbă şi înghețară. 

— Prea aproape, sergent. Ar fi mai bine să verific, zise 
Hog, ridicându-se. 

Stone îi fâcu semn să înainteze. 

— Mergem amândoi. Dacă nu ne caută pe noi, sigur c-or 
s-o facă în curând. Ar fi mai bine să ne acoperim spatele. 

Se mişcară ca două umbre pe poteca ce ducea spre râu. O 
singură împuşcătură şi un țipăt îi făcură să se ascundă în 
spatele unui pâlc de copaci din stânga. 

Cei doi veterani înaintară prin vegetaţia deasă până într-un 
punct din care vedeau bine. În luminişul de lângă cursul unei 
ape mici, Stone văzu un grup de copii, toți plângând. O femeie 
stătea lângă ei şi încerca să-i liniştească, dar fu smulsă din 
mijlocul lor de un bărbat înarmat care purta pantaloni verzi. 

Acesta o ridică în picioare, îi desfâcu bluza şi îi rupse 
cămaşa albă, până ce sânii rămaseră liberi. Omul puse mâna 
pe unul dintre ei, îl mângâie şi se jucă cu el. Apoi râse şi o 
trase spre o cocioabă. 

Stone văzu în luminiş două cadavre, un alb masiv şi o 
femeie, albă şi ea, care fusese dezbrăcată. Capul femeii stătea 
într-un unghi ciudat, semn că gâtul ei fusese rupt. 

Alţi trei oameni ieşiră dintr-o baracă din partea opusă. 
Toţi purtau pantaloni milităreşti, dar de culori diferite. 
Râdeau. Stone dădu din cap şi amândoi îşi ridicară puştile 
CAR-15. 

— Eu îl iau pe cel cu femeia, zise Stone. 

Ţinti spre capul omului şi trase. Glonțul îl prinse chiar 
când acesta se întorsese ca să se uite la femeie. În loc să-l 
lovească la ceafă, glonțul îi intră în cap pe la ureche, străbătu 
creierul şi ieşi prin creştet. Femeia ţipă şi căzu spre copil. 

Primul glonț al lui Hog fācu o gaură în inima celui din 
stânga care ținea în mână o macetă. Cel lovit se răsuci în loc 
şi căzu în râu. Ceilalți doi îşi ridicară armele şi se uitară 
disperaţi după cel care trăgea. Două gloanțe, o clipă mai 
târziu, şi cei doi căzură pe pământul junglei, morți şi gata de 
descompunere. 

Femeia se ridică. Arăta ca o americancă. Era mai înaltă 
decât o femeie orientală, iar acum vorbea cu copiii în engleză, 
încercând să-i liniştească. Vocea ei o acoperi pe cea a copiilor, 
dar era blândă şi protectoare. 

— Hei, domniță, mai sunt ceva bandiți criminali pe- 
acolo? 

Femeia se ridică şi se uită în direcția din care veneau 
vocile lor. 

— Nu, i-aţi ucis foarte brutal pe toți patru. Erau khmeri 
roşii dezertori, țărani care se întorceau la fermele lor ca să 
muncească. 

Stone se încruntă. 

— l-au omorât pe prietenii tăi care zac acolo pe pământ şi 
le iei apărarea? 

— Unele lucruri sunt greu de explicat. 

Se ridică, spuse copiilor să stea la locurile lor şi merse cu 
un pas ferm spre baracă. Se uită înăuntru, apoi se împletici 
spre uşă, cu fața albă de groază. 

— Acoperă-mă, amice! zise Stone. 

Alergă spre baracă cu degetul pe trăgaci, atent la orice 
posibil pericol, dar nu mai văzu nimic amenințător. 

La uşa cocioabei o prinse pe femeie tocmai când aceasta 
leşina. Stone o duse în locul în care se aflau copiii şi o întinse 
pe iarbă. Se întoarse să se uite înăuntru. Pereţii erau stropiți de 
sânge. Pe o saltea subțire era o femeie dezbrăcată. Mâinile îi 
fuseseră retezate, sânii tăiaţi şi un lemn de bambus de un 
metru înfipt în abdomen. 

Stone aduse apă rece din râu şi udă fruntea femeii 
leşinate. Încet, americanca brunetă cu bluza sfâşiată îşi reveni. 
— Jennifer! Jennifer! strigă ea, încercând să se ridice. 

Stone o tinu la pământ. Femeia se uită la el. 

— Jennifer e rănită rău. Trebuie s-o ajutăm! 

— Îmi pare rău, dar n-o mai poate ajuta nimeni. E moartă. 

— Nu! 

— Ba da. Femeia din baracă nu mai are nevoie de nici un 
fel de îngrijire medicală. Crede-mă. 

Lacrimile începură să-i curgă pe obraji. Nu făcea nici un 
efort să se acopere acolo unde bluza fusese ruptă. Se vedea un 
sân. Se făcu palidă şi începu să tremure. Când se uită la el, 
privirea avea o altfel de expresie, mai rece, mai dură. 

— Mă numesc Mary Eve Filmore şi sunt din 
Philadelphia. Nu cred că ţi-am reţinut numele. 

— Sunt Mark Stone şi trebuie să vă ducem departe de aici 
pe tine şi pe copii, înainte ca împuşcăturile să atragă soldați 
vietnamezi. 

— Departe? Soldați? 

Femeia se uită în jurul ei câteva clipe şi Stone se temu că 
o să leşine din nou. În mod clar, se mai afla încă în stare de 
şoc. Începu să plângă din nou. Se aplecă înainte şi Stone o 
prinse în braţe. 

Hog privi scena câteva minute, bătând darabana pe patul 
puştii CAR-15. Faţa lui sălbatică se încruntă. 

— Sergent, trebuie să plecăm dracului de-aici. În câteva 
minute, tot locul o să fie plin de soldaţi. Pun pariu pe un dolar 
că ne-am făcut cu un bagaj în plus, femeia şi şase copii, nu-i 
aşa? 

Stone dădu din cap. O îndepărtă pe femeie şi îşi şterse 
lacrimile. 

— Mary Eve, acum trebuie să plecăm. Copii fac parte 
din grupul tău? 

— Da! Copiii merg cu mine! Să nu îndrăzneşti... 

Se opri brusc. 

— Îmi pare rău. 

Îşi şterse ultimele lacrimi de pe obraji, se uită la bluza ei 
Şi se întoarse în timp ce îşi legă cele două părți sfâşiate. 

— Acum, primul lucru pe care trebuie să-l facem e să 
dăm fratelui Charles şi surorilor Jennifer şi Beverly o 
înmormântare decentă, creştinească. Of, Doamne, n-avem o 
lopată. Trebuie să-i înmormântăm, înainte să facem orice 
altceva! 

Stone simţi un fior de durere. 

— Aţi fost misionari în Cambodgia. Aţi fost prizonieri? 

— Nu, nu prizonieri, ci misionari ai Bisericii Misionare 
Creştine Unite. St. Louis e cartierul nostru general. 

— Toţi misionarii creştini au fost scoşi din Cambodgia 
acum zece ani. 

— Noi suntem un caz special. Noi nu facem politică. Au 
spus că putem să rămânem şi să punem pe picioare spitalul. 
Fratele Charles e fratele meu adevărat. Este... era doctor. 
Medic misionar, cea mai prețioasă slujbă pe care Domnul ar 
fi putut-o da cuiva! 

— Da, domnişoară. Şi acum copiii. Ei merg cu tine. Unii 
dintre ei par a fi rase amestecate. 

— Toţi sunt aşa şi sunt sub protecția mea. 

— Vorbeşte vreunul engleza? 

-—— Bineînţeles! Toți o vorbesc, mai mult sau mai puțin. 
Acum, cum facem să-i îngropăm pe aceşti sfinți slujbaşi ai 
Domnului? 

Stone se ridică, o ajută pe femeie să se ridice şi ea şi, cu 
o mişcare bruscă, se aplecă, îi trecu braţul pe după gâtul lui şi 
o săltă pe umăr. 

— Jungla o să se ocupe de detaliile înmormântării. Numai 
dacă nu vrei să li te alături lor, sub pământ. Copii! Hei, voi de 
colo! | 
Toţi cei şase capii se întoarseră spre el. 

— Plecăm de-aici. Urmaţi-mă. Înţelegeţi ce spun? 

— Bineînţeles că da, domnule Stone, zise cea mai mare 
fată, care avea în jur de zece ani. 

Copiii se ridicară repede şi formară un şir în cadrul căruia 
cel mai mic stătea în față, iar cel mai mare în spate. Hog se 
postă în urma lor şi coloana ciudată se grăbi să ajungă pe 
poteca principală. 

Femeia se zbătea şi țipa. 

— Pune-mă jos chiar acum! N-o să las carnea şi sângele 
meu într-o junglă cambodgiană împuțită ca să putrezească sau 
să fie mâncată de animale! Nu accept asta! 

Stone o ignoră şi merse mai departe. O puse jos când 
ajunseră la cărarea pe care trebuiau să înainteze. Îi făcu semn 
lui Hog să meargă cu copiii la restul echipei şi o întoarse pe 
femeie cu faţa spre el. 

— Mary Eve, vrei ca aceşti copii să fie măcelăriți de 
vietnamezi sau să fie folosiţi ca ţinte de tragere în timp ce 
încearcă să alerge către copaci, ca să se ascundă? 

— Doamne, nu, bineînţeles că nu! 

— Atunci, taci din gură, nu mai tipa! Este o situație de 
luptă. Nu avem timp să ne îngropăm morţii. E zonă de război. 
În orice moment vietnamezii ar putea apărea cu zece sau 
patruzeci de mii de soldați. Înţelegi ce vreau să spun, 
domnişoară Filmore? 

— Da, înțeleg, domnule Stone. Adu-ţi aminte că acolo 
sunt fratele meu şi două dintre cele mai scumpe prietene. Nu 
vreau decât să le fac o înmormântare decentă, creştinească. 

— Ştiu, Mary Eve. Şi, dacă te las să faci asta, probabil că 
va trebui să te îngrop şi eu pe tine şi jumătate din echipa mea. 
Nu vreau să pierd vieţi dacă nu e nevoie. 

— Eşti un monstru, un criminal! Nu trebuia să-i omori pe 
oamenii ăia. Ai fi putut să-i obligi să arunce armele şi să-i 
alungi în junglă! 

— Domnişoară Filmore, nu sunt misionar. Sunt soldat de 
meserie şi ştiu să mi-o fac cum trebuie. 

— Adică să omori oameni. 

— Când sunt nevoit, mai ales ca să salvez vieţile altora, 
aşa ca a ta. 

— Oh, da. Mulţumesc că mi-ai salvat viața. 

Vocea ei era rece, dură, impersonală. 

— Asta numesc eu sinceritate. Acum, destul cu cearta. 
Unde te duci cu copiii? 

— În Thailanda, departe de luptele astea. Ne mutăm 
serviciul într-o tabără de refugiaţi de lângă Aranyaprathet. E 
lângă granița Thailandei. 

— Asta înseamnă aproape trei sute de kilometri. Ce 
mijloc de transport aveţi? 

— Credinţa şi picioare puternice. 

— E un drum lung. 

Se apropiară şi ceilalți şi porniră cu toții la drum, după ce 
aşeză femeia şi copiii în mijlocul rândului. Se îndreptară spre 
fluviu, sperând să treacă peste el la lumina zilei, apoi să se 
ascundă pe celălalt mal până la lăsarea întunericului. 

Străbătură poteca puţin folosită până la cursul de apă şi 
începură să caute o modalitate de a-l traversa. Mary Eve spuse 
că auzise de un om care ar avea o barcă şi care s-ar afla prin 
apropiere. Din acest motiv veniseră şi ei până aici. 

După o oră de căutare inutilă, se odihniră lângă un stufăriş 
din apropierea drumului de lângă fluviu. Femeia se apropie de 
Mark, furioasă din nou. 

— Domnule Stone, nu mă simt bine deloc înconjurată de 
atâtea arme. Oamenii ăştia sunt ciudați. Doi dintre ei spun că 
au fost prizonieri de război până azi-noapte. E adevărat? 

— Da. Am venit să-i salvăm şi să-i ducem acasă. 
Elicopterul nostru a fost doborât. 

— Din câte pot să-mi dau seama, presupun că toate astea 
sunt ilegale. 


86 COMANDO ÎN INIMA JUNGLEI 


— Total ilegale, domnişoară Filmore. Guvernul S.U.A. 
mi-a interzis cu desăvârşire să vin aici, în Orient, şi mai ales 
în această țară. Vă deranjează? 

— Să dăm Cezarului ce-i al Cezarului, domnule Stone. 

Femeia se încruntă. Lui Mark îi plăcea de ea. Era onestă, 
devotată credinței ei şi atrăgătoare într-un mod foarte 
interesant. Avea faţa ovală şi trăsăturile aproape severe, dar 
când zâmbea copiilor avea o strălucire, o frumuseţe greu de 
descris. Era înaltă şi bine proporţionată, iar părul negru tuns 
scurt avea tente de roşu. 

— Sunt desfigurată, domnule Stone? Te uiţi prea insistent 
la mine. 

— Oh, îmi pare rău. Mă întrebam, de cât timp sunteţi în 
Cambodgia? 

— De aproape şapte ani. Când am venit, nimeni n-a 
crezut că o să putem intra. Dacă credința poate să mişte 
munţii, de ce n-aş fi putut eu să conving nişte vietnamezi şi 
nişte cambodgieni încrezuţi că aş putea ajuta la educarea 
oamenilor lor? A funcţionat. Ne-au dat actele de liberă 
trecere. Noi patru aveam de gând să transformăm Cambodgia! 

— De ce v-aţi răzgândit? 

— Guvernul cambodgian e o marionetă. Vietnamezii fac 
numai ce vor ei. Au obligat toți băieții de paisprezece ani din 
satul nostru să intre în armată. Au luat fetele de cincisprezece 
ani ca să se prostitueze pentru soldaţi. Apoi au venit şi au ars 
biserica şi casa copiilor orfani numai ca să se distreze! Fratele 
Charles s-a rugat toată noaptea în ploaie. De dimineaţă a zis 
că Domnul i-a spus că e timpul să se mute în Thailanda şi să 
lucreze cu cei o jumătate de milion de cambodgieni din 
taberele de refugiați. Aşa că ne-am făcut bagajele. 

— Care bagaj? 

— Aveam şase bivoli încărcaţi cu echipamentul pentru 
şcoală şi lucrurile din altar. La o zi după ce am plecat din Hoc 

Neu, ne-au jefuit bandiții şi au luat totul, inclusiv bivolii. Am 

hotărât să continuăm şi aşa. Ne mai rămăseseră, totuşi, viețile. 
— Ți-au mai rămas şapte vieţi, Mary Eve. Să sperăm că 

n-o să mai pierzi şi altele până ajungem la Aranyaprathet. 

CAPITOLUL X 


Loughlin se apropie de Stone, care conducea grupul pe 
marginea drumului paralel cu fluviul Mekong. 

— Nu ştiu ce s-a întâmplat sergent. Hillburton m-a 
surprins din nou. A trebuit să-i iau arma şi cuțitul. Crede că 
prietenii noştri cambodgieni sunt paznici vietnamezi. Zice că 
vrea să-i omoare pe amândoi şi că nu-i pasă ce-o să-i facă 
ceilalți paznici din tabără. 

— Îşi aduce aminte, zise Stone. Retrăieşte experienţe 
neplăcute prin care a trecut în închisoare. N-avem ce face. 
Pune-l la locul lui dacă trebuie, dar adu-ți aminte că el e 
motivul pentru care am venit aici. 

— Corect. O să mă port cât pot de frumos. Cum merge cu 
doamna Dragon? 

— Suntem criminali cu sânge rece şi păcătoşi şi ăsta e 
doar începutul. Am dat de belea pentru că n-am lăsat-o să-şi 
îngroape morții. 

— Dacă o lăsam, acum eram morţi cu toţii. O să am mare 
grijă de Hillburton. 

Loughlin se întoarse la locul lui şi încercă să discute cu 
Hillburton. 

— Doug, de unde eşti tu, de fel? 

Hillburton se încruntă şi afişă o mină serioasă. 

— N-are importanță, pentru că am în spate doi paznici 
care n-or să mă lase niciodată să plec. O să stau aici mereu. O 
să putrezesc aici şi nimeni n-o să afle vreodată! 

— Doug, cei doi sunt cambodgieni, luptători în mişcarea 
de rezistență anticomunistă. Fac parte din echipa noastră de 
salvare, nu mai ţii minte? V-am scos afară din închisoare. Eşti 
în drum spre Thailanda, de unde o să luăm un avion spre casă. 
Eşti un om liber, Hillburton. Încearcă să-ţi aminteşti cum am 
evadat. 

— La dracu”, tu n-auzi? Veneticii n-or să ne lase să 
plecăm. Ți-am zis că doi dintre ei sunt chiar în spatele meu. 
Nenorociţii ăştia mici n-or să se mişte de-acolo. N-or să lase 
pe nici unul dintre noi să plece. i-am mai zis asta! 

— Uşor, Doug, ia-o-ncet. Ce-ai face dacă te-ai întoarce? 
Ai rămâne în cadrul armatei? 

— Doamne, nu! Dacă o să mă întorc vreodată, o să pun 
pe picioare o fermă micuță pe dealurile din Oregon. O să 
plantez copaci. Câţiva câini, câţiva juncani pentru came şi 
găini. Întotdeauna mi-au plăcut găinile. Ţie îți plac găinile? 

— Sigur că da, Doug, mai ales copanele. 

— Păi, o să mă însor, dacă vreo femeie o să vrea să mă ia. 
A trecut atâta timp, încât nu cred că aş mai şti cum să 
procedez cu una. Nimeni n-o să vrea să stea cu mine. Sunt 
într-o încurcătură!... Numai paznicii sunt de vină. Mi-au 
făcut ceva la cap. 

Loughlin se uită spre cer în timp ce Hillburton continuă 
să povestească ce ar face el dacă ar ajunge acasă. Avea 
sentimentul că povestea asta o să dureze până seara. 

În fruntea şirului, Sen îl trase pe Stone de cămașă şi arătă 
spre fluviu. Un şlep încărcat plutea în josul apei, pe marginea 
acestuia, unde curenţii erau mai slabi. 

— Încearcă să-i faci să vină la țărm, îi zise Stone lui Sen. 

Femeia alergă imediat spre malul fluviului, se opri chiar 
la marginea lui şi flutură o cârpă albă pe care o păstrase 
special pentru acest lucru. 

ÎI strigă pe barcagiu. Ambarcaţiunea se apropie de țărm. 
Sen vorbi cu el. Stone auzi numai câteva cuvinte. Bărbatul 

singuratic de pe vas răspunse, clătină din cap şi îşi continuă 
drumul. 

Sen îşi lăsă mâinile să cadă, fără speranță, şi alergă înapoi 
spre restul grupului. 

— Zice că n-are motor. Ar face zece kilometri în josul 
fluviului ca să ne ducă în cealaltă parte. 

— Şi îi e frică? 

— Da. Foarte frică. Orice străin în Cambodgia e un 
posibil criminal. E înţelept să-ţi fie frică. 

Îşi continuară drumul şi ocoliră ceea ce li se părea a fi un 
sat. 

Mary Eve 1 se alătură lui Stone. Purta pantaloni largi şi 
ghete, iar pasul i se potrivea perfect cu al lui. 

— Am venit să-mi cer scuze. În mânia mea, ţi-am spus 
lucruri foarte rele. Îmi pare rău. Câteodată am probleme cu 
mândria şi cu încăpățânarea mea, două caracteristici 
împotriva cărora fiecare creştin ar trebui să lupte. 

— Nu e nevoie de scuze, domnişoară Filmore. Ai spus 
numai ce credeai şi încă mai crezi. Credinţele şi slujbele 
noastre sunt diferite. Oricum, nu văd de ce n-am încerca să ne 
ajutăm reciproc cât mai mult posibil. 

Tânăra femeie zâmbi. Avea un zâmbet fermecător. 

— Te rog, zise ea încet. N-am putea să ne zicem din nou 
Mark şi Mary Eve? Mi-ar plăcea mult mai mult. Nu sunt bună 
de nimic atunci când sunt supărată şi furioasă. 

— Bine, Mary Eve. Cum se descurcă copiii? 

Zâmbetul îi reveni. 

— Ei sunt speranța Cambodgiei! Dacă am putea să-i 
învăţăm în spirit creştin, ar putea fi de folos ţării lor... 

Îşi dădu seama că era frumoasă. Nodul care lega bluza 
începuse să se desfacă. Se uită în altă parte. 

— Ştiu, se desface din nou. Vreau... vreau să-ți 
mulțumesc. Dacă n-ai fi venit la timp, mi-ar fi făcut ce i-au 
facut lui... 

Se cutremură şi se uită la el. 

— Mi-era mai frică de viol decât de moarte. Niciodată n-am 
fost forțată în felul ăsta. Chiar am leşinat, nu? Am mai văzut 
cum se moare în atacuri ale rezistenţei. Presupun că atunci 
când a fost vorba... de o persoană pe care o cunoşteam... 

Îşi întoarse privirea şi continuă: 

— Sunt recunoscătoare că am rămas în viață. Îţi 
mulțumesc pentru acest dar. 

— Ştiu c-a fost groaznic pentru tine, zise Stone. Cred că 
rezişti remarcabil de bine. 

— Ce ţi-e scris în frunte ţi-e pus. Cred că am o credință 
atât de puternică, încât pur şi simplu sunt convinsă că orice se 
întâmplă e pentru că aşa a vrut El. E voinţa lui Dumnezeu. 

— Predestinare? Eşti o fatalistă? Atunci, ce mai contează 
ce faci? Ar trebui să alegem toţi calea cea mai uşoară. N-are 
importanță ce facem. Ce trebuie să se întâmple, tot se va 
întâmpla, indiferent ce facem noi. De ce nu renunțăm, atunci? 

Femeia chicoti. 

— Eşti un soldat bun, Mark, dar nu eşti prea tare la 
filozofie sau teologie. Este, totuşi, foarte important ce face un 
om. Trebuie să ne străduim cât putem de mult. Numai prin 
acest efort voia lui Dumnezeu se va împlini aşa cum doreşte 
EL. Îţi dai seama de diferența extraordinară? 

— Care e partea bună pe care o vezi în uciderea celor trei 
prieteni ai tăi? 

— Neştiute sunt căile Domnului. 

Stone râse încet. 

— Ai dreptate. Nu prea mă pricep la chestiile religioase. 
Depăşesc puterea mea de înţelegere. Îmi pare rău, uită ce-am 
spus. Ştii ce mă impresionează cel mai mult la tine, Mary 
Eve? Ochii tăi. N-am mai văzut niciodată asemenea ochi care 
să exprime sinceritatea. Trebuie să fii atentă cu nişte ochi ca 
ăştia. 

— Da? 

Ea îl privi câteva clipe şi spuse: 

— Acum ochii ăştia sunt surprinşi, mulțumiți Şi fericiți. 

Făcură câţiva paşi fără să-şi spună nimic. 

— Bine, sper să fim prieteni, zise Stone. De aici până în 
Thailanda e un drum al dracului de lung. 

— Vreau să fim prieteni. Dar aş vrea să foloseşti alt 
termen referitor la lungimea drumului nostru. 

Stone izbucni în râs. 

— De aici până-n Thailanda e un drum extraordinar de 
lung. 

— Da! Mult mai bine. Acum, trebuie să-mi supraveghez 
protejaţii. Sunt foarte rezistenți şi jumătate din viața lor şi-au 
petrecut-o sub focul armelor, sărăcuţii. Vreau să-i duc departe 
de pericol, departe de foamete. 

Îi zâmbi, îl atinse pe umăr şi se întoarse la copii. 

La un moment dat, arătă spre fluviu. 

— Jos! şopti Stone. 

Ordinul se transmise repede până la celălalt capăt al 
şirului. 

— Toată lumea să se ascundă bine în spatele unui copac 
sau tufiş! Vine un vas al patrulei! 

Ambarcaţiunea se îndrepta chiar spre malul pe care se 
aflau ei. De obicei, astfel de vase aveau mitraliere montate la 
prora şi la pupa transportau soldați. Unul stătea la cârma 
vasului, iar ceilalți manevrau armele. Se spunea că trăgeau în 
tot ce vedeau. 

Vasul înaintă încet şi viră astfel încât să se apropie de 
țărm chiar în locul în care se aflau ei. Stone văzu că unul 
dintre oameni folosea binoclul. În cele din urmă, vasul se 
întoarse împotriva curentului, îndreptându-se spre partea 
opusă. După ce vasul nu se mai văzu, Stone se ridică şi făcu 
semn oamenilor să înainteze. 

O puse din nou pe Sen în fruntea şirului şi trecu pe la 
fiecare persoană în parte. Pe Hog începuse să-l doară umărul, 

dar nu vroia să recunoască. Stone îşi dădu seama de asta după 
felul în care îşi ținea brațul în timp ce mergea. | 

Patterson rezista mult mai bine decât se aşteptase Mark. Ii 
mai dădu un baton de ciocolată. 

— În caz că rămâi fâră „carburant”, zise el. 

— La naiba, dacă trebuie, pot s-o iau la fugă următorii trei 
sute de kilometri. Pot să trăiesc numai cu oxigen de aici şi 
până în Bangkok. 

Stone îl bătu pe umăr şi merse la copii. Nu trebuia sub 
nici O formă să aibă de-a face cu ei. Ştia prea bine că cei mici 
puteau înmuia inima unui adult. Văzu că fiecare dintre ei avea 
încălțări bune, rezistente şi haine curate, ceea ce era aproape 
un miracol. 

Zâmbi către Mary Eve. 

— Vreau să vorbesc cu tine. Poţi să-mi fixezi o întrevedere? 

Tânăra se uită la un ceas imaginar. 

— O să fiu liberă pe la zece şi un sfert, zise ea, zâmbind. 

Loughlin stătea chiar în spatele lui Hillburton. Caporalul 
se uită la Stone, dar nu îl văzu cu adevărat. Continua să 
meargă, ținea pasul cu restul grupului, dar era pierdut în 
propria lui ceaţă. 

Loughlin ridică din umeri. 

— Acasă o să-l ducem la un psihiatru. Mai ţii minte 
prizonierul care ne dădea bătaie de cap? Până am ajuns la 
Bangkok, şi-a revenit. 

— Sper să fie aşa şi cu Hillburton. Ce fac cambodgienii? 

— Foarte bine. Îşi merită plata. Nici o plângere. Chiar 
dacă s-ar plânge, nu i-aş înţelege. 

Stone se întoarse în faţă şi intră în rând lângă Mary Eve. 

— Ai un nume deosebit, de sfântă. 

— Părinții mei au fost misionari. M-am născut într-un stat 
din Africa care nici măcar nu mai există. Tatăl meu a murit 
acolo de o febră pe care nimeni n-o cunoştea. A fost şi el 
medic misionar. 

— Deci, e o tradiţie de familie. 

— Dacă găsim un vas, ce-o să facem? întrebă ea după un 
moment de tăcere. 

— Mai întâi, încercăm să-l închiriem, să îl plătim pe 
proprietar. Dacă nu merge, încercăm să cumpărăm vasul. 
Apoi încercăm să-l împrumutăm şi, dacă nici asta nu merge, 
ori îl furăm, ori îl luăm cu forta şi-l returnăm proprietarului 
când ajungem pe partea cealaltă. 

— Pentru că suntem mai puternici decât proprietarul. 

— Ar fi bine să fim, altfel o să fim morți. Nu mai putem 
să ne ascundem mult timp pe malul fluviului. Soldaţii 
vietnamezi, sau cambodgieni, sau cine ştie ce tâlhari, ne vor 
lua prin surprindere. După cum vezi, nu suntem tocmai un 
grup ideal pentru o luptă. Avem şase profesionişti. Avem un 
fost prizonier care, din exces de zel, ar putea s-o încaseze 
foarte uşor. Mai avem un fost prizonier instabil mintal şi şapte 
civili. 

— Îmi pare rău că suntem o povară pentru tine. 

— Întâmplările războiului, Mary Eve. N-ai ce să-i faci. 
Nu puteam să vă lăsăm pe tine şi pe cei şase copii să flirtați 
cu criminalii ăia neno... 

Stone îşi ridică privirea spre ea. 

— Vroiai să spui nenorociţi. Am mai auzit. 

Femeia închise ochii. 

— Mă tem că ai dreptate. Dacă ne-ai lăsa singuri, n-am 
rezista nici două zile 

Merseră câțiva paşi în tăcere. Când se uită la ea, descoperi 
că îl studia. 

— Trebuie să mă-ntorc. Ai grijă. 

Reveni în capul coloanei. 

— Unde sunt toate bărcile, Sen? 

Femeia oftă. 

— les pe fluviu numai noaptea, ca să evite oamenii răi. 
Sunt nişte tipi deştepţi. 

— Avem nevoie doar de una, Chiar dacă ar însemna să 
facă două drumuri. 

Stone văzu în față o mică ridicătură de pământ, la mai 
puţin de două sute de metri de mal. Îşi conduse oamenii în 
acea direcție şi descoperi că un desiş mic şi stufos acoperea 
culmea acestuia. Era locul ideal în care să se ascundă şi din 
care să observe venirea vreunei bărci. 

Atât adulţii, cât şi copiii se aşezară în iarba înaltă şi verde, 
ca să se odihnească. Stone îi puse pe cei doi cambodgieni în 
locuri din care puteau păzi. Unul merse cincizeci de metri în 
susul fluviului, iar celălalt cincizeci de metri în josul lui. 
Prima care fâcu de pază fu Sen. 

Stone se aşeză pentru câteva minute lângă un copac şi 
închise ochii. Avea nevoie de un mic miracol. Poate că cineva 
din compania sa putea face ca acesta să se împlinească. 
Opțiunile erau limitate. Le lua două zile să construiască o 
barcă numai cu maceta pe care o aveau. Apoi ar fi putut să 
plutească zece kilometri în josul fluviului, până să ajungă în 
cealaltă parte. 

Înotul era riscant. Cea mai mare parte a Mekongului era 
plină de aligatori înfometați. Aveau nevoie de o barcă. 
Trebuia să aştepte. 

În timp ce se uită către fluviu, văzu o patrulă de cinci 
vietnamezi mergând pe drum. Nu patrulau, ci numai se 
grăbeau să ajungă undeva. 

Niciodată nu aveau să afle cât de aproape fuseseră de o 
bătălie crâncenă. 

Văzu două bărci, dar amândouă erau aproape de celălalt 
mal. Sen n-ar fi avut nici o şansă să vorbească cu vreunul 
dintre ei. Încercă să-şi amintească ce-i spusese An Khom când 
plecaseră. Ceva în legătură cu un elicopter pe care să-l trimită 
în caz că se întâmplă ceva neprevăzut. Nu putea însă să ia 
legătura cu el, ca să trimită unul. Nenorocitul de glonţ! 
Radioul îi salvase viața, dar poate că numa: pentru scurt timp. 

Avea cincisprezece pasageri, inclusiv el, dar nici un mijloc de 
transport care să-i scoată din ţară. 

Uitându-se spre fluviu, văzu un vas mic ce înainta de-a 
lungul malului pe care se aflau ei. Se mişca mai repede decât 
curentul, deci avea probabil motor. Sen văzu şi ea ambarcațiunea. 
Arătă spre fluviu, iar Stone dădu din cap. Femeia dispăru în 
Pădure şi, câteva clipe mai târziu, Mark o văzu ascunsă în 
Spatele unui copac ce creştea chiar pe malul marelui Mekong. 

Vasul urma acelaşi curs. Dacă era al unei patrule, atunci 
se prefăcea a fi doar un cambodgian ieşit să pescuiască sau să 
caute rădăcini crescute de-a lungul liniei malului. 

Stone urmări vasul venind. Avea să afle foarte curând al 
Cui era. 

CAPITOLUL XI 


Singurul lucru care îi salva era poziţia lor în iarba înaltă. 

Sen tocmai se întorsese, după ce vorbise cu barcagiul. Ii 
făcu semn lui Stone. 

— M-a văzut cineva, zise ea. Trebuia să fiu mai atentă. 
Îmi pare foarte rău. 

Stone făcu un semn şi toată lumea se aruncă în iarbă. 

Aproape în acelaşi timp, rafalele izbucniră de undeva de 
jos. Stone aruncă o privire asupra membrilor echipei sale. 
Deocamdată, nimeni nu fusese lovit. Îi făcu semn lui Hog să 
preia flancul stâng. Loughlin pornise deja spre dreapta, iar 
Stone se târî până în spatele unui arbore tek şi, de acolo, 
studie terenul adversarului. 

Focul venea de dincolo de marginea unui banc de pământ 
care oferea atacatorilor adăpost şi împotriva grenadelor. 

— Opriti focul! ordonă Stone. 

Aveau de-a face cu soldaţi vietnamezi din trupele regulate. 
Fiecare dintre ei era ascuns şi protejat de banc. Nu aveau să 
iasă de acolo decât dacă erau nevoiţi. 

Ti învăluim”, decise Stone. Poate că nu aveau încă 
oameni dispuşi în flanc care să-i apere. Câţi puteau să fie? 
Şaisprezece sau douăzeci. 

Putea să protejeze copiii, dacă nu erau mai mulți. Un atac 
concentrat al unei companii de vietnamezi era dezastruos. De 
unde veniseră nenorociții? 

Armele continuară să tragă, fără nici o ţintă precisă, fără 
nici cea mai mică strategie. 

— E rândul meu, zise Sen. 

Femeia se târâse lângă Stone. În spatele ei, se aflau cei 
doi cambodgieni. 

— Ne strecurăm în spatele lor şi-i facem praf, zise ea. 

Stone vru să protesteze. Când îi văzu privirea, se domoli. 

— Bine, dar să faci tot posibilul să nu fii lovită. Eşti deja 
rănită. Avem nevoie de tine. 

Femeia zâmbi, făcu un gest de încurajare şi începu să 
coboare dealul rapid, ascunsă vederii atacatorilor. 

— Hai să-i ținem ocupați, zise Stone. Hog, Loughlin, 
trageţi la fiecare zece-cincisprezece secunde. Fără o țintă 
precisă. Sen o să-i ia prin învăluire. 

Cei doi încuviințară şi se întoarseră la poziţiile lor, în 
spatele unor copaci, unde erau bine apărați. 

Stone se apropie de Mary Eve. 

— Ar fi mai bine să-i duci pe copii de cealaltă parte a 
dealului, la o distanță de cincizeci de metri. N-am vrea să 
Tiscoşeze vreun glonț şi să rănească pe vreunul. Țineţi 
capetele la pământ şi staţi liniştiți. 

Mary Eve începu să spună ceva, apoi se opri. Dădu din 
cap şi îi îndemnă pe copii spre locul stabilit. Stone rămase 
surprins când îi văzu cât de cuminţi erau. 

Se uită spre fluviu. Un şlep gol, având un motor suspendat 
în spate, dar care nu era folosit, plutea în josul apei, aproape 
de malul lor. 

— Fir-ar al dracu’! mormăi Stone. 

Tocmai pierdeau o mare şansă de a traversa fluviul. 

Scoase o grenadă din rucsac, trase cuiul şi aruncă cât de 
departe putu bomba micuță. Avantajat de înălțimea dealului, 
distanța fu mai lungă decât sperase. Grenada căzu la zece 
metri de trupele inamice. 

Patterson chiui şi încercă şi el manevra. Bărbatul masiv 
aruncă grenada ca un jucător în partea exterioară a terenului 
de base-ball, expunându-se timp de trei sau patru secunde. 


RALPH HAYES 99 


Grenada ateriză în spatele unui buştean pe care unii soldați îl 
folosiseră drept ascunzătoare. 

— Bingo! ţipă Patterson. Ai văzut? l-am bulit pe 
nenorociţii ăia mici! Cred c-am omorât trei sau patru dintre ei! 

Stone se uită din nou spre inamic. Fără nici o îndoială, 
urcau dealul încet. 

— Sunt departe de mal, strigă Mark. Seceraţi-i acolo unde 
sunt! 

Focul de armă dinspre deal crescu în intensitate şi avansarea 
încetă. 

Patterson mai aruncă două grenade şi, de fiecare dată, un 
țipăt însoți explozia. Stone nu-şi putu da seama dacă erau 
adevărate sau prefăcute. 

Sen fusese fericită atunci când Mark îi permisese să-i 
conducă pe cei doi compatrioți ai ei la atac. Ajunseră la baza 
dealului, în iarba deasă, apoi se mişcară cu atenție spre 
dreapta, în direcţia inamicului. 

Femeia stătea aproape de pământul nămolos al junglei 
umede şi înainta pe mâini şi pe genunchi. Înainta încet în 
poziţia asta, avea şi puşca în spate, dar era cea mai sigură 
poziţie. Învăţase că un soldat mort nu poate face bine nici unei 
unități şi comandantului său. Ca să lupte, un soldat trebuia să 
fie viu şi cu degetul pe trăgaci. 

Se opri, dădu la o parte câteva crengi de bambus şi se uită 
înainte. Avea drum liber pentru încă douăzeci de metri. Îi 
conduse pe cei doi oameni până la cel de-al doilea punct de 
observaţie pe care şi-l alesese, se târî lângă un arbore de betel 
Şi se uită pe lângă trunchiul acestuia. 

Putea vedea inamicul! 

Soldaţii erau ascunşi în spatele unor trunchiuri de copaci, 
dar câţiva se mai aflau încă dincolo de malul fluviului. 

În acel moment, explodă prima grenadă. Îşi dădu seama 
că o aruncaseră oamenii lui Stone. Distanţa fusese scurtă. 
Aşteptă. Aveau să mai urmeze. Următoarea grenadă explodă 

în mijlocul vietnamezilor. În acel moment, îşi definitivă 
planul de atac. 

Făcu semn unui cambodgian să o ia spre dreapta şi să 
găsească o poziţie bună de tragere. Îi arătă celui de-al doilea 
încotro să apuce şi porni şi ea, cu mare atenţie, spre stânga. 

Scoase din rucsac o grenadă din cele speciale. Bun! 
Explozia avea să fie semnalul de începere a luptei. Ridică 
bomba micuță, astfel încât să o vadă cambodgienii. Scoase 
cuiul. Inspiră adânc şi, cu toată puterea, aruncă grenada, 
ținând cotul îndoit, aşa cum fusese antrenată. 

Proiectilul pluti prin aer lângă un arbore de betel şi ateriză 
în spatele trunchiului unde se ascundeau trei vietnamezi. 
Zgomotul infernal al exploziei zburătăci păsările din copacii 
aflați în jur. Aruncă în aer patru inamici, iar alți trei se 
întoarseră către ei. 

Cambodgienii ridicară armele CAR-15, iar Sen AK-ul, şi 
traseră câteva rafale în vietnamezii derutaţi şi descoperiți. Trei 
dintre ei muriră înainte să mai poată face vreo mişcare. Patru 
se aruncară în spatele bancului de nisip de lângă fluviul protector. 

Alţi câțiva vietnamezi începură să tragă. Sen auzi şuierul 
unui glonț chiar pe sub nasul ei. Se ghemui la pământ şi se 
mută în altă parte. În clipa în care îşi văzu adversarul, acesta 
căzu la pământ cu un glonţ în frunte. 

Trei soldați îşi părăsiră adăpostul şi îi luară cu asalt, 
forțându-i pe cei trei cambodgieni să se ascundă mai bine. 

După ce încetă focul, Sen cercetă câmpul de luptă. Ştia că 
vietnamezii străbătuseră mai bine de jumătate din distanță. 
Încă un atac, şi vietnamezii le cădeau în cap! 

Scoase ultima grenadă şi trase cuiul. O ridică astfel încât 
să o vadă camarazii ei şi le făcu semn să folosească din cele 
mici, obişnuite. 

Chiar atunci soldaţii în uniforme verzi se ridicară la atac. 
Sen aruncă grenada şi se ghemui la pământ. Secundele până 
la detonare i se părură veacuri. 

Cei patru vietnamezi mai aveau foarte puţin când se auzi 
explozia. Doi muriră instantaneu, prinşi din plin de şrapnel. 
Altuia îi zbură braţul. În două sau trei minute, avea să moară 
din cauza pierderii de sânge. Al patrulea încasă câteva răni 
adânci, dar rămase în picioare. Străbătu ultimii cinci metri 
până la obiectiv şi sări în spatele unui copac. 

În timp ce făcu acest lucru, Sen, care avea AK-ul ridicat, 
îi trase o rafală în piept. La impactul cu gloanţele, soldatul sări 


patru metri înapoi. Muri înainte să atingă pământul. 
x 


x x 


Locotenentul Phat Vinh încercă să-şi revină din surpriza 
atacului din flancul stâng. Nu se gândise la o mişcare agresivă. 
În lovitura neașteptată, mortală, pierduse opt sau zece oameni. 

Dăduse ordin de retragere. Soldații se târâseră, se 
aruncaseră, se rostogoliseră dincolo de margine, patru metri 
mai jos, în noroi. 

Vinh nu permitea nimănui să îl învingă! Dacă trebuia, 
sacrifica fiecare om. Rebelii, dezertorii sau oricine s-ar afla pe 
deal aveau să fie striviţi ca nişte gândaci! El era un ofițer. 
Trebuia să-şi oblige oamenii să fie victorioşi! 

Îşi chemă sergentul ca să-i dea raportul asupra pierderilor. 
Un soldat se târî până la el şi îi spuse că atât sergentul, cât şi 
caporalul erau morți. Nu ştia câți dintre cei care mai 
rămăseseră puteau lupta. 

— Nenorociţii! strigă Vinh. 

Se întoarse către soldat. 

— Acum, tu eşti sergent. Numără oamenii, idiotule! 

Vinh nu putea să permită companiei sale să fie înfrântă! 

Ordonă ca doi soldaţi să se apropie mai mult de atacatori 
şi să arunce grenade. Aceştia executară ordinul rapid, dar 
Vinh nu auzi nici un țipăt de rănit. Se încruntă. 

Vânătorul devenise vânat. Nu putea să se retragă. Trimise un 
om să ocolească dealul ca să cadă în spatele inamicului şi aşteptă. 

Două minute mai târziu, auzi focuri de armă şi un țipăt 
care nu putea veni decât de la omul său. 

Locotenentul îşi numără soldaţii. Începuse cu şaisprezece 
oameni. Acum, îi mai rămăseseră şase. Un vietnamez masiv 
avea o rană mare la picior. Nu fu pus la socoteală. 

Vinh se gândi la promovarea lui la gradul de căpitan, când 
urma să aibă sub comandă o întreagă companie. Acest 
incident nu avea cum să-l ajute. Mai bine raporta că fusese 
atacat de o unitate de khmeri roşii în timp ce el apăra o şosea 
importantă. Da, asta avea să acopere totul! 

Dar nu vroia să se retragă. Trebuia să afle cine e pe 
culmea dealului şi de cine se ascundeau. Puteau fi khmeri. 
Luptau destul de bine. Grenada fusese însă o surpriză. Cea 
aruncată de atacatorii din flancul stâng făcuse cel mai mare 
zgomot pe care îl auzise vreodată. De unde să fi luat khmerii 
arme ca astea? Din America? Din China? Uitase cine îi 
aprovizionase pe mult urâții khmeri anul ăsta. 

Focul de pe culmea dealului continuă, dar foarte slab. 
Trebuia să facă ceva. Încă mai avea şase oameni, tot atâtea 
arme AK-47 şi multă muniţie. Grenade de mână nu mai 
aveau. Oamenii se plângeau pentru că proiectilele se 
transportau foarte greu. Data viitoare, nu aveau să mai 
gândească aşa. 

Dacă avea să mai fie vreo dată viitoare. 

Trebuia să-şi mişte oamenii către dreapta, în direcţia în 
care pornise soldatul său. Se mişcau prudent, ca să nu mai 
piardă nici un om. Un soldat rămânea în acel loc împreună cu 
toate ar! icle celor morţi. Sarcina acestuia era să menţină un 
foc constant, până i se termina muniţia. Spera ca cei de pe 
deal să creadă că forţa lor principală se mai afla încă acolo. 

Era trucul clasic şi trebuia să meargă! Trebuia să meargă! 
Dacă nu, tot ce realizase după atâta trudă era pierdut. 

Vinh alese pe unul dintre cei mai puternici oameni ai săi, 
îl poziționă la marginea malului fluviului şi îi lăsă opt 

încărcătoare a câte treizeci de gloanțe de AK-47. Vinh îi 
promise că, înainte ca ziua să se termine, putea să devină 
caporal. Plecă împreună cu ceilalți cinci în josul apei, către 
desişul de bambuşi pentru ca, la adăpostul lui, să urce dealul 


către dezertori. 
x 


* x 

Sen îşi mută oamenii din poziții de îndată ce aceştia 
aruncară grenadele. Cele ale inamicului nu atinseseră pe nici 
unul dintre ei. 

Înaintă până ce văzu malul fluviului. Spre surprinderea ei, 
acolo se afla un singur om. Un altul stătea întins în noroi, cu 
piciorul sângerând. 

Privi câteva chpe. Vietnamezul ridică arma şi începu să 
tragă cu hotărâre spre culmea dealului. După ce goli puşca, 
trecu la alta. 

Sen trase în puşcaş o rafală de gloanţe de 7,62 mm. 
Acesta se răsuci pe loc şi căzu cu fața în apă. Cambodgienii 
din stânga ei traseră în omul rănit şi îi puseră astfel capăt 
chinurilor. 

Sen făcu semn echipei să se retragă. O luară la fugă prin 
junglă, trecură repede în spatele dealului, pe lângă femeie şi 
copii, apoi urcară încet ca să nu fie luaţi drept inamici. 

Stone o văzu şi îi făcu semn. Îi raportă repede că inamicii 
îşi mutaseră poziția. 

— N-au venit pe drumul nostru. Trebuie c-au coborât în 
josul fluviului, spre desişul de bambuşi. 

Stone întoarse binoclul spre desiş şi zâmbi. Trase o ratală 
în direcția bambuşilor. Nici o reacţie. 

— Cred că sunt acolo, sergent, zise Sen. 

Femeia găsi o poziţie şi făcu semn celor doi cambodgieni 
să procedeze la fel. Aşteptară următoarea mişcare a 
vietnamezilor. 

Mark înțelese. Forța inamicilor fusese înjumătățită de 
atacurile lor. Sen spusese că grenadele lor omorâseră cinci sau 
şase. Acum, comandantul vietnamezilor încerca un atac 
surpriză, sperând că poate urca dealul fără să fie văzut. 

Stone aşeză trei dintre oamenii săi astfel încât să se 
concentreze asupra bambuşilor. Aveau de acoperit douăzeci 
de metri lipsiţi de vegetaţie. În acel loc postă cei mai buni 
grenadieri. 

Acum totul depindea de comandantul vietnamez. Încă o 
dată, tot ceea ce puteau să facă era să aştepte. 

Stătură o jumătate de oră înainte ca vietnamezii să facă 
prima mişcare. 

Stone menţinuse un foc continuu de-a lungul dealului, 
sperând să-i deruteze astfel pe vietnamezi. 

Loughlin ridică mâna şi arătă spre un spaţiu liber, dincolo 
de desişul bambuşilor. O siluetă îmbrăcată în verde îşi croia 
drum în sus cu multă răbdare. Stone îi dădu aprobarea 
englezului şi marele roşcat trase trei gloanțe în silueta 
mişcătoare. Omul se ridică şi încercă se se ascundă în spatele 
unui bambus, trăgând după el un picior rănit. Rafala lui Stone 
puse capăt fugii soldatului. 

Mark le făcu semn să tragă cu toţii înspre bambuşi. 
Tactica nu avu prea mare efect. Desişul înghiți cea mai mare 
parte a gloanțelor. Şi îl mai şi anunță pe inamic că Stone ştia 
unde se află. 

Vietnamezii traseră la întâmplare spre culmea dealului, 
apoi se adăpostiră. 

Stone îşi dădu seama că se aflau într-o situație fară ieşire 
care ar fi putut să se termine prin venirea ajutoarelor pentru 
vietnamezi. Lui nu avea de unde să-i vină vreun ajutor. 
Trebuia să se mişte, şi asta foarte rapid. Începu să îşi 
alcătuiască un plan în minte. Riscau foarte mult, dar... 

Stone privi uimit în josul pantei. 

— Ce mama dracului?! 

Loughlin flutură mâna cu frenezie şi arătă spre baza 
ridicăturii de pământ. 

Hog îşi cobori arma CAR-15 şi începu să înjure. 

La jumătatea distanței dintre ei şi vietnamezii 
supraviețuitori, mărşăluia Mary Eve Filmore cu cei şase copii 
cambodgieni înșiruiți în spatele ei. Cel mai mic era primul, cel 
mai mare ultimul. Tânăra flutura un steag alb şi se îndrepta de 
bunăvoie spre poziţiile vietnamezilor, ignorând focurile trase 
de dincolo de pânza de bambuşi. 

— Acum ar fi momentul pentru unul dintre miracolele 
tale, Mary Eve, zise Stone, aşteptându-se să vadă copiii 
măcelăriți. 

CAPITOLUL XII 


Stone privi uluit la femeia înaltă ce se îndrepta direct spre 
teroriştii şi răpitorii care pretindeau că reprezintă armata. 
Putea să fie omorâtă imediat! 

— Încetaţi focul! strigă Mark. 

Armele de pe deal încetară focul, în timp ce toată lumea 
se uita numai în acea direcţie. 

Mary Eve se întoarse spre Stone şi zâmbi. 

— Mulţumesc, strigă ea pe un ton surprinzător de calm. 

Mark recunoscu că tipa era îndrăzneață. N-ar fi fost bună 
de soldat, dar avea un curaj fantastic. 

Puştile din partea inamică tăcură şi ele. Femeia se 
îndreptă spre bambuşii în spatele cărora se ascundeau soldații 
Şi strigă ceva în vietnameză. Puțin timp mai târziu, o voce îi 
răspunse. Erau prea departe pentru ca Stone să înțeleagă 
sensul conversaţiei. Auzea din când în când câte un cuvânt, 
care pentru el nu avea nici o noimă. 

Câteva minute mai târziu, Mary Eve se întoarse către 
Mark. Vocea ei puternică se auzi clar de la optzeci de metri 
distanță. 

— Veşti bune, domnule Stone! Locotenentul Vinh ne lasă 
drum liber peste Mekong! O să ne dea o escortă formată din 
doi oameni care să ne însoțească până în tabăra de refugiați 
din Thailanda. Nu-i aşa că-i minunat? 

Femeia tăcu, așteptând un răspuns. 

— Domnule Stone, mă auzi? Acum avem trecere liberă. 
Nu mai avem nevoie de arme. 

— Am auzit! strigă Stone. Dar nu cred. Spune-i locotenentului 
Vinh şi oamenilor săi să iasă în faţă şi să arunce armele. Astfel 
o să demonstreze că e serios şi că poate fi crezut. 

Femeia se întoarse şi traduse spusele lui Stone. Discutară 
câteva clipe. Mary Eve ezită. Privi în sus. 

— Spune că nu poate să facă asta, dar promite pe cuvântul 
său de ofițer şi domn că o s-avem trecere liberă. Toţi, domnule 
Stone. Vă rog, ieşiţi, ca să-i arătăm că suntem de încredere. 

Mark facu un semn cu mâna. Loughlin se ridică, alergă 
spre partea din spate a dealului şi cobori pieziş panta, cu arma 
CAR-15 pregătită. 

Hog îl urmă un minut mai târziu şi îi luă cu el pe cei doi 
foşti prizonieri. Stone îi trimise apoi pe cambodgieni, iar el 
aşteptă la punctul de observaţie. 

— Domnule Stone, strigă Mary Eve. 

Însă din voce îi pierise mult din încrederea în sine. 

— V-au dat un timp limită. Într-un minut, trebuie să ieşiţi 
la lumină. 

— Nu putem să facem asta, domnişoară Filmore, strigă 
Stone. 

Se rostogoli într-o poziţie mai bună, dar nici un foc de 
armă nu îi însoţi mişcarea. 

Un bărbat în haine verzi se strecură în spatele lui Mary 
Eve şi îi folosi corpul drept scut. Femeia se uită peste umăr. 

— Timpul nostru aproape că s-a scurs, domnule Stone. Te 
rog să cooperezi şi o să ieşim din Cambodgia. 

Cel din spatele lui Mary Eve dădu o comandă şi de 
dinapoia bambuşilor se deschise focul. Stone se ascunse în 
spatele unui arbore tek. 

Se uită în jur şi văzu că Mary Eve era prinsă de cel în 
haine verzi. Alţi câțiva îi mânară pe copii dincolo de perdeaua 

de bambuşi. Ştiau că Stone nu putea să tragă dacă punea astfel 
în pericol viața femeii şi a copiilor. Soldatul care o ținea pe 
Mary Eve îi rupse cămaşa şi bluza şi le aruncă la pământ. 

Sânii îi rămaseră descoperiţi, iar ea, surprinsă şi şocată, îi 
acoperi cu mâinile. Soldatul vietnamez rămase în spatele ei, 
pavăza lui împotriva lui Stone. Folosind un cuțit ascuţit, îi tăie 
şi pantalonii şi chiloţii de bumbac. După ce femeia rămase 
complet goală, o răsuci şi, peste umărul ei, scuipă în direcția 
lui Stone. 

— Domnule Stone, zise cel care o dezbrăcase, cu o voce 
neaşteptat de puternică, şi în engleză. Acum avem femeia, 
femeia ta, presupun. Dacă o mai vrei, vino s-o iei! 

Vinh izbucni în râs, o prinse pe Mary Eve de sâni şi o 
trase înspre el în desişul junglei. 

Furios, Stone bătu cu pumnul în pământ, apoi se întoarse 
şi coborî în fugă panta, unde se întâlni cu oamenii săi şi se 
împărțiră în două grupuri. 

În curând, îi văzură pe vietnamezi care îi conduceau pe 
prizonieri spre nord. 

Soldaţii se amestecaseră printre captivi. Nu puteau trage 
fără să-i rănească pe copii, şi tocmai pe asta se bazase Vinh. 
Până şi soldatul de la capătul şirului era protejat. Ducea în 
braţe pe cel mai mic copil. 

Stone înjură. Stabilise să se întâlnească cu echipa sa de 
cealaltă parte a micului deal. Pormră cu toţii pe pantele de la 
marginea Mekongului. Vinh şi captivii săi mergeau pe drumul 
din apropierea fluviului. Nu aveau nici o şansă să-i salveze în 
acele condiţii. Poate când poposeau noaptea, sau poate când 
ajungeau într-un post vietnamez... 

În curând, deveni clar faptul că Vinh avea o destinaţe 
precisă. Încă se mai îndreptau spre nord. Stone opri 
înaintarea. ÎL întrebă pe fiecare ce credea că e mai bine de 
făcut în această situație nouă. 

Hog era convins că soluţia lui era cea mai bună. 

— Hei, muierea şi-a făcut-o cu mâna ei. Nu-i datorăm 
nimic. Copiii sunt din partea locului, or să supraviețuiască. Or 
să se descurce. Nici măcar nişte nenorociţi ca ăştia n-or să 
împuşte un grup de copii. Eu zic să ne întoarcem la obiectivul 
nostru inițial, adică să salvăm prizonierii ăştia. Asta înseamnă 
că acum trebuie să găsim o ambarcaţiune care să ne ducă în 
cealaltă parte a Mekongului. Las-o pe misionară să iasă 
singură din rahatul în care tot singură s-a băgat. 

Loughlin clătină cin cap. 

— E cam nasol, dar trebuie să mergem după ea. La urma 
urmelor, am mai salvat-o o dată. I-am arătat că o s-o ajutăm 
pe ea şi pe copiii ei să ajungă într-o ţară prietenoasă. Nu văd 
cum am putea să-i întoarcem spatele acum, chiar dacă a făcut 
un gest prostesc. 

Patterson mai era încă surescitat. 

— Mamă! Ai văzu ce sâni avea? Femeia aia e o țâțoasă 
adevărată! La naiba! Mda. Cred c-ar trebui să încercăm s-o 
salvăm. Numai dacă nu sfârşeşte în mijlocul celor patruzeci 
de mii de soldați de care am auzit! Şi de care nu vreau să am 
parte. Hei, o să fiu bogat dacă scap din gaura asta de rahat! 
Nici o misiune sinucigaşă pentru sergentul Phil Patterson! În 
nici un caz! 

Hillburton nu răspunse atunci când Stone îl întrebă ce să 
facă cu femeia. Cambodgienii vorbiră prin intermediul lui Sen 
ŞI spuseră că nu era decizia lor. 

Stone se uită la ei câteva momente. 

— Încercăm s-o salvăm. E o operaţiune voluntară. Voi, 
cambodgienii, nu sunteți obligați să ne însoțiți. Nici unul 
dintre voi. Dacă vreţi să ajutaţi, bine. Am nevoie de voi. Cine 
nu vrea s-ajute să stea la adăpost până terminăm. 

Hog înjură, se trase de barbă şi se scărpină în părul răvăşit 
care îi ieşea de sub basca verde. 

— Dumnezeii mă-sii! Cred că trebuie s-o salvăm pe târfă. 
La dracu”, urăsc să pierd timpul încercând să salvez fundul ei 
micut şi drăguţ, mormăi el. Dar e-o americancă. Hei, acum e 
şi ea o prizonieră de război. Trebuie să scoatem încă un 
camarad din foc. 

Stone îi atinse umărul şi îl întrebă ce-i face braţul. 
Texanul se încruntă şi îşi muşcă buza. 

— Nu întreba decât dacă vrei să afli. Şi nu vrei să ştii 
pentru că ar trebui să mă uit la el ca să aflu. Doare. Cum 
dracu” crezi că mă simt? 

— Cel puţin, durerea te-a mai înmuiat puţin, zise Loughlin. 
rânjind. 

Hog se întoarse la el, dar rată lovitura. În cele din urmă. 
îşi reîncepură marşul spre nord. 

Stone trimise pe unul dintre cambodgieni în recunoaştere. 
Sen îi spusese să nu scape din ochi coloana condusă de 
locotenentul Vinh. Dacă acesta se oprea sau schimba direcția, 
trebuia să se întoarcă la ei imediat. Sen, omul de legătură, se 
separă şi ea de grup, dar se strădui să nu piardă din ochi nici 
cercetaşul, nici convoiul principal. 

Merseră spre nord toată dimineaţa şi cea mai mare parte a 
amiezii. Sen îl trimise pe celălalt cambodgian în recunoaştere 
şi raportă că Vinh se mişca mult mai repede, transportând în 
braţe pe copiii mai mici. De bună seamă că trebuia să ajungă 
la o destinație până la lăsarea întunericului. Probabil că era 
vorba de o tabără militară. 

Cu două ore înainte de lăsarea întunericului, Stone o 
chemă pe Sen la el. Făcuse planuri pe termen lung. Ele 
includeau salvarea lui Mary Eve şi a copiilor, traversarea 
fluviului Mekong şi un popas într-o tabără din Aranyaprathet, 
în Thailanda. Se uită la Sen. 

— Ar fi posibil ca unul dintre voi trei să treacă singur 
granița? Ar putea unul dintre voi să traverseze fluviul şi să 
alerge până la graniță? 

Femeia îi chemă pe ceilalți doi cambodgieni. După ce Sen 
traduse spusele americanului, începură să discute. Unul dintre 
ei clătină din cap, iar celălalt îl aplecă. Sen le vorbi tăios, apoi 
se uită în sus. 

— Voturile sunt următoarele: unul da, unul nu, iar unul nu 
e sigur. Dacă sergentul doreşte ca cineva să se ducă şi să ia 
legătura cu An Khom, eu sunt aceea. 

Stone se încruntă. 

— Am nevoie de tine aici. 

— Poţi să arăţi prin semne compatrioţilor mei ce să facă. 
Amândoi sunt isteți. Eu propun să plec. Cât e de departe, trei 
sute de kilometri? Nu-i o distanță chiar atât de mare. Poate 
găsesc un bivol de apă care să mă ducă! 

Stone se încruntă şi se scărpină în barbă. 

— Ea e cea mai potrivită, zise Loughlin. Cunoaşte țara şi 
e foarte dibace. 

Sen luă de la oamenii ei tot felul de obiecte şi le îndesă 
în buzunare. 

— S-a hotărât. Sen pleacă. Cinci zile până la graniță. 

— Asta înseamnă nouăzeci de kilometri pe zi! strigă Hog. 

— Uşor! Sen face maraton. 

— Fir-aş al dracu”! exclamă texanul. 

Femeia zâmbi. 

— Oricum, ceilalți doi nu ştiu să înoate. Primul obstacol 
e Mekongul. 

Stone se uită la ea. 

— Aligatori. 

Femeia clătină din cap. 

— Nu aici. Mai la sud, unde e apă caldă. Le plac curenții 
MICI, iar aici sunt prea puternici. Aligatorii sunt nişte leneşi 
nenorociti. 

— Poti să traversezi Mekongul înot? întrebă Stone. 

— Da, plutesc şi înot. Când sunt obosită, plutesc. Apoi 
înot din nou. Nu e uşor, dar am mai făcut aşa. 

Loughlin scoase din rucsac o plută micuță, gonflabilă, o 
desfăcu, o umflă şi o închise etanș. 

— Aripi pentru apă, zise Hog. 

Pluta avea o jumătate de metru lungime şi treizeci de 
centimetri lățime, suficient cât să o țină la suprafață pe micuța 
cambodgiană. Ochii ei străluciră în momentul în care o luă. 

— E timpul să plec. Nu s-a întunecat. 

Dădu câteva lucruri fratelui ei, se îndreptă spre râu şi intră 
în apă. Nu avea nici o armă, nici un bagaj. Legase pluta de 
şold cu o coardă scurtă, ca să nu o ia curentul. De îndată ce 
începu să înoate, fu trasă în josul fluviului, dar se îndrepta 
uşor spre celălalt mal. Înainte ca echipa să plece spre nord, 
văzură că se odihneşte pe plută. Era relaxată şi se lăsa purtată 
de apă. 

— Pe legea mea, cred c-o să reuşească, zise Hog. Pun 
pariu c-o să reuşească. 

La un sfert de kilometru spre nord, îl prinseră din urmă pe 
cercetaşul lor. Îi aştepta. Arătă în faţă mai multe focuri, poate 
tabăra vietnameză. 

Înaintară încet, în vreme ce Loughlin plecă în 
recunoaștere. Se întoarse când grupul ajunse la un kilometru 
de locul de unde ieşea fum. 

— "Țucalul ăla e plin de gălbejiţi. Cred că e un fel de bază. 
Aş zice că locotenentul Vinh o să se-ntoarcă cu trupe noi. Va 
trebui să dejucăm planurile nenorociţilor, şi asta repede. 

Stone se afundă în junglă, îndreptându-se spre nord, şi 
ieşi în spatele unui deal care domina tabăra vietnameză de la 
o jumătate de kilometru distanţă. 

Loughlin se folosise de binoclu în cercetarea lui. 

— Hristoase! Podul Londrei se prăbuşeşte! Nouă, zece, 
unsprezece, chiar o duzină. la ghiciţi, băieți, ce avem acolo? 

— Dansatoare? întrebă Patterson. 

— O paradă a elefanților, îşi dădu Hog cu părerea. 

— Eşti pe-aproape, amice. Sunt douăsprezece tancuri 
ruseşti T-54. De îndaltă ce drumurile se mai usucă, copilaşii 
ăla or să işte un iad adevărat. 

Stone privi prin binoclu. 

— Ai dreptate, e de rău. Ar fi bine să ne-apropiem ca să 
vedem mai bine. 

Verifică componenţa echipei. Doi cambodgieni. doi 
profesionişti, doi foşti prizonieri de război şi el. Şapte 
împotriva unei tabere care putea să ţină piept unei armate de 
patru mii de oameni. Se încruntă. Şansele erau foarte slabe. 

— Hai să aruncăm o privire mai de-aproape ca să stabilim 
o bază de operaţiuni. Dacă or să ne caute, or s-o facă spre sud, 
de-a lungul fluviului. Ştiu că vrem să trecem dincolo, 
mulțumită domnişoarei misionare. N-o să înţeleg niciodată 
cum a putut să creadă că poate negocia cu o şleahtă de 
nemernici ca vietnamezii ăştia! Cred că de vină e formația ei 
religioasă. 

Loughlin îl aprobă. 

— Ce mă frământă pe mine e mărimea patrulei. Vietnamezii 
sunt foarte zgârciţi. Într-o companie de infanterie sunt doi sau 
trei, nu şapte sau opt ca într-una Britanică. Se pare că patrula 
caută pe cineva în mod special, poate pe noi. Ştiu exact unde 
s-o facă. 

— Voi, englezoii, întotdeauna aţi făcut exces de zel, zise 
Hog, ridicându-şi amândouă mâinile ca să se apere de o 
posibilă lovitură din partea lui Loughlin. 

Nu veni însă nici una şi texanul gemu când îşi lăsă jos 
braţul rănit. Îi aruncă o privire lui Stone. 

— Nu mă-ntreba nimic! 

Se apropiară la o sută de metri de suprafața liberă în care 
era amplasată tabăra, ascunsă de desişul junglei. Tabăra se 
întindea peste ceea ce fusese odată un lan mănos de orez, 
săpat şi terasat. Acum pământul era tare şi uscat şi avea să 

rămână astfel cât timp compania rămânea acolo. Asta 
însemna că soldaţii trebuiseră să taie o sută de metri de junglă, 
loc în care întinseseră corturi de douăzeci de persoane. Două 
sute de astfel de corturi erau bine aliniate. Văzu câteva jeep-uri 
şi tancurile vechi. În mod straniu, nu văzu prea mulţi soldaţi 
prin zonă. 

Depozitul de muniţie avea sute de butoaie pline cu 
benzină şi motorină, toate amplasate într-o parte a taberei care 
era mai bine adăpostită de junglă. În mod clar, muniţia fusese 
adusă aici pe vase, apoi încărcată pe şlepuri şi transportată cu 
ajutorul maşinilor până la poziţia lor actuală. Stone reținu 
unde erau parcate tancurile şi locul în care se afla stocul de 
carburant. Amândouă aveau să-i fie de folos mai târziu, ori la 
intrare, ori la ieşire. Cel puţin, spera să le folosească. 
Tancurile era tentante. 

Stone alcătui un fel de hartă a locului. Loughlin se uita tot 
timpul prin binoclu, sperând să-i observe pe copii sau pe 
Mary Eve. Cu puţin noroc aveau să-şi localizeze ţintele 
înainte să atace. Mark dorea să intre înăuntru de îndată ce se 
întuneca. Asta avea să le dea un mic avantaj. Se vedeau câteva 
turnuri de control, prevăzute cu reflectoare, dar ele aveau să 
fie neutralizate. 

Nu exista gard şi nici câmp minat, sau, cel puţin, nu erau 
marcate. Stone ştia că era simplu să intre în tabără. Era mai 
greu să iasă. 

Discutară despre copii. 

Hog izbi cu pumnul său masiv în palma deschisă. 

— Sen mi-a spus că micuţii vor fi trimişi din tabără în cel 
mai apropiat sat. Cei mai mici vor fi lăsaţi la şeful satului. El 
va trebui să le găsească familii care să-i adopte, şi care să vrea 
să-i mai crească o perioadă de timp. Apoi, băieții vor fi 
încorporați, iar fetele băgate în bordeluri speciale pentru 
armată. Sen a zis că unii comandanţi vietnamezi devin foarte 
„sentimentali” când văd copii mici. 

— Fra sigur de toate astea? întrebă Loughlin. 

— Da, zise Hog. Mi-a spus că putem să ne luăm gândul 
de la a salva copiii. Sunt duşi şi n-o să-i mai vedem niciodată. 
Şi nici pe Mary Eve. 

Loughlin mormăi şi îi dădu binoclul lui Stone. 

— Cred că suntem norocoşi, zise englezul. 

CAPITOLUL XIII 


Loughlin rânji şi îi dădu binoclul lui Stone. După ce-l 
reglă, acesta o văzu pe Mary Eve îmbrăcată într-o uniformă de 
camuflaj vietnameză, de culoare verde-închis. Stătea lângă un 
cort păzit de patru soldați. Un bărbat cu trese pe umeri îi 
explica răbdător, într-o manieră foarte prietenoasă. 

Femeia păru uimită, ridică sprâncenele şi intră în cort. 
Unul dintre paznici închise o uşă de lemn ridicată în fața 
cortului şi trase un zăvor. 

Stone se folosi de binoclu ca să găsească cea mai 
apropiată margine a taberei. Cortul în care femeia era ținută 
prizonieră, se afla într-o zonă apropiată de ei, la o treime 
distanță până la celălalt capăt şi cincizeci de metri dincolo de 
tancuri. Reţinu locul ca să-l găsească mai repede în întuneric. 

— Loughlin, ai descoperit cortul cu generatorul de curent 
electric? 

— Da”, şefu. Este aşezat prea în interiorul taberei ca să pot 
să intru şi să ies nevăzut după ce plasez încărcătunile. M-am gândit 
să-l folosesc pe unul dintre cambodgieni, dar ar fi mai bine să mă 
apropii cât mai mult şi să mă folosesc de o grenadă din cele 
cu plastic special. Una singură e suficientă dacă am destul loc. 

— O să te descurci. Lucrăm mai bine în întuneric. Pot să 
văd deja reflectoarele pe care le-au montat. Vezi vreun copil? 

— Nici o şansă ca micuţii să se mai afle încă în tabără. 
Poate că i-au expediat, aşa cum ne-a spus Sen. Probabil că i-au 
trimis într-un sat unde vor avea parte de un control sever. 

Copiii or să fie fâțâiţi un pic, dar sunt destul de mici. Or să 
se-adapteze. Pun pariu că micuţii sunt pe drum şi că o cloşcă 
bătrână i-a luat deja sub aripile ei. 

— Atunci, nu-i mai căutăm, zise Stone. O s-avem destulă 
bătaie de cap cu Mary Eve. 

Analiză căile de acces. În jurul taberei nu era gard, nu era 
sârmă ghimpată. Corturi mari, care-i aminteau de cele cazone 
americane de douăzeci de persoane, erau aliniate după o 
ordine strictă. În unele dintre ele ardeau focuri care păreau că 
sunt întreținute într-un fel de sobe. 

Aici nu mai aveau acoperişuri de paie cărora să le dea foc 
şi să lumineze decorul. Prin urmare, totul avea să se petreacă 
pe întuneric. Da, întuneric şi periculos. În acest fel puteau să-i 
ia cu ei pe cei doi cambodgieni şi să-i țină aproape pentru 
ajutor. Patterson ar fi putut să-i ajute menținând un foc 
contiuu. Dacă ar fi putut repera cartierul general al taberei sau 
comandamentul, Patterson ar fi putut să atace locul respectiv 
cu focuri de armă care să sporească deruta generală. 

Merita să încerce. Discută despre plan cu Loughlin, Hog 
şi Patterson. 

— Hristoase, lăsaţi-mă să intru-acolo şi să mai omor 
gălbejiți! strigă Patterson. Îmi sunteţi datori cu asta. Am 
aşteptat momentul ăsta treişpe ani nenorociţi! Nu puteți să mă 
dați acum la o parte. 

— O să te saturi să tot omori la vietnamezi până când 
terminăm, îi zise Hog. Abţine-te până ce stabilim detaliile. 

Texanul îl privi mânios şi Patterson se dădu înapoi cu un 
pas şi ascultă. 

— Prima mea ţintă este cortul în care e generatorul, zise 
Loughlin. După ce-l arunc în aer şi luminile se sting, o să mai 
arunc câteva grenade termite ca să pun capăt afacerii. 

— Corect, zise Stone. După aia, îti mişti fundul până la 
cortul lui Mary Eve şi ne-ajuţi să ne retragem în desiş. Poţi să 
te descurci singur? 

Patterson înjură. 

— Adică, n-o să am altceva de facut decât să ciuruiesc 
câteva corturi? Păi, nici n-o să ştiu dac-am lovit pe cineva sau nu. 

— Va avea şi mai mult efect, o să vezi, zise Stone. N-or 
să ştie de unde se trage. Dacă poţi, fă-l şi pe Hillburton să 
tragă. Crezi c-o să fie-n stare să te-ajute? Se purta aşa şi-n 
închisoare? 

— Mă îndoiesc c-o să-şi revină. Mai era aşa din când în 
când. Dacă îi dai o palmă zdravănă, îşi mai revine. 

Mark cântări şansele. 

— Încearcă, Patterson, înainte să-ţi începi misiunea. 
Spune-i că ai nevoie de el. S-ar putea să meargă. Pregăteşte 
pentru el un AK-47. 

Lui Stone îi luă o jumătate de oră să le explice luptătorilor 
cambodgieni ce aveau de făcut. În cele din urmă, înţeleseră. 
Unul avea să stea lângă el, altul lângă Hog. Sarcina lor era 
să-i acopere pe cei doi. Cambodgienii înțeleseră că misiunea 
lor avea ca scop salvarea femeii misionare. 

Soarele apusese în spatele junglei. 

Loughlin îşi luă arma CAR-IS, un rucsac încărcat cu 
douăsprezece grenade, patru încărcătoare şi se îndreptă prin 
junglă spre marginea taberei, în locul cel mai apropiat de 
generator. Mai făcuse o dată drumul la lumina zilei, aşa că 
acum avea să fie mult mai uşor. 

Explozia primei grenade reprezenta semnalul începerii 
atacului. Hog şi Stone aveau fiecare şase grenade şi patru 
încărcătoare suplimentare. Cambodgienii aveau fiecare câte 
două grenade şi patru încărcătoare. 

Stone se uită la ceas. Loughlin plecase doar de cinci minute. 

Mark îl găsi pe Hillburton şi-i spuse ce urmau să facă. 
Bărbatul ridică din umeri şi se uită în altă parte. Stone îl plesni 
de două ori. Nu era un tratament prea delicat, şi simţi că îl 
doare mâna. 

— Lua-te-ar dracu”, Hillburton! Avem nevoie să ne ajuţi. 
S-ar putea să nu ajungi acasă, dacă nu ne-ajuţi chiar acum! 

Amintirea unei voci autoritare şi furia treziră ceva în 
mintea fostului prizonier de război. Clătină din cap, îşi atinse 
faţa, apoi clipi şi se uită în jur. 

— Ce dracu” se-ntâmplă? întrebă el încet. 

— Bine-ai venit înapoi, Hillburton, zise Stone. Te-am 
scos afară din închisoare, mai ţii minte? Eşti un om liber. 
Acum trebuie să ne jucăm de-a războiul. Phil o să-ţi explice 
toată povestea. 

Patterson îl lovi prieteneşte pe umăr pe camaradul său şi 
începu să-i prezinte situaţia. 

Cei patru membri ai echipei atacante se apropiară de 
marginea taberei, acolo unde jungla fusese tăiată, şi aşteptară. 
Se ghemuiră la pământ, la o distanță de cincisprezece metri de 


primul cort în care se părea că nu e nimeni. 
EA 


* * 


Locotenentul Vinh îi aduse chiar el mâncarea lui Mary 
Eve. Avea cele mai bune cereale şi cel mai bun pui, de la 
popota ofițerilor. De asemenea, mai avea o sticlă mică cu 
rachiu de orez şi câteva fructe. Vinh se gândi la soția lui slabă 
şi delicată şi zâmbi. Nici nu se compara cu americanca asta cu 
țâţe mari! Niciodată nu mai văzuse asemenea sâni! Niciodată 
nu mai văzuse nişte picioare atât de lungi, de frumoase şi de 
atrăgătoare. 

Mâncarea avea s-o facă fericită. Paznicii deschiseră uşa în 
momentul în care cobori din jeep. Trecu pragul cortului încet, 
uitându-se cu suspiciune în jur. Cortul avea două becuri, o 
saltea de paie într-o parte şi două scaune mici din lemn. 

Mary Eve stătea pe unul dintre scaune. Se uită la el cu dispreț. 

— leşi afară! strigă ea. ŞI ia mâncarea cu tine. N-o să 
mănânc nimic din ce-mi aduci tu. 

Vinh se asigură că uşa era închisă în spatele lui. Apoi 
aruncă mâncarea la pământ şi se îndreptă spre ea. O înşfâcă de 
părul lung şi o ridică în picioare. În acelaşi timp o întoarse şi 
o lipi de corpul lui cu un braţ, iar cu mâna dreaptă îi cuprinse 
sânii. 

— Dacă n-o să mănânci ce ţi-am adus, atunci va trebui să 
mă mănânci pe mine, femeie nebună! 

Vinh trase de cămaşă, îi rupse nasturii şi o smulse de pe 
umeri. În curând, rămase cu bustul gol. 

Femeia îl zgârie pe obraji, lăsând două dâre lungi de 
sânge. 

— Împuţitule! ţipă Mary Eve. Niciodată n-o să te las să 
m-atingi. 

Se îndepărtă de el. Vinh se minună de felul în care sânii 
ei săltau atunci când se mişca. O prinse, o apucă de umeri şi 
o forţă să se întindă pe pământ. 

Cioturile miriştii îi răniră picioarele şi spatele. Impactul 
cu pământul o ameți puţin. Clipi, îşi reveni şi îşi dădu seama 
că e întinsă. Gura bărbatului se plimba pe sânii ei goi, în 
vreme ce cu mâna o pipăia din ce în ce mai jos. 

Femeia încercă să-l îndepărteze 

Vinh izbucni în râs. Îi desfăcu nasturii pantalonilor, îşi 
vârî mâna înăuntru, pe coapsa goală, şi începu s-o mângâie cu 
frenezie. 

— Nu! strigă ea. Nu! 

Mâna lui îi frământa acum pântecele. 

Femeia îi privi capul. În momentul în care acesta se 
întoarse, se ridică şi îl muşcă de ureche. Bărbatul gemu, dar 
nu-şi scoase mâna. 

Mary Eve muşcă mai tare, până ce simţi sânge în gură. 
Scuipă apoi o bucată din urechea lui Vinh. De data aceasta, 
Vinh fu acela care ţipă. Se ridică în picioare şi se încruntă la 
ea. Dintr-un buzunar scoase un cuțit mic, dar cu lama ascuţită. 
Începu să se apropie de ea. 

— Şi acum, americancă țâțoasă, să vedem cât de curajoasă 
eşti! 
x 
* * 


Se auzi explozia primei grenade, apoi alta şi alta. Stone şi 
oamenii săi o luară la fugă spre primul cort. Reflectoarele care 
luminau împrejurimile taberei licăriră şi se stinseră. Încet- 
încet, se stinseră şi celelalte reflectoare. 

Se auziră țipete, ordine şi oameni alergând şi strigând 
unul la celălalt. 

Cei patru se mişcară prin aleile formate de frânghiile 
corturilor, de parcă ar fi fost din partea locului. Trecură de 
tancuri şi găsiră un singur paznic lângă ele. Blindatele se aflau 
în stadii diferite de pregătire. Stone văzu unul fără şenile. 
Altul avea tunul demontat. 

Alergară mai departe şi întâlniră trei vietnamezi care îi 
întrebară ceva. Stone înţelese, răspunse peste umăr în cea mai 
bună vietnameză pe care o ştia şi continuă să alerge. 

Mai aveau de trecut de două corturi până să ajungă la cel 
căutat. Stone îl găsi şi văzu doi paznici la uşă. Se apropie de 
unul. Hog îl preluă pe celălalt. Fără nici un fel de ameninţare, 
două cuțite străluciră şi doi soldați gălbejiți muriră în post. 

Texanul tăie cortul într-o parte cu cuțitul său de vânătoare 
murdar de sânge şi se uită înăuntru cu atenţie. 

— Mary Eve, strigă el. 

Din interiorul cortului se auzi o detunătură şi glonțul făcu 
o gaură la treizeci de centimetri de tăietură. Hog plonjă 
înăuntru. Interiorul cortului era luminat slab de o lanternă. 
Raza acesteia bătea în peretele îndepărtat. Pistolarul trăsese la 
auzul vocii lui Hog. 

Se întinse la pământ, ținându-şi răsuflarea şi ascultând 
inamicul. 

— E la dreapta tăieturii din cort, zise Mary Eve cu o voce 
surprinzător de calmă. 

Vinh gemu şi trase în direcţia lui Mary Eve. Texanul atacă 
şi lovi în locul în care văzu lucind flacăra împuşcăturii. 

Bocancul nimeri în braţul drept al lui Vinh şi îi zbură 
arma din mână. Hog se repezi la omulețul care încerca să 
scape. 

— Mary Eve, ia lanterna! Fixeaz-o asupra lui! 

Femeia se îndreptase deja spre lanternă, o apucă şi o roti 
în jurul cortului până ce îl surprinse pe Vinh care încerca să 
facă o gaură cu cuțitul în pânza cortului. 

Hog urlă şi se repezi la el. Cu toată greutatea, lovi cu 
pumnul ca un ciocan în pieptul vietnamezului. Ofiţerul căzu 
pe spate, dar se ridică repede. 

Texanul îi mai dădu o lovitură care îl aruncă pe Vinh într-o 
parte. Urmă un zdrobitor pumn în maxilar. 

Bărbatul masiv răcni în timp ce străbătu rapid distanța 
dintre ei, cu brațul drept ridicat. Cotul cobori cu o greutate de 
o sută de kilograme şi zdrobi pieptul lui Vinh. 

Două coaste se rupseră. Încă două se fisurară, dar forța 
extraordinară a cotului le apăsă până ce acestea îi sfâşiară 
inima. 

După două icnete, Vinh muri cu o expresie de uimire 
întipărită pe chip. 

— Mary Eve, eşti teafără? întrebă Hog. 

— Da, aproape. Ajută-mă să-mi îmbrac cămaşa. 

Femeia îi dădu lanterna. Hog o îndreptă asupra ei înainte 
să-şi dea seama că îşi ținea cămaşa în mâini. Nu făcu nici o 
mişcare să-şi acopere sânii. 

— Oh, scuze. 

Îşi îndreptă lanterna în altă parte. 

— Domnule Wiley, cămaşa mea e răsucită. Fă-mi lumină 
ca s-o pot îndrepta. Sunt convinsă c-ai mai văzut sâni de 
femeie. 

— Da, doamnă. 


RALPH HAYES 123 


O lumină din nou. Întinseră împreună cămașa, iar Hog o 
ajută să se îmbrace. 

— Lumina electrică s-a stins. Atacaţi cumva? 

— Am venit să vă scoatem afară, domnişoară Filmore. 

— Oh, ce bine! Acum, unde sunt copiii? 

— Ar fi mai bine să ieşim. Mark o să vă povestească 
totul. 

— Mary Eve, trebuie să facem cât mai puţin zgomot, zise 
Stone când dădu cu ochii de ea. S-ar putea să facem un drum 
lung înainte să ieşim din tabără. Fără gălăgie. 

— Unde sunt copiii mei? întrebă ea cu vocea ridicată, 
aproape isterică. 

— Au fost eliberaţi şi duşi spre nord, într-un sat unde se 
vor simți bine între semeni de-ai lor. 

— Nu! ţipă ea. 

Stone îi puse mâna la gură. Ochii femeii străluciră mânioşi 
în lumina lunii. 

— Linişte! Vrei să murim cu toții? 

Îi luă încetişor mâna de la gură. 

— Nu pot să plec fără cei şase copii ai mei! Pur şi simplu, 
n-o să plec! Ştiţi ce-or să le facă într-un sat cambodgian 
comunist? Or să fie norocoşi dacă trăiesc un an de zile. 

— Mary Eve, uită-te la mine. Copiii au de zece ori mai 
multe şanse să trăiască dacă rămân acolo decât dacă vin cu 
noi. S-ar putea să murim cu toţii înainte să se termine toată 
povestea asta. Dacă copiii vin cu noi, şi ei vor fi consideraţi 
duşmani şi vor muri. Acum au trecut de partea cealaltă, au 
fost transformați din nou în civili. Sunt în siguranță. 

Mary Eve refuză să accepte situația. 

— N-o să plec fără copilaşii mei! Am ajutat la naşterea 
fiecăruia dintre ei! Mamele lor mi i-au încredinţat ca să-i scot 
din Cambodgia. Nu vreau să plec. Nu poţi să mă obligi. O să 
tip tot timpul! 

Hog stătuse să asculte cearta. Veni în spatele lui Mary Eve 
şi o lovi într-o parte a gâtului. Ştia exact cum să lovească, 
astfel încât pericolul să fie minim, iar efectul maxim. Tânăra 
căzu inconştientă în braţele lui Stone. Acesta o ridică pe umăr. 

— Hai să ne luăm tălpăşiţa, zise el. 

Tocmai porniseră la drum când un jeep cu farurile aprinse 
se apropie de cort. 

Se ascunseră în întuneric. În momentul în care trei 
oameni se repeziră la uşa cortului, Hog trase o rafală direct în 
ei, cu arma CAR-15. Doi muriră pe loc. Al treilea reuşi să 
tragă câteva gloanţe înainte ca texanul să înfigă şase gloanțe 
în colonelul cu vulturii pe umăr. Alergară cu toţii spre jeep. 
Cambodgienii săriră înăuntru. 

Hog verifică instalația bordului. Nu era nevoie de chei. 
Lovi demarorul în timp ce Stone se aşeză în faţă, ținând-o în 
braţe pe Mary Eve. Îşi dădu jos de pe umăr pușca SPAS-12, 
dar o lăsă gata de tragere. Texanul stinse farurile jeep-ului şi 
îşi croi drum. Auziseră şi mai devreme, dar acum focul tras 
din afara taberei era mult mai clar. Două AK-47 clănțăneau şi 
scuipau gloanțe în diferite zone ale bazei, dar se țineau 
departe de secțiunea în care fusese Mary Eve. 

Întoarseră pe drumul unde erau parcate tancurile T-54. 
Stone se uită la maşinile morții. 

— Hai s-aruncăm o privire, zise el. 

Hog parcă jeep-ul şi alergă până la primul tanc ce părea 
intact. Doi soldați ieşiră afară ca să-l înfrunte, dar o rafală a 
lui Stone cu puşca SPAS îi transformă pe amândoi în carne de 
hamburgeri. 

De îndată ce zgomotul făcut de puşcă se stinse, Mark auzi 
ceva nou: picioare târşâite, oameni alergând cu armele 
pregătite. Cambodgienii coborâră din jeep şi se ascunseră 
lângă el. Stone o aşeză pe Mary Eve, care era încă în stare de 
inconştiență, pe podeaua maşinii, lângă locul din față, şi se 
ghemui şi el lângă cambodgieni. 


RALPH HAYES 125 


Aşteptară până ce detaşamentul format din cincisprezece 
vietnamezi trecu la zece metri de jeep. Apoi Stone şi cei doi 
cambodgieni traseră câteva rafale, nimicind întreaga coloană 
de soldați. Numai doi supravieţuiră şi alergară până la 
margine ca să declanşeze alarma. 

Hog se ivi în partea de sus a tancului. 

— Chestia asta merge. Poate fi folosit! Dacă pot să 
pornesc nenorocitul de motor Diesel, s-ar putea să mergem cu 
şenile! Urcaţi! Îmi trebuie zece secunde. 

Dispăru din nou şi în curând se auzi sunetul asurzitor al 
motorului Diesel care se încălzea. Alergară până la turela de 
sus şi se strecurară înăuntru. O coborâră şi pe Mary Eve. 
Stone găsi locul tunarului şi se uită cu atenție prin 
deschizătură. Verifică tunul, descoperi cum se trage şi vâri o 
încărcătură în breşă. Ţeava tunului se răsuci. Ţinti spre cel 
mai îndepărtat tanc şi trase. Monstrul de metal cu care 
mergeau acum se retrase un metru, iar tancul de la capătul 
rândului explodă şi făcu un zgomot infernal în momentul în 
care muniţia din interiorul acestuia declanşă o serie de 
explozii. 

Tancul începu să se mişte. 

Stone îşi îndreptă atenţia către mitraliere. Le testă trăgând 
într-un cort. Ciurui apoi încă zece corturi. Văzu venind spre el 
patruzeci de soldați vietnamezi. Mitraliera scuipă rafală după 
rafală în mijlocul lor. Gloanţele puternice reduseră cei 
patruzeci de oameni la zece, care se dădură la o parte din 
drum. 

Dincolo de zgomotul fâcut de tanc, auziră explozii puternice. 
Probabil că Loughlin arunca celelalte grenade care mai 
rămăseseră. 

Stone puse pe unul dintre cambodgieni să bage o altă 
încărcătură în tun şi căută o ţintă nouă. Trase asupra unui şir 
de corturi. Rafala sfâşie trei dintre ele înainte să fi lovit ceva 

suficient de dur ca să se producă o explozie. Şrapnelul acoperi 
jumătate din tabără. 

Un jeep apăru pe o alee dintre corturi, dar Stone nu avea 
nici O şansă să tragă în el. 

— Apucă pe aleea aia, îi strigă Mark lui Hog care se 
distra de minune în cursa de demolare. 

O luă pe scurtătură, făcu una cu pământul trei corturi ale 
armatei şi ieşi pe drumul indicat. Stone încărcă din nou şi 
văzu cum jeep-ul încetineşte. Estimă bătaia tunului şi trase. 
Rafala prinse jeep-ul în bara de protecţie şi explodă în mii de 
bucăţi, împrăştiind benzină încinsă peste douăsprezece corturi 
care luară foc instantaneu. 

Mark simţi că ceva lovise tancul şi îşi dădu seama că era 
un om care încerca să-l escaladeze. Se asigură că trapa era 
bine închisă. Se uită apoi prin deschizăturile prin care se 
trăgea şi văzu fața comică a englezului îndrăzneţ, Terrance 
Loughlin. 

— Plecați în cursa asta sângeroasă fără mine? întrebă el. 
Ați luat păsărica? 

— Da, Mary Eve e înăuntru, strigă Stone la el, ca să audă. 
Vrei să intri? 

— Păi, te cred. Se trage-n noi. 

Deschiseră turela, Loughlin se strecură înăuntru şi se uită 
la Mary Eve care era încă amețită. 

— Toate ard, acolo afară. Nici măcar n-au fost atâția 
oameni câți ne-am imaginat. Aproape că n-a mai rămas nimeni. 

O rafală izbi tancul fără să strice ceva. 

— Sper că n-au vreun RPG, sau lansatoare de rachete, din 
acelea de umăr, zise Loughlin. 

Stone puse din nou mitralierele în funcțiune. Hog întoarse 
tancul în loc. Traseră în orice ţintă posibilă. 

Auziră aproape în acelaşi timp un zgomot nou. 

— Mortiere, zise Stone. Cred că sunt khmerii roşii. Sunt 
singurii care au astfel de arme în afară de vietnamezi. 

Exploziile fură puternice şi mortale. 

— Diversiunea noastră, jubilă Loughlin. Hai să scoatem 
tramvaiul ăsta de-aici şi să-i luăm pe ceilalți doi clienţi care 
aşteaptă-n junglă. 

Stone îl bătu pe Hog pe umăr. 

— Du-ne acasă, băiete. Îi luăm pe cei doi foşti prizonieri 
şi ne-ndreptăm spre fluviu. 

Pormiră la drum şi puseră la pământ încă şase corturi. 
Stone îşi ținu răsuflarea. Chiar în fața lor, doi soldați 
vietnamezi mânuiau un aruncător de flăcări care scuipa 
moarte. 

CAPITOLUL XIV 


Stone se uită prin una dintre fantele tancului chiar în 
momentul în care aruncătorul de flăcări împrăştia un şuvoi de 
lichid arzând în direcţia blindatului. 

Răsuci mitraliera şi apăsă pe trăgaci. 

Nu se întâmplă nimic. 

— Înţepenită? întrebă Loughlin care era ghemuit lângă 
Stone. 

— Nu, uscată! 

Hog ambală motorul tancului şi pomi cu toată viteza 
înainte, țintind direct spre aruncătorul de flăcări. 

— Pregătiţi-vă! strigă texanul. O să-i spulberăm pe 
nenorociți ca la o cursă de demolare! 

Tancul continua să înainteze. Stone închise toate fantele 
blindatului şi, un minut mai târziu, simţi căldura şuvoiului de 
benzină fierbinte care lovi o parte a maşinii lor de război. 
Valul de lichid nu intră însă prin nici un orificiu şi nu afectă 
nici una dintre părțile vitale ale tancului. 

Printre zgomotele infernale ale blindatului, auziră țipătul 
soldatului peste care trecură şenilele. După ce țipătul se stinse, 
se îndreptară spre marginea câmpului. 

— Depozitul de carburant şi muniții! strigă Stone. 

Hog dădu din cap şi întoarse spre stânga. Făcu una cu 
pământul încă şase corturi, înainte să găsească un loc din care 
se putea vedea depozitul de carburant. 

Din partea îndepărtată a câmpului de luptă, se auziră din 
nou mortierele. Se părea că intervenise şi infanteria în acel 
perimetru. 

Stone răsuci tunul în direcția depozitului de benzină aflat 
la patru sute de metri distanță. Aprecie bătaia tunului şi trase. 
Tancul sări puţin înapoi, apoi se opri. Prin fantele tunarului 
văzură cum explodează câteva canistre. O secundă mai târziu, 
explozia fu urmată de zgomotul infernal al miilor de tone de 
carburant care erupseră în cea mai mare explozie pe care o 
văzuseră vreodată. 

Hog întoarse tancul şi se îndepărtă de acel loc. Trecu 
peste o duzină de corturi, smulgând frânghii şi culcându-le la 
pământ. În curând, tancul avea o mulţime de sfori în jurul 
şenilelor. 

Dacă ar fi fost cabluri, ar fi făcut ca mastodontul să 
deraieze, dar frânghiile moi fură înghiţite repede de 
angrenajele masive şi tancul îşi continuă mai departe drumul. 

Hog se apropie de marginea taberei şi se opri. 

— Vizitatori, zise el. 

Stone se uită afară şi văzu avangarda unei unități de 
infanterie. 

Treizeci de oameni erau răspândiţi în formaţie de atac. Se 
ridicară, alergară spre tabără, apoi se aruncară la pământ. 

Focuri de armă începură să lovească tancul. 

— Ăştia cred că suntem de partea vietnamezilor! strigă 
Hog. Cine sunt? 

— Cred că sunt khmerii roşii, zise Stone. Întoarce chestia 
asta ca să tragem câteva salve în vietnamezi. Poate îi 
convingem pe infantenişti să nu mai tragă în noi când trecem 
pe lângă ei. 

Loughlin încărcă, în vreme ce Hog întoarse dintr-o 
singură mişcare tancul. În câteva secunde, se aflau din nou cu 
faţa spre tabără. Stone trase în primul grup de soldaţi pe care 

îl văzu. Mai ciuruiră apoi cele mai apropiate corturi. Mark îi 
spuse texanului să întoarcă şi ridică cât de sus putu ţeava 
tunului. Sub nici o formă tancul nu putea trage în trupele din 
fața lor. 

— La dracu’! strigă Stone. Ce-o fi cu Patterson şi 
Hillburton? 

Khmerii roşii trecură pe lângă tanc, fără să mai tragă nici 
un foc de armă, şi intrară în tabără, surprinşi că nu întâmpină 
nici o rezistență. 

Hog întoarse spre sud şi înaintă o sută de metri înainte să 
ajungă la punctul în care îi lăsaseră pe cei doi foşti prizonieri. 
Trecură încet de liniile khmerilor roşii şi se opriră la punctul 
de întâlnire. 

Nimic. Stone roti tunul ca să poată vedea mai bine, dar nu 
găsi nimic. 

— Ce s-o fi întâmplat cu ei când khmerii roşii au trecut 
pe aici ca o vijelie? întrebă Stone. 

— les afară să-i caut, zise Loughlin. 

Ridică trapa şi ieşi. Stone era chiar în spatele lui. 
Ajunseră pe pământ, exact în locul în care fuseseră şi înainte 
de atac. 

Nici urmă de cei doi. 

— Măcar nu le-am găsit cadavrele, zise Loughlin. 

— Tu ia-o spre dreapta. Eu mă duc spre stânga, zise 
Stone. Vezi ce e pe-acolo. 

Se despărțiră şi îşi croiră drum prin junglă, dând la o parte 
frunzele şi lianele. 

Mark găsi o gamelă rusească asemănătoare celei pe care 
o foloseau ei. 

Merse tot înainte. 

Douăzeci de metri mai departe, auzi voci. Stone se târî în 
tăcere prin jungla întunecată şi umedă. Dădu la o parte câteva 
frunze de bambus şi văzu doi asiatici care lucrau la o stație 

radio mică. Probabil că erau khmeri. Câteva minute mai 
târziu, îşi luară armele şi rucsacurile şi se îndreptară spre 
nord, cotind spre baza vietnameză. 

Şi nici urmă de Patterson. 

O voce rupse tăcerea apăsătoare. 

— Unde au jucat pe vremuri baseball Los Angeles 
Dodgers? 

Vocea venea de undeva de sus. 

— Patterson, tu ești? În Brooklyn. Hei, eşti întreg? 

— Mda. Asta dacă pot să mă dau jos din copacul ăsta 
nenorocit fără să-mi rup vreun picior. 

Stone îl văzu pe Patterson coborând dintr-un arbore tek ce 
avea crengi suficient de joase ca să sară din el fără nici o 
problemă. Hillburton era puţin mai jos faţă de el. După ce 
ajunseră la pământ, Patterson îl apucă pe Hillburton de braţ şi 
îl conduse la Stone. 

— Întregi, sergent! 

— Ce s-a-ntâmplat? 

— Am văzut scârbele strecurându-se acolo unde trăgeam 
noi. Ne-am retras, dar au continuat să vină. A trebuit să ne 
urcăm în copacul ăsta nenorocit şi nu s-au uitat în sus nici 
măcar o dată. Cred că şi ei aveau în gând să atace baza. Cine 
dracu” sunt? 

— Probabil, khmenii roşii. Ei conduceau tara înainte. Au 
mâncat bătaie şi acum încearcă să preia din nou conducerea. 
Ce face Hillburton? 

— După ce-a golit trei încărcătoare, s-a uitat la mine, a zis 
„ce mama dracului” şi s-a întins la pământ. De atunci, trebuie 
să-l conduc peste tot. 

— Fir-ar al naibii! Sperasem să-şi revină. Hei, băieţi, ce 
ziceţi de-o excursie? Am pus laba pe unul dintre tancurile T-54. 

Douăzeci de minute mai târziu, se întâlniră cu toţii lângă 
tanc. În colțul îndepărtat al taberei, confruntarea devenea din 

ce în ce mai aprigă. Khmerii atacaseră zona din apropiere 
care, evident, era acoperită de corturi goale. Acum, toată 
puterea infanteriei era concentrată în nord. Mortierele 
încetaseră şi pedestraşii preluaseră înaintarea. 

— Hai să plecăm de-aici şi să ne-ndreptăm spre sud, zise 
Stone. 

Când încercară să intre în tanc, descoperiră că nu aveau 
cu toții loc. Mark voia să vadă ce face Mary Eve. Era 
conştientă şi atât de supărată, încât nici nu vroia să-i 
vorbească. Se ghemui lângă compartimentul gol de muniţie, 
încrucişă mâinile în sân şi se uită la el mânioasă. 

Stone şi Loughlin intraseră în tanc şi îl ghidară pe Hog 
acolo unde acesta nu putea să vadă. În curând, nu mai zăriră 
tabăra şi ajunseră pe un drum bun. În comparaţie cu poteca 
mocirloasă şi plină de hârtoape din junglă, acesta li se păru o 
adevărată autostradă. 

— Mi-aş dori ca chestia asta să plutească, mormăi Hog 
din locul său. Mamă, dac-ar fi fost aşa, am fi trecut peste 
fluviu şi am fi tulit-o spre Cambodgia. 

— După ce tragem pe la o benzinărie, zise Loughlin. Ai 
idee cât carburant mai avem? 

Hog studie cadranele, apoi înjură. 

— Aici am o mulțime de indicatoare. Nu ştiu ce-nseamnă 
cuvintele astea ruseşti. Cel puţin, nici unul nu arată a fi gol. 

Cu cât se depărtau mai mult de bază, cu atât era mai bine. 
A doua zi de dimineață, vietnamezii aveau să-i vâneze cu 
jeep-urile... dacă vietnamezii câştigau lupta care se desfăşura 
chiar în acel moment. Până în zori nu mai puteau face nimic. 
Chiar dacă ar fi detectat o barcă pe fluviu, barcagiul n-ar fi 
tras la mal ca să vorbească cu nişte străini. 

Loughlin văzu dealul unde fuseseră atacați în ambuscadă. 
La şase sute de metri de malul fluviului, tancul scârțâi, hârâi 
ŞI se opri. 

— S-a terminat zeama, zise Hog. Toată lumea să debarce. 

Se dădură jos din tanc, ultimii fiind Stone şi Loughlin. 
Făcuseră înăuntru o grămăjoară de proiectile de tun, trei 
grenade de mână C-4 şi alte feluri de muniţie. Loughlin aranjă 
ultima grenadă astfel încât să poată fi coborâtă cu o sfoară 
prin turela deschisă. 

— Eşti sigur c-o să meargă? întrebă Stone. 

— La dracu”, da. Am mai făcut-o de sute de ori, zise 
englezul, rânjind. De fapt, am mai încercat o singură dată, în 
Franța. 

Loughlin se aplecă deasupra tancului. Toată lumea se 
retrăsese cu o sută de metri, mai puţin Stone care se afla la 
jumătatea distanței, urmărindu-l pe englez. Acesta cobori 
ultima grenadă. O puse peste celelalte două, apoi dădu drumul 
sforii. 

Loughlin cobori de pe tanc şi o luă la fugă. Picioarele lui 
abia dacă atingeau pământul. 

Prima grenadă le detonă pe celelalte două, suficient cât să 
producă expozia celorlalte proiectile. Flăcările şi fumul izbucniră 
din interior. Loughlin se trânti la pământ, dar continua să se 
târască cu repeziciune. 

Totul se termină în treizeci de secunde. Tancul T-54 nu 
mai putea fi folosit de nici una dintre părți. 

Stone o ajută pe Mary Eve să se ridice din locul în care se 
aşezase ca să-i aştepte pe ceilalți. Se împiedică, dar Mark o 
prinse. Se agăţă de el şi îşi întoarse faţa udă de lacrimi. Starea 
ei de spirit se schimbase. 

— Mi-au luat copilaşii, zise ea încet. Ce-o să le spun 
mamelor lor? 

Stone o conduse în fruntea coloanei care se îndrepta spre 
sud. Îşi puse braţul în jurul umerilor ei. Părea înfrântă, parcă 
nu mai rămăsese în ea nici un pic din dorinţa de a lupta. 

— Mary Eve, ai făcut tot ce era omeneşte posibil ca să-i 


trecut prin mijlocul focului inamic și te-ai oferit vietnamezilor 

pentru ca protejaţii tăi să fie liberi. Vietnamezii te-au mințit. 
Nu-i vina ta. 

Femeia se uită la el şi începu din nou să plângă. 

— Dacă nu-i vina mea, atunci de ce vreau să mor? 
întors în satul lor, se vor adapta, or să crească şi or să facă 
parte din noua Cambodgie. Poate că n-or să fie ceea ce ar fi 
dorit mamele lor, sau tu, sau fratele tău, dar războiul a 
schimbat toate aceste planuri. 

Femeia îl privi în timp ce mergeau. Se împiedică şi o 
prinse din nou. Mary Eve se uită la el. 

— Crezi că am încercat să-i salvez? C-am făcut tot 
posibilul? 

— Absolut. Ai făcut mai mult decât oricare altul dintre 
noi. Nici într-o mie de ani n-aş intra descoperit între două 
unităţi de infanterie gata de luptă. 

Un zâmbet lumină chipul ei chinuit. 

— Chiar am făcut-o, nu? 

— Păi, da. A fost o nebunie, a fost minunat şi al naibii de 
eroic. Ai făcut ceea ce ai crezut că i-ar salva pe copiii tăi. Ar 
trebui să nu uiţi asta niciodată. 

Femeia îi luă mâna de pe umăr şi o prinse într-a sa. 

— Cred că ai dreptate. 

Îşi şterse lacrimile de pe obraji şi îşi suflă nasul. 

— Dar tot mă simt tristă pentru că n-am putut să-i duc 
spre libertate. 

— Ar fi putut să ajungă în Thailanda, iar acolo să moară 
de foame. Peste graniţă nu se găsesc haine şi hrană pentru o 
jumătate de milion de refugiați. S-ar putea să fie mai bine ca 
aceşti copii să rămână aici. 

— Oh, Doamne, sper asta din tot sufletul! 

Merseră un timp fără să-şi spună nimic. Femeia îl ţinea 
foarte strâns de mână, de parcă ar fi fost singura ei ancoră, 
singurul contact cu lumea de afară. 

— În mod logic, avem o şansă din cincizeci să ieşim de 
aici, Stone. Ştii şi tu asta, bineînţeles, zise ea în cele din urmă. 

— Chiar dacă am avea doar una la o sută, tot trebuie să 
încercăm. N-am de gând să renunţ şi să mă întorc într-o 
închisoare vietnameză. 

— Ai mai fost acolo? întrebă ea. 

— Da. Şi n-o să mă-ntorc. Şi nici ceilalți soldaţi care sunt 
cu noi. lar viaţa ta printre vietnamezi ar fi şi mai neplăcută. 

— Cel puţin, nu m-au violat. Vinh vroia să mă păstreze 
numai pentru el. Mai întâi, a făcut baie şi şi-a luat cina. Apoi 
ai venit tu şi domnul Wiley. Nu ştiu dac-am să-ți pot mulțumi 
vreodată îndeajuns, Mark. De două ori mi-ai salvat viața! 

— Mai întâi să ieşim din Cambodgia. 

Femeia oftă din tot sufletul. 

— Da, Mark Stone, mai întâi să ieşim din Cambodgia. 

Îi dădu drumul mâinii şi merse în continuare pe lângă el. 
Era primul semn că îşi revenea din şocul pierderii familiei, a 
prietenilor şi a copiilor. 

Merseră încă două ore. Se îndepărtară cam la zece 
kilometri de tabăra vietnameză. Toată lumea obosise, aşa că 
făcură o pauză. Găsiră o mică ridicătură de pământ, de unde 
puteau să vadă fluviul şi şoseaua din nord. Stone făcu primul 
de pază. În momentul în care se opriră, era aproape miezul 
nopții. La ora trei dimineața, urma să-l trezească pe Hog şi să 
doarmă şi el trei ore până la răsăritul soarelui. 

În timpul pazei sale, Mark nu văzu şi nu auzi absolut 
nimic. La ora trei, se apropie de Hog, care se trezi la prima 
atingere şi îndreptă țeava puştii spre pieptul lui Stone. 

— Mda, 'neaţa, sergent. E rândul meu? 

Hog Wiley preluă serviciul de pază, apoi se duse la 
marginea luminişului şi aruncă o privire peste fluviu şi şosea. 
Era gata. 

* * 


Stone se trezi cu un cuţit la gât. Se dezmetici repede, dar 
nu se mişcă. Grupul de atacatori era format din trei cambodgieni 
sfrijiți şi murdari. Fiecare dintre ei avea un AK-47 şi rânjea la 
vederea prăzii bogate peste care dăduseră. Stone se uită după 
Hog Wiley, dar uriaşul care făcuse de pază parcă intrase în 
pământ. 

Mary Eve se ridică lângă Mark, zgribulită de răcoarea 
dimineţii. 

— Banditi, zise ea încet. Merg pe lângă fluviu, se ascund 
de vasele de patrulă şi atacă pe toţi cei care au mai puţine 
arme ca ei. 

Un cambodgian furios se aplecă şi o plesni, şopti ceva şi 
duse un deget la gură. 

Loughlin şi cei doi prizonieri dormeau în continuare. Cei 
doi cambodgieni din echipa lui Stone discutau cu bandiții. 
Fumau tutun din partea locului şi mestecau frunze de betel. 

„Ce simplu e pentru oamenii ăştia să schimbe tabăra! 
gândi Mark. Dar amenințarea unei morți imediate a fost 
totdeauna un argument puternic”. 

Bandiţii îi legară pe Stone şi Mary Eve cu mâinile la 
spate, apoi le jefuiră rucsacurile. Fiecare îşi folosise rucsacul 
pe post de pernă. 

Stone încercă să găsească o soluție de scăpare. 
Cambodgienii din echipa sa nu îi erau de nici un ajutor. Avea 
mâinile legate la spate şi nici o armă. Hog Wiley lipsea şi alți 
trei membri ai echipei erau pe punctul de a fi treziți într-un 
mod foarte brutal. 

Dintr-o dată în junglă răsună un urlet puternic de mânie. 
Hog Wiley apăru din spatele unui arbore tek şi trase trei 
gloanţe cu pistolul său. Două dintre ele se înfipseră în bandiți. 
Cel de-al treilea atacator se aruncă într-o parte. 

Mai repede decât crezuse Stone că ar fi posibil, cel mai 
mic dintre cambodgieni se aruncă peste banditul care încerca 

să scape. Cuţitul îi străluci în mână. Lama cobori şi, înainte ca 
cel atacat să poată ţipa de groază, trecu peste gât, tăie ambele 
artere carotide şi traheea. Banditul muri în spuma roşie a 
sângelui care gâlgâia şi care curse pe pământul junglei. 

Celălalt cambodgian se repezi spre bandiții împuşcaţi. 
Unul era mort. Celălalt ridică mâna şi imploră ajutor. 
Luptătorul din rezistență ridică bocancul şi îl apăsă pe gât. 
Banditul încercă să se zbată şi să respire. În cele din urmă, 
micuțul luptător se lăsă pe pieptul banditului şi îi vâri cuțitul 
în inimă. Se ridică apoi şi merse să vadă dacă şi ceilalți doi 
erau morţi. 

Hog Wiley se ivi de după copac, păşi către ei, se 
împiedică în momentul în care făcu ultimii paşi şi căzu 
inconştient în fața lui Stone. Numai atunci văzură că mâna lui 
dreaptă apăsa o tăietură de douăzeci de centimetri de-a 
curmezişul stomacului. Când îi căzu mâna, sângele gâlgâi 
liber. 

CAPITOLUL XV 


Mary Eve sări lângă Hog înaintea tuturor celorlalți. 

— Dezlegaţi-mi mâinille! Are nevoie de ajutor! Repede! 

Loughlin se grăbi să taie sforile care îi țineau mâinile 
legate. Femeia se uită la rana lui texanului. 

— Aveţi trusă de prim ajutor? Bandaje? N-avem prea 
mult timp! Tricouri fără mâneci? 

Îşi puse mâinile direct pe rană, apăsă pe carnea 
sângerândă a abdomenului şi o strânse. Sângele îi curse 
printre degete şi se scurse pe braţ. 

Loughlin scoase trusa din rucsacul lui Stone, iar din al lui 
două tricouri curate. Erau albe. Femeia luă unul dintre ele, îl 
împachetă până ce deveni suficient de gros şi îl apăsă direct 
pe rană. Presă cu amândouă mâinile, sperând să oprească 
sângerarea prin presare. 

— Împătureşte-l şi pe celălalt la fel, îi spuse ea lui Loughlin. 
Avem nevoie de mai multe din astea, albe, dacă aveți. Haideţi! 
Haideţi! Ce-aţi rămas cu gura căscată! Grăbiţi-vă! 

Cambodgienii îl deziegară pe Stone care găsi în rucsac 
încă un tricou alb şi bandaje. I le dădu lui Mary Eve. 

Femeia se întoarse spre el, frecându-şi obrazul şi lăsând o 
dâră din sângele lui Hog. 

— Avem cu ce face nişte suturi? Ace chirurgicale, ceva? 

Stone clătină din cap. 

— Leucoplast, măcar? Daţi-mi nişte leucoplast! 

Mark găsi câteva role în trusa de prim ajutor. 

Încetişor, sângerarea se opri, dar nu de tot. Mary Eve 
scoase primul tricou împachetat şi îi spuse unuia dintre 
cambodgieni să se ducă la râu şi să-l spele. În același timp ce 
uită la rană. 

— Un intestin a fost pişcat de cuţit, dar nu rău. N-a fost 
tăiată nici o venă importantă. A avut noroc. Avem nevoie de 
antibiotice. 

Puse compresa albă pe tăietura de douăzeci de centimetri 
şi clipi. Loughlin îi şterse transpiraţia din jurul ochilor şi de pe 
frunte cu o batistă. 

— Mulţumesc. Ce medicamente aveţi în trusa de prim 
ajutor? 

Stone citi etichetele. Aveau numai dintre cele cu folosinţă 
îndelungată. Nici penicilină, nici antibiotice. Aveau sulfamidă. 
Stone rupse sigiliul de aluminiu şi puse pachetul pe pieptul lui 
Hog. 

Loughlin împăturise cel de-al treilea tricou şi Mary Eve i-l 
ceru. 

— ÎI ridic p-ăsta, presar sulfamida aici, iar tu pui compresa 
exact deasupra. Înţelegi? 

— Da, domnişoară. 

— Acum, domnule Loughlin! 

În timp ce el punea compresa pe rană, femeia îşi şterse 
mâinile pe pantaloni şi pe cămaşă şi luă bandajele. 

— Cutit! ceru ea tăios. 

Desfâşură cincisprezece centimetri de leucoplast şi îl 
întinse. Stone îl tăie cu cuțitul. Lipi banda peste compresă şi 
îi prinse bine capetele de pielea rănitului. 

Cambodgienii se întoarseră cu primele două tricouri 
spălate, care căpătaseră o nuanţă gri-maro. Erau culorile 
fluviului. Femeia scoase cuțitul, tăie tricourile, făcându-le 
fâşii de opt centimetri lățime şi le legă între ele. 

Loughlin trase tricoul lui Hog şi îl ridică de la pământ în 
vreme ce Mary Eve trecu bandajul în jurul pieptului şi al 
spatelui. 

Stone tăie un al doilea tricou şi legă fâşiile între ele, 
terminând chiar când Mary Eve avea nevoie de ele. Femeia se 
uită la capul rănitului şi oftă. 

— A fost lovit şi la tâmplă, dar cred că nu e grav. 

Se uită la Hog şi îşi muşcă buzele. 

— Mă tem că pentru asta nu pot face nimic. Va trebui să 
se odihnească. Cât de curând trebuie să plecăm? întrebă ea, 
îngrijorată. 

— Ne-ai spus că oamenii ăştia sunt bandiți, zise Stone. 
Trebuie să aibă o barcă. Dacă am găsi-o... 

Mary Eve închise ochii, mustrându-se singură. Vorbi 
aspru celor doi cambodgieni. Aceştia o luară la fugă spre 
fluviu. 

— Or s-o găsească, indiferent cât de bine-i ascunsă. Ar 
trebui să facem rost de o barcă cu motor. Nu sunt sigură că 
domnul Wiley o să-şi revină prea curând. Avem ceva săruri 
pentru leşin? 

Găsiră o sticluță în trusă. Se uită pe etichetă, o desigilă, o 
desfăcu şi o trecu pe sub nasul lui Hog. Masivul texan clătină 
din cap, se încruntă şi deschise ochii. 

— Ce mama dracu'? 

Membrii echipei scoaseră exclamaţii de bucurie. 

— Ai fost atacat, domnule Wiley, şi considerat mort, dar 
i-am păcălit, nu-i aşa? Ai o lovitură la cap şi o tăietură 
serioasă în abdomen. Nu cred c-ar fi bine să mergi. O să te 
transportăm până la barcă. 

— Mda, bine, doctore. Nu mă simt prea grozav. 

Îl cuprinse din nou starea de leșin. 

— Nu! 

Îi dădu din nou cu săruri pe la nas şi Hog gemu. 

— Trebuie să stai treaz până te ducem la barcă. Ce-ţi face 
capul? 

— Parcă cineva l-a folosit ca o bilă de bowling. Mă doare 
ca dracu”, dar nu-i nimic în comparaţie cu „viermele“ care-mi 
roade măruntaiele. 

— Aşa e bine, fii optimist. Asta o să te ajute. 

Dinspre malul fluviului se auzi un strigăt. Câteva minute 
mai târziu, unul dintre cambodgieni veni în fugă şi vorbi cu 
Mary Eve. 

— Veşti bune. Au găsit barca. E suficient de mare ca să 
încăpem toți şi are destulă mâncare cât să ne ajungă pentru 
încă o zi sau două. Ar trebui să pornim chiar acum, sergent 
Stone. 

Mark zâmbi şi făcu semn oamenilor să se adune în jurul 
lui. 

— Dacă e posibil, ar trebui ținut cât de drept, zise Mary 
Eve. Poate să-l ducă vreunul dintre voi în spinare? 

Loughlin răspunse afirmativ. Patterson râse şi îl împinse 
într-o parte. 

— Voi ridicați-l, băieți. Eu sunt hamalul aici. Voi, care 
suntei mai micuţi, n-o să fiți în stare să-l cărați nici jumate din 
drum. 

Îl ridicară pe Hog în picioare şi îl urcară în spatele lui 
Patterson. Îi puseră braţele în jurul gâtului şi îi spuseră să-şi 
înfăşoare picioarele în jurul mijlocului bărbatului înalt. 

Când aproape toată greutatea texanului se lăsă pe spinarea 
lui, Patterson aproape că se înclină la pământ, dar îşi recăpătă 
echilibrul şi porni direct spre fluviu. Stone şi Loughlin 
merseră pe lângă el, fiecare ținându-l pe Hog de câte o parte, 
ca să uşureze greutatea. 

Le luă zece minute să străbată cincizeci de metri până la 
fluviu. Într-un golfuleţ mic găsiră barca, o vechitură 
chineazească, de vreo zece metri lungime. Era afundată adânc 

în apă şi jumătate din punte era acoperită de un coviltir din 
nuiele de bambus împletite. La pupa se afla un motor de 
douăzeci de cai putere şi, în apropiere, două canistre de 
benzină. 

Se luptară să-l salte pe Hog peste marginea bărcii şi îl 
aşezară jos cu atenție. Unul dintre capetele bandajului se 
dăduse la o parte şi sângele începuse să curgă, murdărind 
păturile pe care stătea. Mary Eve opri sângerarea, mai presără 
sulfamidă pe rană şi puse din nou bandajul la locul lui. 

Cambodgienii făceau pe marinarii. Cercetară barca, se 
asigurară că toată lumea e la bord şi porniră motorul. 
Dezlegară barca de copac şi o îndreptară în susul apei. 

Mary Eve le spuse să meargă cât mai drept posibil până 
în cealaltă parte a fluviului. 

Stone se ținu bine în momentul în care ambarcaţiunea se 
întoarse spre nord în apele calme de la mal. După ce 
străbătură o sută de metri, cambodgianul de la cârmă mări 
unghiul înclinaţiei la patruzeci de grade în curentul mai 
puternic. Mark văzu apele izbind barca mică şi trăgând-o în 
josul fluviului. 

Unghiul nu era suficient de mare. Până să treacă pe 
celălalt mal, aveau să fie purtați de curent aproape trei 
kilometri. 

Lăsă navigația pe seama cambodgienilor şi îl văzu pe 
Loughlin stând cu arma CAR-15 în poală. Transportul şi 
apărarea erau asigurate. Acum putea să se ocupe de infirmerie. 

Texanul era tot treaz. 

— Nu ştiu de unde mama dracului au apărut tipii ăia, zise 
Hog. Nici nu i-am văzut. 

— Hei, nici să nu te mai gândeşti, replică Stone. l-am 
învins. La naiba, tu i-ai învins. Le-am luat barca şi, înainte să-ţi 
dai seama, o să trecem peste băltoaca asta. 

— Mi-ai adus pistolul 357? 

— Cum să nu! Şi rucsacul. Nici o grijă. Stai cuminte şi 
odihneşte-te. O să ne gândim la următorul pas când o s-ajungem 
la el. Acum doar odihneşte-te. 

— Cine dracu” m-a bandajat? Muierea aia? 

— Da, te-a lucrat foarte bine. E şi soră medicală. Ai fi 
putut să dai ortu’ popii fără nici o problemă. 

— Nu-i timpul trecut, omule. Nu prea mai am chef să lupt 
cu nimeni. 

— Parcă e prea frumos ca să fie adevărat, glumi Stone. O 
să treci peste asta. Acum, trage un pui de somn. 

ÎI lăsă singur şi se apropie de Mary Eve care privea 
imensitatea apei în timp ce ambarcaţiunea o străbătea metru 
cu metru, fiind purtată inevitabil de curent. 

Femeia se întoarse şi îl privi o clipă, apoi se uită din nou 
către apă. Din cauza ceții de dimineaţă, nu se vedea încă linia 
țărmului îndepărtat. 

— Nu mi-ai spus că eşti şi medic misionar. 

— Nu m-a-ntrebat nimeni. 

— Ce-i cu Hog? 

— N-ar trebui să facă nici măcar un pas. Sunt câţiva 
muşchi mari care au nevoie de-ngrijire medicală. Dacă merge, 
nu face decât să-i rupă şi mai mult. Cei tăiaţi or să se retragă 
atât de mult, încât n-or să se mai întindă niciodată. Ar trebui 
să stea culcat pe spate până o să-l putem opera. 

— Al putea s-o faci? 

Femeia îi aruncă o privire. 

— Aş putea să repar câteva dintre stricăciuni, dacă aş 
avea echipamentul necesar, anestezie, o lumină bună, 
instrumente chirurgicale, ace, catgut şi ajutor. Deci, nu, nu se 
poate face în Cambodgia. 

— Aşadar, cel mai bun mijloc de transport pentru Hog e 
o targă sau o căruţă. 

— Da, cu toate că fiecare are riscurile sale. O să 
trebuiască să ne limităm la poteci şi drumuri lăturalnice. 

— Ai putea să ceri barcagiilor să ne poarte de-a lungul 
malului, când ne apropiem de el? Poate găsim un sat unde să 
cumpărăm, să cerşim sau să furăm o căruță. N-ar trebui să fie 
prea greu să plutim de-a lungul fluviului. 

— De ce să nu vindem barca şi mâncarea care ne rămâne 
pe o căruță? întrebă ea. 

— Bună idee. Ai mâncat şi tu din fructe? Sunt destule 
pentru toată lumea. 

— Mda, am mâncat tot ce-am vrut. Probabil că mai există 
un stoc ascuns la bord, pe care piraţii îl păstrau ca să-l vândă 
într-un sat sau oraş. 

— Unul dintre cambodgieni a verificat barca, zise Stone. 
L-am urmărit. Sunt sigur c-o să-ţi spună ce-a găsit. 

— E furată, zise ea. 

— Da, şi probabil c-a fost obținută prin vărsare de sânge, 
dar acum e a noastră şi este tot ce avem. 

Stone se apropie de cel de lângă motor. Tocmai depăşeau 
zona curentului, deci nu mai era mult până la țărm. Mary Eve 
îi vorbi încet cambodgianului. Acesta dădu din cap, zâmbi şi 
spuse câteva propoziții. 

Mark se uită la Mary Eve. 

— A zis că a fost de multe ori în zona asta a Mekongului. 
Puțin mai la sud, e un sat cu două sute de locuitori. Zice că 
poate să schimbe barca pe o căruță bună şi pe un bivol. Genul 
ăsta de barcă valorează. Schimbul e uşor de făcut, dar va 
trebui să aşteptăm până la mijlocul dimineţii, când e piața 
plină. 

— Localitatea e suficient de mare ca să aibă o unitate 
militară? întrebă Stone. 

După ce îi traduse, cambodgianul clătină din cap. 

— Zice că trec p-acolo din când în când, dar nu există nici 
o unitate permanentă. 

Ceaţa dimineţii se risipi. Era puţin trecut de ora şapte. 
Malul la care trebuiau să ajungă se vedea limpede. Acum, că 

trecuseră de curenții puternici, se îndreptau spre el cu o viteză 
mai mare. 

Cambodgianul vorbi entuziasmat compatriotului său şi 
arătă spre țărm. Ridicând un nor de praf, un jeep militar gonea 
spre nord. Stone era bucuros că se îndrepta în acea direcție, ca 
să nu îi vadă. 

Se întrebă la ce distanță putea fi satul. Rana gravă a lui 
Hog îl îngrijora. Se baza foarte mult pe texanul masiv cu 
barba şi părul răvăşite. Mâncă două banane şi se asigură că şi 
restul grupului se servise din plin din stocul mare de fructe. 

Cambodgianul găsi într-un compartiment secret al bărcii 
o cutie metalică încuiată. I-o duse lui Stone ca s-o deschidă. 
Înăuntru găsiră pachete întregi cu bani — dong, moneda 
vietnameză. În câţiva săculeţi găsiră inele, broşe şi alte 
obiecte de aur care aveau o valoare foarte mare. 

Mark luă pachetele cu bani şi dădu bijuteriile femeii. 

— Pentru fondurile bisericii, zise el. 

— Oh, nu, nu pot să le iau. Sunt furate. Au ucis ca să pună 
mâna pe ei. 

Luă înapoi săculeții şi dădu jumătate din ei barcagiului şi 
jumătate celuilalt cambodgian. 

— Spune-le că e partea lor. O să păstrăm banii. S-ar putea 
să avem nevoie de ei înainte să facem rost de căruță şi de 
bivol. 

Cambodgienii se bucurară foarte mult şi cel de la cârmă 
se concentră cât putu de tare asupra țărmului, hotărât să facă 
târgul cât mai repede posibil, ca să se bucure de mica avuţie 
pe care o primise. 

Chiar când dorea să se odihnească, Stone auzi un zgomot. 
Se uită de-a lungul apelor şi al țărmului. Binoclul îi arătă 
exact lucrul de care se temea cel mai tare: o patrulă fluvială 
vietnameză, care avea deja pe cineva la mitraliera de la prova. 
Îşi dădu seama că vasul se afla la o jumătate de kilometru 

distanță, dar nu era sigur dacă întorsese spre ei sau nu. În cinci 
minute avea să afle. 

Stone dădu un ordin şi toți cei care îl înțeleseseră se lăsară 
jos, pe fundul bărcii. 

Mai privi câteva momente. Vasul patrulei se întorsese şi 
se îndrepta spre ei. Cel care se afla la mitralieră era în stare de 
alertă. 

CAPITOLUL XVI 


Stone se uită cu atenţie peste marginea bărcii şi văzu cum 
patrula vietnameză se apropie de ei. Ca să îi ajungă, ar fi 
trebuit să lupte împotriva curentului foarte puternic. În cele 
din urmă, periculoasa ambarcaţiune se întoarse şi se îndreptă 
spre malul celălalt. 

Mark îşi trecu mâna transpirată peste față. Echipa lui n-ar 
fi avut nici o şansă dacă ar fi trebuit să lupte împotriva mitralierelor. 
Numai nişte gloanţe trase cu bătaie lungă i-ar fi putut salva. 
Acum situația părea mai puţin sumbră decât mai devreme. 

Privi cum vasul patrulei se îndrepta spre țărmul îndepărtat 
şi cerceta cu atenţie în jur, în timp ce îşi croia drum în susul 
apei. 

Cambodgianul care pilota barca arătă spre mal. La o 
jumătate de kilometru mai Jos, se vedeau acoperişurile de paie 
ale unui sat. Acolo aveau să-şi găsească noul mijloc de 
transport. 

Mary Eve vorbi câteva minute cu barcagiul. 

— A zis că a văzut vasul patrulei. Ar fi mai bine să 
mergem în sat şi să legăm barca la mal. În felul ăsta, patrula 
o să ne considere comercianți locali, sau ceva de genul ăsta. 
El o să se ducă direct la piață ca să găsească un bivol şi o 
căruţă, una cu coviltir, ca domnul Wiley să nu stea în soare. 

— Sună bine. Spune-i să facă exact aşa. Noi ar trebui să 
stăm ascunşi cât mai mult timp posibil. Spune-i că, dacă 
încheie vreo înţelegere, schimbul se va face la un kilometru 

mai la sud de sat. N-are rost să arătăm oamenilor că suntem 
răniți şi că ne grăbim spre graniță. 

Barca se apropie rapid de mal, purtată de un curent mai 
puternic. Cambodgienii o aduseră la capătul unui ponton care 
avansa mult în apă. Unul dintre ei sări pe uscat, legă barca şi 


se îndreptă spre sat. 
X* 


* * 


Stone se uită cu atenţie spre celălalt mal, veghind ca nu 
cumva membrii patrulei fluviale să-şi schimbe planurile. 

Mary Eve îl îngrijea pe Hog. Acesta căzuse într-un somn 
adânc, striga şi se zvârcolea şi de două ori trebuiră să-l ţină ca 
să nu cadă peste bord. Începuse să transpire. Femeia îi puse 
mâna pe frunte. 

— Are febră, îi spuse ea lui Stone. Mai repede decât 
anticipasem. Are nevoie de medicamente. 

— N-am putea găsi în sat? 

Femeia clătină din cap. 

— Să zicem mersi dacă au şi aspirină. Antobioticele sunt 
necunoscute pe-aici şi la fel sunt şi doctorii, cu excepția celor 
militari. 

Mary Eve se aşeză pe scăunel lângă Mark. 

— Starea lui o să se înrăutățească repede. În douăzeci şi 
patru de ore, domnul Wiley o să aibă mari probleme. 

Stone izbi cu pumnul în tapiţeria subțire a scaunelor. 
Durerea pe care o simţi nici nu se compara cu ceea ce i se 
întâmpla lui Hog. 

— N-o să-l las să moară! zise Stone. Nu l-am pus să se 
bată cu jumătate de planetă ca să-l văd murind de febră şi infecție! 

— O să găsim noi ceva, zise Loughlin. 

— Ce? Un taxi aerien? Un elicopter care să-l ducă la 
spital? Sau poate o escortă a poliţiei care să-l ducă până în 
Bangkok, la un spital adevărat? 

— Uşurel, Stone, zise Mary Eve. 

— Uşurel, pe dracu’! Niciodată n-am pierdut un om pe 
aici. E unul dintre cei mai buni. E mâna mea dreaptă. Poate 
face lucruri la care ceilalți oameni nici n-ar îndrăzni să se 
gândească. 

Loughlin îi dădu câteva fructe. Le mâncă frământându-şi 
mintea să găsească o soluție magică în legătură cu transportul. 
Pur şi simplu, nu era nici una. 

Loughlin urmărise cu privirea vasul patrulei. Acesta nu se 
arătase încă. Îl chemă pe Stone care se ridică de pe scaun şi se 
uită şi el. Văzu un singur om alergând pe pontonul şubred. Era 
cambodgianul lor. Acesta urcă la bord şi îi făcu semn lui Mary 
Eve. Femeia traduse imediat. 

— Zice c-a avut mare noroc. Cineva din sat vrea să-şi 
ducă familia în josul fluviului, către vechiul Saigon. Ar putea 
ajunge de zece ori mai repede cu barca, mai ales dacă e una 
cu motor. Zice că ştie că e furată şi că speră să o fi luat de la 
bandiți. Vrea un AK-47 şi un încărcător, împreună cu barca. 
Zice că trebuie să se apere de bandiți. O să apropie căruţa de 
mal, înainte să închei târgul, ca să o vezi. Căruţa e acoperită 
şi are o saltea adevărată, americană! Mare cât pentru două 
persoane, plus multe alte bunuri. 

Cambodgienii arătară spre drumul de lângă mal. Stone se 
uită cu binoclul. Bivolul era tânăr şi puternic. Căruţa era cea 
tradițională, cu două roți, cei doi metri şi jumătate pe care îi 
avea fiind acoperiți cu o prelată fixată pe un schelet pătrat. 
Părea bine apărată de ploaie şi mult mai bună decât se 
aşteptase. 

— Spune-i că accept târgul. 

Mary Eve traduse şi cambodgianul se înapoie la căruţă. 
Dispăru în spatele ei câteva clipe, apoi viitorul lor mijloc de 
transport porni spre sud, iar mesagerul se întoarse. 

— Un kilometru mai la vale e un loc unde putem să legăm 
barca, îi zise cambodgianul lui Mary Eve. O să ne întâlnim acolo. 

Pentru scurta călătoria spre sud băgară în rucsacuri tot ce 
puteau folosi. Cele mai multe din fructe fuseseră mâncate. 
Găsiră un topor mic şi o unealtă de săpat. Le luară pe 
amândouă. 

Legară barca la mal înainte să ajungă căruța, dar rămaseră 
la adăpost. Era puţin trafic aici, unde drumul înainta până la 
marginea mlaştinii create de fluviu. 

După ce sosi căruța, Stone merse să o cerceteze mai bine. 
O găsi plină de obiecte casnice, dar cea mai importantă era 
salteaua care avea să-i asigure lui Hog un transport mai 
liniştit. 

O oră mai târziu, transferul de obiecte se termină. 
Cambodgienii îi învăţară pe țărani şi pe soția lui cum să 
manevreze motorul şi cum să-l alimenteze. Stone îi dădu un 
AK-47 şi două încărcătoare de rezervă. Îi arătă cum se 
schimbă încărcătorul şi cum să pună siguranța. Apoi se 
îndepărtară de țărm şi se lăsară duşi de Mekong. 

Unul dintre cambodgieni se interesă de drumuri şi află că 
exista o şosea principală la mai puţin de trei kilometri spre 
sud. Aveau să străbată pe ea mai bine de o sută cincizeci de 
kilometri prin inima Cambodgiei. 

Transferul lui Hog fu destul de dificil. Patru oameni îl 
duseră pe braţe, dar masivul texan rezistă. Se întinse pe saltea 
şi zâmbi, dar îl copleşi durerea şi întoarse capul când lacrimile 
îi curseră pe obraji. Îl acoperiră cu două pături pe care le 
găsiseră în barcă, își atârnară rucsacurile în interiorul căruței 
şi porniră la drum. Stone îi lăsă înăuntru pe Hillburton şi 
Mary Eve. Erau locuri unde puteau să stea jos. Ceilalți 
merseră pe lângă bivolul care asculta comenzile cambodgianului 
mai mic de statură ce fusese cândva fermier. 

Găsiră drumul, cotiră spre vest şi sperară că nu era folosit 
prea mult de armată. După ce străbătură şapte kilometri, 
traseră într-un desiş şi se odihniră. 

— Cel mai mult o să călătorim noaptea. O să ne odihnim 
aici până după amurg, apoi plecăm din nou. Să doarmă toată 
lumea, măcar puțin. O să fac primul de pază. 

După două ore, Loughlin veni şi îl schimbă. Stone găsi un 
loc departe de ceilalţi, se aşeză lângă un arbore tek şi îşi dădu 
seama că pământul era aproape uscat. Sezonul cald venise cu 
adevărat în Cambodgia. 

Rămase acolo, gândindu-se la situația gravă în care se 
aflau, când Mary Eve veni şi se aşeză lângă el. 

— E mai rău. Nu ştiu de ce. Cred că e o infecție care 
evolueză rapid. Dumnezeu ştie dacă bandajele pe care le-am 
folosit erau sterile. Probabil că nenorocita de sulfamidă era 
expirată. 

Inspiră adânc aerul. 

— Îmi pare rău. 

Vocea ei tremură în timp ce se aplecă spre el. 

Îşi puse braţul în jurul ei şi o lăsă să plângă. Îi aşeză capul 
pe umărul lui în vreme ce ea continua să suspine. Într-o clipă 
îşi dădu seama că îi plăcea mirosul părului ei. 

— lartă-mă. Nu puteam să plâng acolo unde mă vedeau 
toți ceilalți. Ei se aşteaptă să-l salvez pe domnul Wiley. O să 
ne ia zece zile să ajungem la graniță. Unde sunt avioanele cu 
reacție când ai nevoie de ele? Omul ăsta nu poate să trăiască 
zece zile fară medicamente. Pur şi simplu, e imposibil. 

Ochii i se umplură din nou de lacrimi. 

— O să murim cu toţii, nu-i aşa, Mark? N-avem cum să 
fim atât de norocoşi, încât să evităm toate patrulele. Nu e 
nevoie decât de una şi o să murim seceraţi de gloanţe, sau în 
tortură. Ştiu că nu sunt prea curajoasă. Mark, te sperii dacă te-aş 
ruga să mă săruţi? N-au dorit prea mulți bărbaţi asta. Ți-aş fi 
foarte recunoscătoare. 

Bărbatul îi şterse lacrimile de pe obraji şi o sărută pe 
buzele moi. Femeia oftă şi îi întoarse sărutul. Apoi, spre 
mirarea lui, deschise gura, dar imediat se retrase. 


152 COMANDO ÎN INIMA JUNGLEI 


— Oh, Doamne. 

Se uită la el. 

— Mark, n-am fâst căsătorită niciodată. N-am făcut 
dragoste niciodată. Ciudat, nu? Întotdeauna am fost o familie 
corectă, religioasă. Sexul era bine ferecat în spatele uşii 
dormitorului, şi numai după căsătorie. Mai bine îl lăsam pe 
băiatul acela drăguţ să facă dragoste cu mine, atunci când tata 
lipsea de acasă. Poate că s-ar fi căsătorit cu mine. 

Se uită din nou la el. 

— Sărută-mă din nou. 

Bărbatul o sărută din nou şi o auzi oftând, cu o expresie 
de uimire pe chip. 

Te-a... te-a excitat, Mark? 

Îi luă mâna şi o duse la sânul ei. Se întinse ca să-l sărute, 
se lăsă pe spate şi îl trase peste ea. Stone se aşeză astfel încât 
să n-o strivească. 

— Mark, va trebui să mă ajuţi un pic. Dar am înțeles că 
nu-i prea greu. Îţi cer această favoare. 

Îşi descheie nasturii cămăşii şi îi puse mâna pe sânii calzi 
ŞI tari. 

— Te rog, mângâie-mă. 

Stone se uită la ea şi îi sărută buzele cu blândețe. 

— Eşti sigură că vrei să faci asta? 

— În viaţa mea n-am fost mai sigură. Mi se pare c-a sosit 
timpul! 

— Mary Eve, primul lucru pe care trebuie să-l faci ca să 
fii foarte sexy e să ieşi din pantalonii ăia. 

Îi zâmbi şi o sărută. 

Mary Eve Filmore chicoti încet. Se simţea din nou ca o 
adolescentă! 

După ce îşi scoase pantalonii, îşi puse braţele în jurul lui 
şi lăsă ca unul dintre visele ei să devină realitate. Niciodată nu 
mai simţise asemenea senzații uimitoare şi minunate! Pentru 
ea era o lume cu totul nouă. Îşi dori ca fiecare senzaţie să nu 

se mai termine niciodată, apoi se simţi ridicată pe culmi 
ameţitoare. 

Mai târziu se îmbrăcară şi se întinseră unul lângă altul. 
Mary Eve se ridică în picioare. 

— Cred c-ar fi mai bine să văd ce face domnul Wiley. 

Plecară împreună şi, în drum spre căruţă, se strecurară 
printre ceilalți oameni care dormeau. Mary Eve improvizase 
un fel de chingi, ca Hog să nu alunece de pe saltea. Rănitul le 
forțase şi, de sub bandajul dat la o parte, se vedea sânge roşu 
închis. 

Mary Eve îndepărtă bandajul, opri noua hemoragie şi se 
uită la rană. Se încruntă în timp ce o studie la lumina slabă. 

— S-a infectat deja, iar temperatura e mai mare. Vezi 
punctul ăla purpuriu? Poate fi începutul cangrenei. În căldura 
asta ar putea evolua în câteva ore. Sper să nu fie ceea ce pare 
a fi. 

Stone o lăsă să termine, ieşi afară şi trezi restul echipei. 
Oamenii mormăiră, dar se ridicară şi în curând erau gata de 
plecare. Fiecare dintre ei ducea o armă cu patru încărcătoare 
de rezervă şi era gata de luptă în orice clipă. Hillburton parcă 
era mai vioi. Întrebă care erau ordinele în legătură cu el, ridică 
din umeri şi urcă în căruță. Era, totuşi, un progres. 

Stone privi fiecare om în parte. Loughlin era atent, 
vigilent, ochii săi scrutând întunericul, gata de atac în orice 
clipă. Cei doi cambodgieni erau puternici şi ageri. Îi 
entuziasmase faptul că se aflau pe un teritoriu aproape 
familiar. Erau duri, gata de luptă, mulțumiți de mica avere pe 
care o dobândiseră. 

Patterson începuse să obosească. După aproximativ o oră 
de poticneli, fostul prizonier de război urcă în căruță. Bivolul 
nici măcar nu observă diferența. Poate că ar fi fost mai bine 
să-l lase pe Hillburton să mai meargă pe jos o vreme. Cine 
ştie, poate că-şi mai revenea! 

Stone îşi dădu seama că avea patru oameni gata de luptă, 
inclusiv el. Trebuia să se mulțumească cu atât. Îşi dori să ştie 
ce se afla mai departe, pe drum. Pusese acum la bătaie 
ultimele rezerve. Erau uşor de găsit şi nu aveau în faţă nici un 
cercetaş. Îl chemă pe unul dintre cambodgieni şi îi făcu semn 
să stea la trei sute de metri în față. În cele din urmă, merseră 
până în locul unde dorea ca acesta să rămână și micul asiatic 
înțelese. Zâmbi şi aprobă dând din cap. 

— Dacă auzi bang-bang, pericol, vino să ne spui! zise 
Stone. 

Speră ca omul să fi înţeles. Se uitase după Mary Eve când 
trecuseră pe lângă căruță, dar femeia părea adormită, chircită 
în spatele saltelei. Merita şi ea ceva odihnă. 

Mark se întoarse la oamenii săi. Avea doi prizonieri de 
război şi ar fi fost în stare de orice ca să fie sigur că iese cu ei 
din Cambodgia. Chiar dacă asta însemna moartea lui. 

Numai pentru o clipă, gândul întunecat îi explodă în 
minte: de data asta existau şanse destul de mari ca misiunea 
aceasta să-l ucidă, pe el şi pe restul echipei. 

CAPITOLUL XVII 


Continuară să meargă pe drumul care avea abia trei metri 
lățime. Multe porțiuni erau încă mlăştinoase din cauza 
pâraielor care se scurseseră de-a lungul sezonului umed. Nu 
se făcuse nici un efort pentru repararea drumului. 

Echipa continuă să meargă. 

Un elicopter, avea nevoie ca de aer de un nenorocit de 
elicopter! Nici măcar baza vietnameză de lângă fluviu nu avea 
un elicopter. Vietnamezii deţineau puţine astfel de aparate. 
Capturaseră multe de la americani la sfârşitul războiului, dar 
asta se întâmplase acum unsprezece ani. 

Auzi pe cineva venind spre el în întuneric. Ridică mâna şi 
cambodgianul opri bivolul. 

Cercetaşul se opri lângă Stone şi spuse ceva. Conducătorul 
echipei îl înşfăcă şi alergă la căruță. 

— Tradu! zise el. 

Mary Eve ascultă câteva clipe. 

— Vin trupe pe drum, zise ea. Sunt mulţi! Trebuie să 
părăsim drumul. 

Deja căruţa se îndrepta spre junglă, trecând peste un curs 
mic de apă. Bivolul duse căruța la douăzeci de metri în spatele 
perdelei de tufişuri, liane şi copaci. 

Oamenii se ghemuiră după căruţă şi aşteptară. Piedicile 
armelor erau trase. 

Stone îi auzi înainte să-i vadă. Soldaţii vorbeau, iar 
echipamentul zăngănea. Nu era o patrulă pregătită de luptă şi 
nici una de intervenţie. 

Văzu ofiţerul obosit care îi conducea. Se împiedică o 
dată, dar continua să meargă. Probabil se gândea la popota din 
tabăra situată pe malul celălalt. Avea să staționeze pe această 
parte a Mekongului. Vietnamezii mărşăluiau într-o formaţie 
alcătuită din patru coloane de câte cincisprezece oameni. 

Hog gemu puternic din pricina unei dureri bruşte, dar, 
câteva clipe mai târziu, mâna lui Mary Eve înăbuşi sunetul. 
Locotenentul din capul coloanei se întoarse spre căruță, apoi 
clătină din cap, dezgustat, şi se grăbi să înainteze. 

Aşteptară un sfert de oră după ce trecură trupele, apoi 
Stone ieşi în drum ca să se asigure că soldații vietnamezi îşi 
continuaseră marșul. Aceştia mărșăluiseră mai departe, 
vorbind şi râzând, aşa cum fac soldaţii din lumea întreagă. 

Zece minute mai târziu, grupul lui Stone întoarse căruţa şi 
îşi reluă drumul. 

— N-o să fie mereu la fel de simplu să ne ascundem 
repede în tufişuri atunci când trec soldații, nu? întrebă 
Loughlin. 

— Să sperăm că vom avea totdeauna răgazul necesar. 

Stone se gândise la asta de sute de ori. Dacă lui Sen nu îi 
creşteau aripi ca să zboare până la Bangkok, nu putea să-i 
ajute. Cel puţin, îi dădea raportul lui An Khom. Cele cinci zile 
estimate de ea puteau foarte bine să devină opt sau zece. Mark 
pu era sigur nici măcar dacă ieşise din Mekong vie. Poate că 
şi în acel moment încerca să iasă la mal. 

Unitatea care trecuse pe lângă ei ar fi putut fi alertată prin 
radio de vietnamezi. Sigur că aveau aparate de comunicaţie 
dotate cu tot ce era disponibil pe piaţă la prețuri rezonabile. 

Stone îl sili pe Patterson să se urce în căruță. 

— Haide, sergent, mă descurc la fel de bine ca şi tine. 
Vreau să fiu de față în caz că dăm peste nenorociţi din ăştia 
micuţi. Încă le mai sunt dator cu ceva gloanțe. 

— Dacă suntem atacați, fii convins că o să vreau să te văd 
cu un AK în mână! Dar acum ai nevoie de odihnă. Am 

suficienți bolnavi, nu mai vreau încă unul. Mişcă-ţi fundul în 
căruță! 

Patterson ridică din umeri. 

— ŞI stai departe de Mary Eve. Poţi s-o consideri teritoriu 
interzis. 

Phil izbucni în râs. 

— Aş putea s-o mai relaxez eu puţin. Pare încordată. 

Merseră mai departe pas cu pas. „Câţi paşi or fi în trei 
sute treizeci de kilometri?” se întrebă Stone. 

Ajunse lângă omul din față şi discută cu el. Era linişte. Se 
întoarse să vadă ce face Hog Wiley. 

Masivul texan era treaz şi nu se plângea Stone îi atinse 
fruntea care lucea de transpirație. Temperatura era ridicată. 

— Te-ai aranjat, amice. Te-ai ales cu transport gratuit, 
zise Mark. 

— Te-am fentat, replică Hog, dar cu o forță mult mai mică 
decât de obicei. 

— Rezistă, prietene, mergem ca fulgerul. 

Stone îl bătu pe umăr şi se întoarse pe drum. Mary Eve 
mergea pe lângă el. 

— Are cel puțin patruzeci de grade. Nu pot s-o fac să 
scadă decât dacă-l bag undeva într-o apă. Şi nu putem să ne 
oprim să facem asta. Mark, sunt din ce în ce mai îngrijorată! 

— Înainte să răsară soarele, o să găsim un loc ferit la 
marginea drumului, ca să îl îngrijeşti bine. Ți-ar fi de folos 
dacă am opri într-un sat? 

— Nu. Toate cadrele medicale au fost luate ori de o 
armată, ori de alta, ca să îngrijească soldaţii. În sate, pur şi 
simplu, nu mai există asistență medicală. 

Stone simţi o tristețe adâncă, dureroasă. Prietenul său de-o 
viață avea puţine şanse să supraviețuiască. Îşi aminti de Lon, 
cambodgianul pe care îl lăsaseră în urmă cu un pistol automat 
de calibrul 45. Poate că el fusese cel mai realist. Ştia că nu are 
nici O şansă şi luase cea mai corectă hotărâre. 

Dacă lucrurile se înrăutățeau, Stone era hotărât să-i 
sugereze lui Hog aceeaşi soluţie. Era cel mai bun lucru pe care 
îl putea face. Niciodată nu i-ar fi spus lui Mary Eve. Ea nu 
putea înţelege ce simte un luptător. Nu putea să-i spună decât 
în ultimul moment, rugându-l pe Loughlin să o ia de la locul 
scenei şi să o ducă departe. 

După ce se împăcă cu gândul acestei soluţii dureroase, 
Stone îl prinse din urmă pe cel ce mergea în față. La nici o 
sută de metri, îl văzu pe cambodgian întins pe drum. Căzuse 
înainte într-o poziţie ciudată şi, în timp ce Mark se uita la el, 
acesta rămânea nemişcat. Stone ridică arma şi trase o rafală în 
vegetaţia din apropierea drumului, apoi alergă şi se aruncă în 
desişul din partea opusă. 

Focuri de armă răspunseră din ambele părți ale drumului 
şi din faţa cambodgianului mort. Era o ambuscadă! 

Auzi un țipăt dinspre căruță. Stone scoase ambele 
grenade din rucsac, trase cuiul uneia, şi o aruncă atât de tare, 
încât proiectilul se lovi de pământ şi ricoşă în desiş. Se auzi o 
explozie puternică. Se ascunse mai bine şi aşteptă. 

Era o patrulă de ambuscadă! Detaşamentul fusese lăsat în 
urmă şi aştepta pe oricine venea pe drum. Era cea mai proastă 
situaţie în care s-ar fi putut afla. 

Din păduricea din față puştile continuară să tragă. Cele 
mai multe dintre gloanţe se îndreptau în josul drumului. Stone 
speră ca ai lui să fi scos căruța de pe drum cât mai repede 
posibil. 

Auzi ceva mişcându-se în spatele lui. 

— Terrance? 

Loughlin se apropie mai mult de el şi îi făcu cu mâna. 

— Un cambodgian e la pământ. L-au omorât pe tăcute, 
probabil cu un cuțit. L-au lăsat ca momeală. Avem o mică 
problemă. 

— Mai ai încă puşca cu două țevi? întrebă Loughlin. 

Un AK-47 deschise focul în lungul drumului, scuipând 
gloanţe în poziţiile inamicului din faţa lor. 

— Patterson, treizeci de metri mai înainte! 

Focul continuă. 

Stone scoase de la spate puşca SPAS-12. O cărase atât de 
mult timp, încât i se părea că face parte din el. Începu să 
înainteze prin mlaştina junglei. Loughlin era chiar lângă el. 
Englezul aruncă o grenadă şi explozia fu însoțită de câteva 
țipete de durere. 

O altă grenadă explodă în partea în care fuseseră membrii 
patrulei. Nu exista nici un motiv pentru care vietnamezii să se 
fi mişcat din loc. Grenada aruncată de Patterson lovise pe 
mulți dintre ei. 

Stone se târî încă zece metri. Loughlin rămase la 
marginea drumului ca să asigure o altă bază de atac. Acum 
trase o rafală în poziţiile inamice de pe partea drumului unde 
se afla Stone. 

După ce zgomotul focurilor se stinse, Mark auzi în faţa lui 
vocile unor vietnamezi. Se ridică şi trase două rafale direct în 
junglă, unde se auziseră sunetele. 

Se auzi un țipăt care se stinse într-un geamăt agonizant al 
Morții. 

De îndată ce trase, Stone se aruncă la pământ şi se 
rostogoli spre drum. O întreagă rafală se îndreptă exact în 
locul în care fusese el mai devreme. Avea suficient spațiu 
înaintea lui să tragă încă trei cartuşe de vânătoare în locul în 
care focurile de armă continuau. 

Armele inamice tăcură. Stone auzi mişcări. Pentru 
urechea lui antrenată, asta însemna organizarea rapidă a unei 
apărări. 

Patterson stătea întins pe pământul umed al junglei şi se 
gândea la şarpele Doi-Paşi asiatic. Nu, nu le plăcea să iasă 
noaptea. Îşi croi drum cu coatele încă trei metri, până ce 

ajunse lângă un arbore tek mare. Se opri acolo, trase cuiul 
unei grenade şi-o aruncă dincolo de cambodgianul mort. 

Grenada explodă în întuneric, apoi totul se linişti. 
Patterson se ridică în picioare şi înaintă după ce ultima schijă 
trecu vâjâind pe lângă el. Ştia că se afla cam la şapte metri de 
locul din care trăgeau vietnamezii. 

Trase adânc aer în piept şi îşi dădu seama că nu mai este 
capabil să participe eficient la o astfel de luptă. 

Acum urechile deveniseră cea mai importantă parte a 
corpului său. Se strădui să audă fiecare mişcare. Încetișor, 
continua să se târască mai departe. Trecu peste o baltă adâncă 
pământ şi se strecură pe sub o mulțime de crengi de bambus. 

Ochii săi se adaptaseră. După /lash-ul exploziei, aceştia 
se dilataseră până când putură distinge formele copacilor la 
trei metri distanță. 

Ridică puşca AK-47 şi înlemni. La trei metri în faţa lui, 
un soldat stătea pe pământ, sprijinit de un copac. Cămaşa îi 
era deschisă, iar pe piept i se vedeau dâre de sânge roşu 
închis. Rănitul scoase un geamăt printre dinții încleştați. 

Degetul lui Patterson se încordă pe trăgaci. Mai mulți. 
Trebuia să fie mai mulți nenorociți! Se uită cu atenţie în desiş. 
La dreapta, la stânga, sus şi Jos. 

Şi îi văzu. Încă doi vietnamezi stăteau ascunşi în spatele 
unor rădăcini şi copaci stufoşi. Doi vietnamezi vii, periculoşi, 
cu puşti. Căută din nou. Pentru încă două minute cercetă zona. 
Acum putea să vadă soldaţii în picioare. Aceştia şopteau şi se 
uitau în josul drumului. Din când în când, aruncau o privire 
omului de lângă copac, dar acesta nu părea să-i observe. 

Patterson văzu tresele de pe mâneci. Caporalul lor era 
scos din luptă şi soldaţii nu ştiau ce să facă cu el. 

Arma sa AK-47 era pregătită. Unul dintre ei ridică arma 
şi trase de patru ori în josul drumului. Se auzi un foc de 
răspuns, apoi totul se linişti. 

Patterson se asigură că nu exista riscul să fie împuşcat de 
propriii săi camarazi şi apăsă pe trăgaci până ce încărcătorul 
se goli pe jumătate. Întoarse arma spre dreapta şi trase trei 
gloanţe în soldatul rănit. Vietnamezul rămase pironit de 
copac. Oftă şi mâna lui dreaptă căzu la pământ. Patterson 
văzu ce ţinuse omul în ea: o grenadă cu cuiul tras. Grenada de 
fabricație americană se rostogoli spre Patterson. Se aruncă în 
spatele unui arbore tek, fără să țină seama de focurile trase din 
drum. 

Grenada explodă şi Patterson ţipă când simţi şocul. 
Imediat ştiu că nu era rănit, dar capul şi urechile îi țiuiră ca un 
cuib de viespi. Niciodată nu fusese atât de aproape de o 
grenadă care explodează. 

Îşi duse mâinile la urechi câteva clipe, apoi porni către 
câmpul de luptă din faţa lui. Cei trei vietnamezi erau la 
pământ. Alţii nu se mai vedeau prin preajmă. 

— Stone, strigă Patterson, partea asta a drumului pare 
liberă. Tocmai am căsăpit trei dintre ei. 

Mark ridică sprâncenele, întrebându-se cum mama 
dracului ajunsese Patterson până acolo. 

— Menţine-te pe poziţie şi ai grijă de tine! strigă el. 
Trebuie să curățăm partea asta. 

Îi făcu semn lui Loughlin să înainteze. Se târâră, se 
strecurară şi se rostogoliră peste rădăcini şi peste liane căzute, 
ca să-şi croiască drum mai departe. 

Douăzeci de metri mai în față, găsiră rămăşiţele patrulei 
vietnameze. O grenadă doborâse trei dintre ei. Alicele puştii 
cu două ţevi ciuruiseră alți doi, iar focul armei lui Loughlin îl 
omorâse pe ultimul, făcându-i o gaură în frunte. 

— Se pare că i-am terminat, zise Stone, ridicând vocea ca 
să-l poată auzi şi Patterson. 

— Eu am terminat trei aici, zise Patterson. 

— Deci, în total, nouă. Cred că sunt toți. Hai să vedem ce 
face restul echipei. 

— Muniţie? strigă Patterson. 

— Mda, luaţi toate încărcătoarele pline. Se pare c-o să 
avem nevoie de ele. 

Două minute mai târziu, se adunară cu toţii la căruță. Îi 
povesti totul cambodgianului despre prietenul său. Acesta 
alergă până la fața locului, ridică leşul şi îl duse în junglă. 
Cinci minute mai târziu, se întorcea singur. 

— Modul lor specific de înmormântare, explică Mary 
Eve. Marea majoritate a cambodgienilor sunt budişti. Ei au o 
viziune diferită asupra morții. 

Loughlin se uita la bietul animal în vreme ce se chinuia să 
aducă din nou căruța pe drum. 

— Prietenul nostru se pare că a căpătat un glonţ, dar nu 
arată că l-ar durea în vreun fel. La naiba, dar e un mare mâncău! 
M-ar aduce în sapă de lemn dacă ar trebui să-i cumpăr 
mâncarea. 

— Mai e cineva rănit pe aici? întrebă Stone. 

— Ni s-au cam rărit rândurile, zise Hillburton, apărând de 
după căruță. 

Avea un AK-47 şi şase încărcătoare. 

— Îmi pare rău c-am fost plecat cu pluta atât de mult 
timp. Acum sunt gata să fac tot ceea ce pot. Pe vremuri, eram 
un puşcaş destul de bun. 

— Bine-ai venit înapoi, Hillburton! zise Patterson. 

Îl cuprinse pe omul mai mic decât el într-o îmbrăţişare de 
urs. În acel moment Stone văzu că Patterson are pe umăr trei 
puşti AK-47. 

— Vrei să deschizi un magazin de arme când te întorci 
acasă? întrebă Stone. 

— La dracu”, nu! Mai întâi, s-ar putea să am nevoie de ele 
în cazul în care se blochează vreuna, nu? Apoi, oricând aş 
putea să folosesc o rezervă în cazul în care una se încinge mai 
rău. Şi vreau să am un suvenir din călătoaria asta! 

— Hai să ne mişcăm, mormăi Stone. Acuşica se-ntunecă. 
Şi nici nu ştim ce se află în faţă. 

Loughlin o luă înainte, vrând să fie cercetaş, dar Mark îl 
chemă înapoi. 

— Recunoaşterea e sarcina mea acum. Celălalt cercetaş a 
murit din cauza mea, deci eu trebuie să preiau sarcina. 
Loughlin, tu urmezi la comandă. Du-i pe oamenii ăştia în 
Thailanda chiar dacă trebuie să mori pentru asta! 

Stone se întoarse şi se îndepărtă în întuneric. Dorea să 
stea la trei sute de metri în faţa lor. Era singura asigurare care 
mai rămăsese echipei sale. 

CAPITOLUL XVIII 


Patterson era cel care conducea acum bivolul. Animalul 
nu era obişnuit să meargă pe întuneric şi vroia să se întindă pe 
pământ ca să se culce. Însă Phil se pricepea să-l facă să 
înainteze şi caravana continua să meargă pe drumul îngust din 
junglă. 

Mary Eve stătu o jumătate de oră să-l supravegheze pe 
Hog. Îi puse o compresă nouă pe frunte şi trebui să o țină cu 
mâna la locul ei pentru că texanul o dădea la o parte. Era încă 
legat de saltea. 

Acum nu mai dormea, ci era inconştient. Femeia nu era 
sigură de motivul pentru care leşinase. Poate pentru că era 
mai bolnav decât credea ea. La flacăra chibritului văzu că 
petele de cangrenă se întinseseră în timpul nopţii. Febra 
crescuse la patruzeci şi unu de grade. Tânăra se încruntă. Nu 
ştia dacă exista vreun leac al localnicilor sau vreo iarbă care 
să scadă temperatura. 

Avea de gând să-l întrebe pe cambodgian. Poate că ştia el 
vreun leac pentru febră. Cât despre infecție, numai Dumnezeu 
mai putea să salveze ceva. Ea făcuse tot ce îi stătuse în 
putință. Acum trebuia să aştepte, să încerce să-i facă locul cât 
mai confortabil. 

Se dădu jos din căruţă şi merse o vreme, gândindu-se la 
lucruri sfinte, fredonând un cântecel, orice îi putea distrage 
atenția de la suferința lui Hog. 

Doug Hillburton mărşăluia lângă Patterson. 

— Cât timp am stat dus cu sorcova? 

— Câteva zile. Nu ne-ai fost de nici un folos în luptă şi au 
fost destul de multe. Îmi pare bine că ţi-ai revenit. Avem 
nevoie de tine. 

— Hei, Patterson, o să reuşim? 

Bărbatul înalt izbucni în râs. 

— M-ai întrebat acelaşi lucru după ce am aflat că avionul 
nostru n-o să se mai întoarcă la bază şi, din nou, înainte să 
sărim. La dracu”, da, o să reuşim! N-aş mai fi plecat cu ei dacă 
ştiam c-o să sfârşesc în altă închisoare. 

— Mda, ştiu. N-o să mă-ntore. Am împrumutat arma asta 
357 de la tipul rănit. Înţelegi ce vreau să spun? Dacă ne prind 
sau ne încolțesc şi vor să ne ducă într-o altă închisoare, îmi 
zbor capul de pe umeri! 

— Şi eu m-am gândit la asta, omule. Am pierdut câţiva 
luptători. Hei, o mai ţii minte pe cambodgianca aia? Ce mai 
luptătoare era! Mânuia bine AK-ul! 

— Zici că vroia să traverseze Mekongul înot? Păi, are un 
kilometru lăţime! 

Hillburton se încruntă, neîncrezător. 

— Da, a încercat, şi pun pariu c-a reuşit. Hei, de îndată ce 
ajungem într-o unitate americană, o să fim plătiți pentru 
treişpe ani! Stone zice că obişnuiesc să avanseze în grad 
prizonierii de război de câteva ori. S-ar putea să căpătăm mai 
mult de o sută de mii de dolari! 

— Nu se poate! 

— Ba se poate! Să zicem că iei zece mii pe an. Treişpe ani 
înseamnă o sută treizeci de mii de verzişori! 

Doug Hillburton începu să râdă. Se înrolase în Atlanta 
când avea paisprezece ani. Folosise certificatul de naştere al 
fratelui său. Bătrânul lui nu avusese niciodată mai mult de 
douăzeci de dolari în buzunar şi era a doua generaţie care trăia 
din ajutoare sociale. Ce avea să mai spună când Doug cel mic 
se întorcea acasă cu peste o sută de mii? Hillburton strânse 

mai bine arma. Nimeni nu putea să-l împiedice să treacă din 
Cambodgia în Thailanda şi să-şi ceară banii! Acum chiar că 
avea un motiv pentru care să vrea să-şi salveze pielea! 

Ultimul cambodgian rămas cu ei mergea pe lângă bivol. 
Ținea arma CAR-15 pe umăr, dar putea s-o dea jos într-o 
clipă. Era un luptător experimentat şi trecuse prin foarte multe 
încercări. Avea să mai treacă cu bine şi prin asta. Americanii 
erau în responsabilitatea lui şi trebuia să-i protejeze. 

Loughlin mergea la o sută de metri în faţa căruţei, ca un 
om de legătură în cazul în care se întâmpla ceva rău. Putea să 
alerge ca să ajute în ambele direcţii. Auzise ceea ce spusese 
Mary Eve despre Hog. Încă nu-l considera scos din luptă pe 
masivul texan, dar acesta arăta foarte rău. În acest moment 
căruța le încetinea mersul, îi obliga să meargă pe drumuri 
principale unde vietnamezii puteau să-i găsească mai uşor. 

Nici nu se gândea la abandonarea lui Hog. Numai că 
îngreuna foarte mult lucrurile. Dacă texanul reuşea să reziste, 
atunci trebuia să-şi reevalueze poziţiile, şansele şi tacticile 
prin care să străbată restul drumului până la Aranyaprathet, în 
Thailanda. 

Ursul ăla tâmpit trebuia să reziste! Nu accepta nici o altă 
alternativă. Loughlin nici măcar nu se gândea la altă soluție. 

O pasăre ţipă în întuneric şi englezul se uită în acea 
direcție, surprins. Era prima pasăre pe care o auzise toată 
seara. 

Stone auzi şi el țipătul. Niciodată nu mai auzise genul ăsta 
de sunet în junglă. Se opri. O pasăre mare zbură pe deasupra 
lui şi apoi se îndepărtă. Mark se linişti. Fusese cu adevărat o 
pasăre. Data viitoare avea să recunoască sunetul. 

O oră mai târziu, zorii zilei începură să atingă mantia 
junglei. Lumina apăru încet, de parcă ar fi cercetat nişte 
poziții inamice. 

Stone se uită după un loc de popas. Găsi un curs mic de 
apă ce traversa drumul şi se pierdea într-un tunel întunecat, la 

dreapta. Îl cercetă şi descoperi că putea să tragă căruța în 
lungul lui până într-o porțiune suficient de ferită. Era cel mai 
bun loc pe care îl văzuse de un kilometru încoace. 

Aşteptă acolo, îl opri pe Loughlin şi îi spuse planul, iar 
acesta fu de acord. Bivolul se opri înainte să intre în apă, dar 
îl convinseră cu un şut în spate şi astfel ascunseră bine căruţa. 
În apropiere, găsiră un teren acoperit cu iarbă verde, locul 
ideal pentru odihnă. 

Străbătuseră câmpia întinsă a Mekongului şi ajunseseră la 
munții din apropierea graniței. Existau munți şi câteva dealuri 
mici, apărute după secole de eroziune. Se odihneau acum pe 
o porțiune care nu avea mai mult de cincisprezece metri 
diametru. 

Stone se apropie de Wiley. Starea acestuia nu se schimbase. 
Când se lumină de ziuă, se uitară la rana lui. Mary Eve ridică 
o parte din compresă. Gemu când văzu carnea învinețită din 
jurul rănii. 

— Oh, Dumnezeule, nu! se plânse ea. Se răspândeşte atât 
de repede! O să-l mănânce de viu! 

— Ce temperatură are? 

Femeia puse dosul palmei pe fruntea lu: Hog, dar şi-o 
retrase repede. 

— Mult prea mare. Cel puţin patruzeci şi unu de grade. 
Pur şi simplu, arde. Asta poate să-l omoare mai repede decât 
orice altceva. Infecția o să-l doboare în patru zile. Cangrena, 
încă o săptămână, dar nenorocita de febră... 

— Nu există ceva... 

— Nu! strigă ea. Absolut nimic. M-am gândit la asta toată 
noaptea! Şi pe mine mă omoară. Se presupune că eu salvez 
vieţi. Acum trebuie să stau şi să văd cum moare domnul Wiley. 

Femeia îşi întinse braţele şi Stone o strânse la piept câteva 
clipe. 

— Nu-i corect! El a încercat să ne salveze şi acum e pe 
moarte. 

tanc, un camion, un jeep. Numai că n-am văzut nici unul de când 
am părăsit tabăra vietnameză. Ar fi ideal să furăm un elicopter, 
dar nici aşa ceva nu prea găseşti... Îmi pare rău, n-am vrut să 
te încarc cu problemele mele. 

Coborâră din căruță şi stătură afară, în lumina palidă a 
dimineţii. 

— Crezi c-o să-şi mai recapete cunoştinţa vreodată? 

Femeia clătină din cap. 

— Nu pentru mult timp şi numai pe perioade scurte. Febra 
atacă creierul şi, deci, începe să afecteze funcţiile vitale. 

O bătu pe umăr. 

— Acum trebuie să ne gândim la noi. Dormi puţin. Alege 
un copac frumos şi ghemuieşte-te lângă el. 

— Eu... vreu să fiu undeva... lângă tine. Te deranjează? 

— De îndată ce-mi termin treaba. Alege tu un loc. O să te 
găsesc. 

Îi sărută uşor buzele şi se întoarse spre locul unde stăteau 
Loughlin cu ceilalți trei oameni. 

Cambodgianul spuse ceva repede, apoi se încruntă. 

— Pază, zise el în engleză. 

Îşi luă arma CAR-15 şi se duse până la cel mai înalt punct 
al dealului. Se aşeză lângă un copac şi se uită la drumul 
ascuns de desişul junglei. 

— Asta am stabilit-o, zise Stone. Odihniţi-vă şi voi. Aveţi 
nevoie. Se pare că jungla se deschide într-o deltă acoperită cu 
câmpuri de orez. O să trebuiască să trecem peste ea şi o să fim 
foarte vulnerabili. Urmează să fac de pază, apoi Loughlin. S-ar 
putea să nu mai avem când să dormim. Mai bine s-o faceți 
acum. 

Se întoarse în locul în care o lăsase pe Mary Eve. O găsi 
lângă un copac, la zece metri în spatele căruţei. 

— Ar putea să mă cheme Wiley, explică ea. 

Se aşeză lângă ea. Femeia îşi puse capul pe umărul lui. 

— Nu mă întărâta, Mark, altfel nu mai dorm nici un pic. 
Doar stai lângă mine şi o să fiu fericită. Şi tu ai nevoie de 
somn. Şi-ai mai avea nevoie de un control medical, soldat. 

— Am dormit două ore noaptea tre... nu, acum două 
nopţi. Mi se pare suficient. 

Îşi închise ochii o clipă. Nu, nu putea să adoarmă şi să 
rateze serviciul de pază. 

Clănțănitul unui CAR-15 îl trezi şi o luă la fugă către 
locul în care îl lăsase pe cambodgian. Acesta stătea întins 
lângă un copac. Arătă spre dreapta şi Stone văzu trei 
vietnamezi alergând de la un copac la altul. Cambodgianul se 
întoarse, arătă spre alte locuri şi clătină din cap. Aceştia erau 
singurii atacatori pe care putuse să-i vadă. 

Cu coada ochiului, Stone văzu o mişcare spre stânga. 
Hillburton se apropia cu îndemânare de patrulă. Avea o puşcă 
şi două grenade. Se opri în spatele unui copac şi scoase cuiul 
unei grenade. Când unul dintre atacatori ieşi în câmp deschis 
şi se aruncă în spatele unei buturugi mari, Hillburton aruncă 
proiectilul exact în spatele copacului căzut şi îl transformă pe 
vietnamez în hrană pentru tigri. 

Ceilalți doi vietnamezi se întoarseră spre Hillburton. 
Stone se întinse la pământ şi trase o rafală înspre cei doi, care 
se întoarseră şi căutară o ascunzătoare mai bună împotriva 
noii primejdii. 

Fostul prizonier de război aşteptă şi, când primul 
vietnamez mişcă, Hillburton îl omori cu o rafală scurtă. 
Loughlin se apropie mai mult de atacatori şi aruncă o grenadă. 
Vietnamezul se ridică să fugă. Hillburton îl lichidă cu un 
singur glonț în cap. 

Pentru o clipă, jungla rămase tăcută. Cambodgianul 
începu să vorbească atât de repede, încât Stone nu pricepu 
nici o iotă. Alergară spre locul unde se ghemuise Mary Eve. 

Sora misionară ascultă câteva clipe. 

— Spune că cei trei formează o patrulă de cercetaşi. O 
unitate mare de aproape două sute de oameni părăseşte acum 
câmpul de orez şi merge repede în această direcţie, drept 
răspuns la contactul stabilit de patrulă. N-a spus cum de ştie 
că sunt atât de mulţi soldaţi acolo. 

— A-ntâia! Ce mama dracului facem acu’? 

— Să comand un miracol? 

— Da. Să-i împartă pe vietnamezi în două, iar noi să 
trecem prin mijlocul lor ca Moise, dar pe uscat, zise Stone. 

Fluieră şi îi adună în jurul lui pe oamenii răspândiţi în 
junglă. Le spuse de forța armată care se apropia. 

— Am putea să săpăm un adăpost, dar nu mai avem timp. 
Am putea să ridicăm baricade, dar n-or să reziste atacului a 
două sute de oameni. Are cineva vreo idee? 

Hillburton vorbi primul. 

— Ar trebui să ne răspândim, fiecare în altă direcție. N-au 
cum să pună mâna pe toți. Dar ştiu că avem un om rănit şi sub 
nici o formă n-o să-l părăsim. 

Scuipă pe pământ. 

— La naiba! Oricum, nu eram în stare să gospodăresc o 
sută de mii de dolari! Ce facem, ne pitim după copacii ăştia? 

Loughlin începu să adune încărcătoare în jurul armei AK-47 
pe care o folosea acum. Terminase muniţia pentru CAR-15. 
Dacă lupta nu dura prea mult, vietnamezii aveau să furnizeze 
arme şi muniţie. 

Mary Eve luă o armă, se apropie de Stone şi îl atinse pe 
brat. 

— Nu mi-ai arătat niciodată cum să folosesc una ca asta. 
Ştiam cum să trag cu o armă BB. E acelaşi lucru? 

Îi spuse că era la fel. Îi arătă apoi cum să scoată un 
încărcător terminat şi să bage altul. Apoi încercă şi ea. 
Domnişoara învăța repede. 

— Nu uita să armezi când bagi un încărcător nou, zise el 
şi o sărută pe obraz. Ştii că nu-i nevoie să faci asta. 

— Da, ştiu. Dar am aflat lucruri noi despre viață. Acum 
sunt dispusă să lupt pentru ea. Unde vrei să stau? Nu te uita 
aşa mirat. Acum am o nouă cauză. 

O aşeză în spatele celui mai mare copac. 

Hillburton îi dădu arma 357 lui Stone, care îl privi 
surprins. 

— Mă gândeam că, dacă suntem înfrânți, domnul Wiley 
o să aibă nevoie de ăsta. 

Loughlin îi puse pe ceilalţi la locul lor, în timp ce Mark se 
apropie de căruţă. Wiley se ridicase în cot şi durerea i se citea 
pe față. 

— Aud cumva focuri de armă? Ce dracu’ se-ntâmplă 
acolo afară? 

Clipi şi îşi dădu drumul pe saltea. Încă mai era conştient. 
Privirea îi era ciudată, sălbatică. 

— Avem necazuri mari. Două sute de vietnamezi sunt 
gata să ne pună la zid. Ai nevoie de ăsta? 

Întinse pistolul. 

— Păi, te cred! N-am de gând să fiu prizonier. Te rog să-i 
tragi piedica şi fii sigur că n-o să fie nevoie să apăs de două 
ori pe trăgaci. 

— Înţeles. 

Stone potrivi pistolul, îl armă şi îl dădu lui Hog. 

— AI grijă, amice. Am o treabă de făcut. 

Mark îl atinse pe texanul de pe saltea, îi dădu părul la o 
parte din ochi şi cobori din căruţă. Îşi şterse lacrimile şi se uită 
la soldaţii săi. Erau şase, inclusiv el şi o infirmieră care nu 
trăsese niciodată un foc în luptă. Nu erau prea mulți, dar 
trebuia să se mulțumească cu atât. Venise timpul să înceapă 
distracţia. 

Se aruncă la pământ în momentul în care o rafală zbură pe 
deasupra capului. Alergă către camarazii săi şi se ascunse în 
spatele unui copac. Mica sa forță era pe poziţie şi aştepta 
comanda. 


172 COMANDO ÎN INIMA JUNGLEI 


În față văzu un grup de nouă sau zece oameni care înainta 
spre ei, ca să cercezete cât de mare era forța inamică. Probabil 
credeau că se aflau în fața unei rezistențe a khmerilor roşii. 
Din acest motiv înaintau cu atâta grijă. Mai întâi, o patrulă de 
trei oameni plecase în cercetare şi fusese lichidată. Dacă un 
grup de zece soldaţi era şi el anihilat, compania vietnameză 
avea să atace cu mare atenție. Nu era o tactică prea inspirată, 
dar era foarte eficientă. Cea mai bună tactică în luptă e aceea 
care funcționează. 

— Trageţi când sunteţi gata, zise Stone. 

Cinci arme se ridicară. Văzu expresia de uimire de pe 
chipul lui Mary Eve când reculul îi lovi umărul. Se cutremură 
şi se uită după o ţintă. 

Stone trase un glonț în ochiul stâng al unui vietnamez 
rătăcit de unitatea sa. 

CAPITOLUL XIX 


Mary Eve ţinti cu arma CAR-15 aşa cum făcea cu pistolul 
BB al fratelui ei. O uniformă verde îi apăru în față şi apăsă pe 
trăgaci. Reculul o făcu să sară puţin înapoi, apoi se uită în jos. 
Omul în care trăsese zăcea la trei metri distanță, cu pieptul 
plin de sânge 

Femeia întoarse capul, inspiră adânc, se cutremură şi puse 
mâna la ochi. Simţi că i se întoarce stomacul pe dos. Deschise 
ochii şi se uită din nou. Trase din nou în tot ce mișca, numai 
câte un glonţ, în zona în care se aflau inamicii. 

Două grenade zburară peste panta mică şi un om se ridică 
chiar înainte să explodeze. Fu aruncat la pământ de rafalele 
celor doi prizonieri de război. Grenadele explodară şi, de jos, 
nu se mai trase nici un foc de armă. Un soldat se ridică, se 
ascunse în spatele unui copac, îşi croi drum prin ploaia de 
gloanţe şi printre copaci şi se afundă în junglă. 

— Cam atât cu grupul de cercetare, zise Stone pe un ton 
mohorât. Supraviețuitorul se întoarce şi acum or să trimită cel 
puţin o companie cu mitraliere şi aruncătoare de grenade. 
Dacă ştiu să lupte, atunci or să ne atace din două părți. 

— Hai să ne odihnim până se-ntorc, zise Loughlin. E 
cineva rănit? 

Nu răspunse nimeni. 

Mary Eve se ridică şi Stone arătă spre ea. Cămaşa ei verde 
era ruptă şi se vedea o dâră de sânge. Femeia o ridică şi 
descoperi o rană lângă sânul stâng. 

— E numai o zgârietură, zise ea. Nu-i nimic, nu-i aşa? 
Intr-o oră nici n-o să se mai cunoască. 

Stone aprobă, dând din cap. 

— Probabil. 

— Am omorât un om, zise ea încet. Am ţintit spre el, a 
căzut şi nu s-a mai mişcat. 

— Trei dintre noi am fi putut păţi la fel, mormăi Mark. 

— Nu, ăsta a fost al meu şi numai al meu. Aproape c-am 
vomitat, dar mi-am amintit de Jennifer, de fratele meu şi de 
Beverly... şi mi-a părut bine că l-am omorât. Apoi am 
continuat să trag în ei. Cred că am nimerit chiar unul mort. 

— Hai să vedem ce face Wiley, zise Stone. 

Alergară spre căruța aflată de cealaltă parte a dealului. 
Wiley avea pistolul țintit spre ieşire. 

— Nu trage, sunt eu, zise Mark, repede. 

Wiley cobori pistolul. 

— O patrulă de trei oameni, apoi un grup de zece, raportă 
Stone. Unul a scăpat. Curând or să vină mai mulți. Ce ma: 
faci? 

— Mai bine. Acum pot să stau treaz. Nu mă mai doare 
atât de rău. Dar e al dracului de cald aici. 

Mary Eve puse mâna pe fruntea lui, apoi pregăti o 
compresă cu apă rece. Texanul o privi. 

— Mulţumesc. Eşti cumva un înger sau ceva de genul 
ăsta? 

— Ceva de genul ăsta, zise ea şi îl sărută pe obrazul tras. 

— Al dracului de frumos înger, zise Hog. 

Se întinse din nou, cu pistolul greu în mână. 

— Ar fi mai bine să ne întoarcem la treabă, zise Stone. 
Aşteaptă-ne, o să revenim să te vedem. 

Alergară din nou la deal. Loughlin raportă că totul era 
liniştit. 

Mark şi Mary Eve se aşezară unul lângă altul în spatele 
unui arbore de betel. Mâna ei o căută pe a lui şi o strânse. 

— După ce se termină toate astea... vreau s-o facem în 
pat, fără bocanci. 

Vocea ei deveni o şoaptă. Stone zâmbi şi o sărută pe 
obraji. 

— S-a făcut, zise el. 

Verifică încărcătorul, puse unul plin şi făcu la fel şi cu 
arma ei AK-47. 

— S-ar putea să avem nevoie de astea mai târziu. 

Aşteptară. 

Apăru un nou grup care, din spatele unui adăpost bun, 
puse vârful dealului sub foc greu. Stone şi oamenii săi se 
ascunseră bine şi traseră cum putură în vietnamezi. 

Zece minute mai târziu un alt grup de zece oameni începu 
să tragă din cealaltă parte a dealului. 

— La dracu’! Wiley e acolo jos! zise Stone, încruntându-se. 

Schimbă poziţiile a doi oameni, iar el începu să se târască 
spre cel de-al doilea front. Aproape că terminaseră treaba pe 
jumătate când Loughlin strigă din primul punct al atacului: 

— Sergent, ne vine pe cap o întreagă companie! O să fie 
gata de dans în cinci minute! 

— Fă-mi şi mie loc să dansez, strigă Stone drept răspuns. 

Lichidă doi vietnamezi cu trei gloanțe din Beretta. 
Inamicii încercau să înainteze. Aruncă o grenadă ca să 
anihileze un alt soldat, iar alți doi rămaşi alergară înapoi în 
desiş. 

— Uite-i că sosesc! anunţă Loughlin. 

Stone se întoarse să înfrunte inamicii chiar când o 
grenadă lansată de un aruncător explodă la douăzeci de metri 
de culmea dealului. 

— La pământ! strigă Mark. 

Se ridică şi îşi goli Beretta în trupele inamice, apoi vâri un 
încărcător nou în arma sa CAR-15, dar văzu că era ultimul. 
Aproape că i se terminase muniția! 

Dincolo de focul de armă se auzi un zgomot diferit. 
Curând îşi dădu seama ce era: zgomotul făcut de elicea unui 
elicopter. Şi părea un Huey! 

Patru rachete lansate din aparatul de zbor explodară în 
frontul vietnamez de dedesubt, zdrobind corpuri de oameni şi 
copaci, amestecându-le. Rachetele atraseră țipete de protest şi 
jumătate din trupe începu să se retragă. 

Sunetul unei mitraliere răsună în junglă în timp ce 
elicopterul continua să toarne foc în compania de infanterie. 
Soldaţii rămaşi dintr-o grupă se ridicară şi se retraseră în 
grabă. 

Elicopterul zbură direct deasupra poziţiei lui Stone şi cei 
de jos văzură flash-uri de semnalizare. Un megafon răsuna 
dincolo de zgomotul războiului. 

— Domnule Stone, eşti acolo? Un prieten îl caută pe 
domnul Stone şi echipa sa. Dacă sunteți în zonă, vă rog să 
mergeţi până în cel mai apropiat loc de aterizare, departe de 
focul vietnamezilor, ne-ntâlnim acolo. Dacă aveţi vreo 
rachetă semnalizatoare, vă rog să o trageţi drept confirmare. 

Mark zâmbi. 

— Are vreunul dintre voi o rachetă semnalizatoare? 

Nu avea nimeni. 

— Loughlin, tu şi Patterson retrageți-vă rapid până la 
luminişul pe lângă care am trecut, la o jumătate de kilometru 
mai departe. Faceţi foc, fum, ceva ca să atrageţi „pasărea”! 

"Nţeles! strigă Loughlin şi dispăru împreună cu 
Patterson. 

-— Hai să luăm căruţa şi să plecăm! ordonă Stone. Avem 
o amărâtă de şansă să urcăm în elicopter, înainte ca „Charley” 
să devină curios şi să ne trimită pe cap o patrulă cu grenade. 

Alergară pe pantă, întoarseră căruța şi încercară să-l pună 
în mişcare pe bivolul îndărătnic. 

Dar animalul avea o singură viteză. Cambodgianul încercă 
să-l îndemne să meargă mai repede, dar nu reuşi. 

Stone îl luă pe Hillburton şi rămaseră în spate de pază. 
Aşteptară în junglă cincisprezece minute, nu văzură nici un 
vietnamez care să-i caute şi se grăbiră să prindă din urmă 
căruţa. 


Mai puţin de o sută de metri până la luminiş, anunță 
Mary Eve. 

Stone o luă la fugă înainte. Îi găsi pe Loughlin şi pe 
Patterson adunând iarbă uscată ca să-i dea foc. Mark aprinse 
iarba din care se înălță un nor gros de fum. 

Aproape imediat frumoasa siluetă a unui Huey se ridică 
dintre copaci şi se apropie. 

— Domnul Stone, presupun, zise vocea din megafon. 

Mark flutură mâinile pe deasupra capului. 

— Faceţi loc, aterizez. 

Aparatul de zbor se aşeză aproape de foc. Elicea facu ca 
flăcările să zboare în mai multe direcţii. În cadrul uşii se aflau 
mai multe mitraliere M-60. Stone alergă într-o parte a 
elicopterului, apoi la căruţă. 

— Toată lumea să urce la bord, strigă el, nevenindu-i să 
creadă că norocul lor se schimbase. 

Loughlin stătea lângă elicopter cu arma CAR-15 pregătită. 

Când căruța se apropie, Stone urcă sus şi începu să-l 
împingă pe Hog spre partea din spate. Patterson veni să ajute, 
apoi şi Hillburton. Cei trei îl cărară pe texan trei metri până la 
uşa aparatului de zbor. Mâini puternice îl traseră în interior şi 
îl întinseră pe o brancardă. 

Loughlin trase o rafală. 

— Avem musafiri, mişcaţi-vă! strigă el. 

Stone o împinse pe Mary Eve spre uşă şi urcă şi el. 

— Suntem toţi? Toţi în afară de Loughlin? 

Auzi strigăte afirmative. 

Mitraliera începu să răpăie, iar cartuşele goale loviră 
ritmic elicopterul. 

— Mişcaţi-vă! Mişcaţi-vă! strigă Loughlin. 

Goli un încărcător, vâri altul şi împroşcă jungla de la 
marginea zonei deschise. Toată lumea era la bord, cu excepția 
lui. Se grăbi să urce. Motorul îşi mări turaţia şi englezul se 
aruncă prin deschizătura uşii. 

Câteva găuri apărură în partea de sus a fuzelajului, unde 
trăsese inamicul. Stone îl înşfăcă pe Loughlin de umeri şi îl 
trase sus, în timp ce elicopterul se ridică şi zbură imediat pe 
deasupra copacilor, departe de infanterişti. 

Stone se uită la mâna englezului şi văzu că era plină de 
sânge. 

— Loughlin e lovit. Unde-i doctorul? zise Mark. 

Mary Eve îl dădu pe Stone la o parte din drumul ei, 
îngenunche lângă Loughlin şi citi durerea pe chipul său. Îi luă 
cuțitul şi tăie țesătura cămăşii. 

— Ai avut noroc. Glonţul a trecut prin partea de sus a 
braţului. E o trusă de prim ajutpr pe perete. Daţi-mi comprese 
şi bandaje. Haideţi, băieți! Credeţi că Loughlin are sânge de 
donat podelei unui elicopter? 

Cineva izbucni în râs. Stone chicoti, apoi toată lumea râse 
de reacţia calmă a sorei lor misionare. 

Femeia aplică multe comprese pe ambele părți ale 
brațului lui Loughlin, ca să oprească sângerarea. 

Englezul se uită la ea. 

— Auzi, ai terminat cu brațul meu? 

— Nu, o să mă mai uit la el. Nu vreau să sângereze din 
nou. 

Stone se uită în trusă după ceva care l-ar putea ajuta pe 
Wiley. Scoase câteva sticluțe de medicamente şi i le arătă lui 
Mary Eve. 

— Da, da, bine gândit. 

Puse jos mâna lui Loughlin. 

— Îmi pare rău, o să mă joc cu braţul tău mai târziu. 

Se uită la ambele sticluțe, alese una cu Demerol, apoi se 
apropie de Hog. Băgă o sută cincizeci de miligrame de fluid 
într-o seringă sterilă şi le injectă în mâna texanului. 

Se uită şi la celelalte medicamente şi găsi un fel de 
penicilină injectabilă, Amoxicilină. Pregăti o mie de miligrame 
Şi i le administră. Hog leşinase în urma şocurilor provocate de 
transbordarea lui în elicopter. Febra acţiona încă cu putere 
maximă. Într-o oră, medicamentele ar fi trebuit s-o mai 
micşoreze. 

Se aşeză lângă el şi văzu că respiraţia era înceată, dar 
profundă şi regulată. Se întoarse să se uite la rana lui 
Loughlin. 

— Crezi că rezişti, domnule englez? 

— Acum da. De unde dracu’ a apărut elicopterul ăsta? 

Şi pe Stone îl preocupa aceeaşi întrebare. Merse până în 
partea din față a aparatului de zbor şi vorbi cu pilotul. Omul 
era din Brooklyn, un mercenar cu care Mark avea cunoştinţe 
comune, numit Billy Brinkley. 

— Explică-mi, Billy, zise Stone. 

Billy pilota aparatul pe deasupra unui râu larg la o 
înălțime de doi metri. 

— Cu cât zburăm mai jos, cu atât vietnamezii au mai 
puține şanse să afle unde suntem. De o zi şi jumătate vă 
căutăm. O cambodgiancă, Sen, a luat legătura cu noi. Ce v-a 
reținut atât? 

— Am uitat invitaţiile. Am pierdut radioul când 
vietnamezii au doborât celălalt elicopter. A dispărut totul într-o 
explozie. Cum de ştia An Khom că avem necazuri? 

— Ţi-a spus, sau cel puţin a zis că a încercat, dar erai prea 
preocupat de altceva şi nu ai auzit. N-aţi observat că An 
Khom ţinea legătura cu aparatul de la bord, de două ori pe oră. 
Doar o verificare rapidă, folosind numele de cod. Vechiul cod 
irlandez nu a fost auzit în două apeluri, aşa că An Khom a 

organizat acest zbor ca să vă găsească. Am localizat celălalt 
aparat de zbor şi de atunci vă tot căutăm. Ne-am băgat într-o 
mulțime de lupte, sperând că luaţi şi voi parte la una. Am luat 
urma bărcii cu motor şi apoi a căruţei şi ne-am dat seama că 
aveți un rănit. De atunci am căutat numai pe şosele şi... 
bingo! La al doilea schimb de focuri de arme, v-am găsit. 

— Mda. I-ai spus lui An Khom că ne-ai găsit? 

— Da. Îţi trimite salutări. Nota lui de plată o să fie ceva 
mai mare de data asta, ca să acopere celălalt elicopter. 

— Adevărat. 

Stone se întoarse la oamenii săi şi le povesti cum fuseseră 
salvaţi. 

— Mary Eve, eşti sigură că ăsta n-a fost unul dintre 
miracolele tale? 

— Legăturile mele nu mai sunt atât de bune. Dar fac şi eu 
ce pot. 

Se uită la Hog. Febra părea că mai scăzuse. Încă o oră şi 
putea şti sigur. 

Patterson se aşeză pe podea şi se uită la propriile mâini. 

— Două sute de mii de dolari, numai ai mei! Aşteaptă să-l 
văd pe bătrânul ăla al meu! Zicea că n-o să fac nici cât două 
cepe degerate decât dacă intru în afaceri. 

Hillburton izbucni în râs. 

— De ce dracu” nu intri într-una de-a lui, ca să mă bagi şi 
pe mine şi să câştig şi eu cincizeci de mii pe an? 

Patterson îşi linse buzele, gândindu-se. 

— La naiba, pare mai uşor decât să m-apuc de muncă. 
Cred că asta o să fac. O să ținem legătura. 

Stone se aşeză între cei doi foşti prizonieri de război. 

— Sunteţi liberi ca păsările cerului. Nu pot să vă silesc să 
faceţi ceva ce voi nu vreţi, dar trebuie să vă cer nişte chestii. 
Unu, misiunea asta de salvare n-a existat. Dacă află Unchiul 
Sam de ea, mă bagă douăzeci de ani într-o închisoare federală. 

Mi-au interzis să ies din S.U.A., mi-au luat paşaportul şi, în 
mod deosebit, mi-au interzis să vin în Extremul Orient. Deci, 
n-aţi auzit niciodată de mine, da? 

Patterson îi strânse mâna. 

— Cum să nu? Îţi datorăm cu mult mai mult decât atât. 

Hillburton îi strânse și el mâna. 

— Bineînţeles că n-aş face nimic să te bag în bucluc. 

— Bine, zise Stone. Ce urmează e mai nasol. Când 
ajungem la Bangkok, o să vă trimitem cu un taxi direct la 
Ambasada Statelor Unite. Veţi raporta că vă aflaţi în serviciul 
militar al Statelor Unite, că ați scăpat dintr-o închisoare din 
Cambdogia şi că vreţi să vă întoarceţi în ţară şi să vă luați 
banii. Unii dintre oamenii pe care îi veți vedea vor fi încântați 
şi vă vor trata regeşte, or să facă orice pentru voi. Alţii or să 
fie furioşi pentru că de ani de zile tot spun că nu mai sunt 
prizonieri în închisorile celor trei națiuni de aici. Spuneţi-le că 
nu vreți publicitate. Vreți doar să ajungeţi acasă şi să duceţi 
din nou o viață normală. Asta o să vă pună la adăpost. Atunci 
or să vrea să mențină statutul vostru de prizonieri cât mai 
confidential. 

— Mie-mi convine, zise Patterson. Nu mă deranjează 
deloc. 

Hillburton aprobă, dând din cap. 

— Nici o problemă din partea mea. 

— Mulţumesc, zise Stone. 

Se sprijini de peretele aparatului de zbor şi se relaxă. Hog 
o să stea internat o vreme, dar Mary Eve o să-l ducă la cel mai 
bun spital din Bangkok. 

Patterson îşi drese vocea. 

— Toată treaba asta costă pe cineva al naibii de mult. 
Elicopterul distrus, armele, muniţia, tipii pe care i-aţi angajat. 
Cine plăteşte toate astea? 

— Avem ceva surse, răspunse Stone. 

— La dracu”, şi eu la fel. Bătrânul meu ar fi în stare să 
arunce cu bani numai să-mi vadă fața. Trebuie să ştiu doar 
unde să-i trimit. 

Mark avu o ezitare. 

— Dar n-o să vină nimic din solda ta? 

— La dracu”, nu! Tata o să plătească. Abia aşteaptă. 

— Tatăl tău e chiar aşa de blindat? 

— Da. Sau cel puţin era. Acum cred că e superblindat. 

— Bine, zise Stone. Am în California o agenţie de 
detectivi. O să-ți dau adresa mea. Vreau s-o ţii minte. Nimic 
scris. Apoi, dacă totul iese bine, poti să trimiţi şi tu ceva. 

— Minunat. Nici o problemă. O să-ţi scriu ca să-ţi cer 
nota de plată! Hristoase, nu-mi vine să cred. Sunt un om liber, 
şi pe deasupra civil, dacă vreau! 

Stone se făcu comod. Era obosit. Când dormise ultima 
oară? Nu putea să-şi aducă aminte. Dar reuşiseră! Da! Bun. 
Mai eliberase doi prizonieri dintre cei despre care guvernul 
susținea că nu există. În viaţa lui nu se mai simţise atât de 
obosit. 

Adormi înainte să se mai poată gândi la altceva. 

CAPITOLUL XX 


Elicopterul lui An Khom trecu granița pe la sud de 
Aranyaprathet, în Thailanda, ocoli şi ajunse la Bangkok prin 
nord. Ateriză pe un aeroport particular, amenajat special 
numai pentru elicoptere, lângă un hangar pe care se afla o 
tăbliță cu inscripţia „Serviciul Aerian Bangkok”. 

Îi aştepta o ambulanță. Medicii nici măcar nu se uitară la 
ceilalți oameni. Merseră direct la Hog, îl puseră pe o targă şi 
îl băgară în ambulanţă. Pe o parte a maşinii scria „Spitalul 
General Bangkok”. Texanul era treaz. 

— Unde dracu” mergem? întrebă el pe un asistent. 

— Să te facem bine, răspuse omul. 

Apoi uşa se închise. 

Hog era pe mâini sigure şi probabil că se simţea mai bine 
dacă putea să se vaite. 

— Temperatura a scăzut foarte mult, zise Mary Eve. 
Acum e în afara pericolului. 

În apropiere era parcată o autocamionetă pe care An 
Khom le-o trimisese ca să bage în ea toate catrafusele. 

Intrară în hangar şi depozitară toate armele şi muniţia în 
două lăzi de lemn. Stone reținu numai pistolul Beretta şi 
două încărcătoare. În interiorul hangarului găsiră un birou 
modern şi duşuri pentru bărbați şi femei. Cei doi foşti 
prizonieri de război se holbară mult timp la ele după ce se 
dezbrăcară. 

— La dracu”, n-am mai văzut un duş de treişpe ani! zise 
Patterson. 

Înşfăcă o bucată de săpun și intră sub apa fierbinte. 
Hillburton se mulțumi să rânjească şi începu să se spele cu 
mult sârg. 

Stone dădu un telefon şi, înainte ca oamenii să iasă de la 
duşuri, sosiră rânduri curate de haine pentru Mary Eve, valize 
şi cele mai recente ziare în limba engleză. 

Mark îşi făcu un duş rapid şi se îmbrăcă cu aceleaşi haine 
de acum trei sau patru zile. Pierduse noțiunea timpului. 

Mary Eve aştepta în biroul micuţ. Purta pantaloni gri şi o 
bluză asortată din mătase naturală, iar pe umeri ținea un 
pulover pufos. Părul ei negru era spălat, periat şi aranjat. Era 
încântătoare. 

— De luni de zile n-am mai fost aşa curată! zise ea. Am 
uitat luxul unui duş cu apă fierbinte. Nici nu mai vroiam să ies 
afară. 

— Eşti aceeaşi fată pe care am văzut-o târându-se pe 
pământul mocirlos al junglei? o tachină Stone. La hotelul 
Bangkok Hilton o să ai o cadă. 

— Nu stau la hoteluri de lux, zise ea. Se risipesc foarte 
mulți bani. 

— De data asta, o să stai. E rezervat un apartament pe 
numele tău, atât cât vrei să stai acolo. 

Cambodgianul discutase deja cu Stone. Americanul îi 
dăduse unul dintre pachetele cu bani luate de la bandiți şi 
acesta se grăbise să plece spre casă. A doua zi avea să plece 
spre Aranyaprathet ca să o aştepte pe Sen. Îi spusese lui Stone 
că era sigur că o să reuşească. Era țara ei natală şi avea mai 
mult curaj decât zece oameni la un loc. Cambodgianul îl 
asigurase prin semne că avea să împartă cu ea banii şi 
bijuteriile. 

Stone aruncă o privire în jur. Alcătuiau un grup diferit față 
de cel care sosise cu o oră mai devreme. 

— Ei bine, dacă suntem toți aici, hai să mergem la o 
plimbare! 

În faţa uşii, aştepta o limuzină. Foştii prizonieri de război 
se minunară: 

— Hei, n-am mai mers cu maşina de treişpe ani! zise 
Patterson. 

Se facu comod pe un scaun, dădu drumul la televizor şi 
deschise barul. 

Stone puse mâna pe umărul lui. 

— Adu-ţi aminte că nici pe alcool n-ai mai pus gura de 
treişpe ani. Pentru o vreme, rezumă-te la câteva beri, bine? 

Patterson aprobă, dând din cap, şi scoase o cutie dintr-un 
frigider micut. 

— Hei, au Coca Cola! exclamă el. 

Mary Eve se aşeză lângă Mark fără să-şi poată lua ochii 
de la el. Îl lăsară pe Loughlin la un hotel ieftin, unde trăgea 
întotdeauna. Le zise că o să-şi cheme doctorul personal ca să 
se uite la rană şi să-i dea ceva pastile. Avea de gând să se 
odihnească câteva zile, înainte să se urce într-un avion spre 
casă. 

Stone ştia numărul lui de telefon. 

Opriră limuzina la ambasada americană. Foştii prizonieri 
de război coborâră cu noile lor geamantane. Se simțeau ciudat 
în haine sport şi, mai ales, cu lenjerie de corp curată. 

Amândoi îi strânseră mâna lui Stone. Mark îi ceru lui 
Patterson adresa, iar sergentul Forţelor Aeriene îi spuse fără 
ezitare strada şi numărul. 

— Dacă totul merge bine, plecaţi dracului de aici şi mergeţi 


pe pământ american! le ură el. 
x 


* * 


— În noaptea asta stai cu mine la hotel? întrebă Mary 
Eve. E mai mult decât o întrebare, este o speranță. 

— Dacă vrei. 

— Mi-ai promis c-o să petreci cu mine o noapte fără 
bocanci şi într-un pat adevărat. 

Roşise în timp ce spunea aceste cuvinte, iar el o sărută pe 
obraz. 

— Întotdeauna îmi respect promisiunile. Dar mai întâi 
trebuie să vorbim cu An Khom şi să-l vedem pe domnu’ 
Wiley. 

— Da, da, ar trebui să facem asta. Ştiu că o să se facă 
bine, dar vreau să fiu sigură. 

Se întâlniră cu An Khom la pagodă. Era acelaşi loc cu 
miros de tămâie, întunecat şi misterios ca şi altă dată. Trecură 
de perdeaua de mărgele. 

— Aa, frumoasa domnişoară Mary Eve Filmore, zise An 
Khom. Mă simt onorat că aţi venit în vizită. 

Intrară în biroul lui mic şi serviră ceai verde, fierbinte. 

— Am auzit că aţi avut succes. Asta e bine. Cel de-al 
treilea om a murit chiar înainte să fie salvat. Păcat. Măcar o zi 
dacă ar mai fi putut să aştepte... 

— Operaţiunea de salvare şi tot restul, cât costă? întrebă 
Stone 

An Khom chicoti încetişor. 

— lată un om de acțiune! Savuraţi-vă ceaiul. Vă place 
ceaiul verde, domnişoară Filmore? 

— Trăiesc în Cambodgia de zece ani, domnule Khom. 
Dacă nu mi-ar fi plăcut ceaiul verde când am sosit prima dată, 
aş fi murit de deshidratare. 

An Khom râse încet, uitându-se la ea pătrunzător. 

— Primul elicopter era evaluat la treizeci de mii? întrebă 
Stone. 

— Era vechi, într-o stare proastă, zise bătrânul thailandez. 

— Cobon prețul? Cred că avem un sponsor în afacerea 
asta. Tatăl lui Patterson e blindat. 

— Dar nu ştii sigur. Nu aveţi nici o înțelegere, nici un 
contract. 

— Nu, dar... 

— Atunci, jucăm jocul. Dublu sau nimic... Dacă poți să 
strângi banii. 

— Prizonierii au fost acolo, deci plătim dublu. Aşa a fost 
pariul. Calculează care au fost costurile tale. O să plătesc ce 
pot, înainte să plec, în câteva zile. 

— Creditul e cel care face o afacere să meargă, nu? 

An Khom sorbi din ceai. O privi câteva momente pe Mary 
Eve. 

— Domnişoară Filmore, eşti o femeie încântătoare. Îmi 
aminteşti de fata mea, An Ling. 

Mai discutară câteva minute, apoi plecară pe uşa din față 
a pagodei. 

Limuzina dispăruse, iar în locul ei se afla un camion. An 
Khom ştia când să facă economie. 

— A fost o şedinţă de afaceri? Chiar şi pentru Extremul 
Orient e cam ciudat. 

— Amândoi lucrăm într-un domeniu în care hârtia ne 
poate aduce necazuri. Tratăm în cuvinte, acorduri verbale. E 
suficient. 

Spitalul nu era cel mai mare din oraş, dar avea o sală de 
urgenţe bine dotată şi doctori bine pregătiți. Stone se mai 
folosise şi altădată de serviciile lor. Îl găsiră pe Hog la etajul 
patru, într-o cameră de două paturi, împreună cu un japonez 
care căzuse prin geamul unei ferestre. 

Texanul tocmai sosise de la chirurgie şi asistenta le spuse 
că puteau să stea numai câteva minute. Era inconştient. Mary 
Eve îi puse asistentei câteva întrebări şi îi spuse că era şi ea 
infirmieră calificată. Discutară câteva minute despre starea 
pacientului. 

Stone putu să vadă că zgârietura de la cap fusese tratată 
cu un fel de alifie. 

Un bandaj mare acoperea cea mai mare parte a pieptului. 
Mark înţelese foarte puţine din spusele asistentei medicale. 
Trebuiră să plece înainte ca Hog să se trezească din anestezie. 
În lift Mary Eve îi povesti lui Stone ce aflase. 

— Operația a durat mai bine de două ore. A trebuit să fie 
înlăturată o mare parte din carnea atinsă de cangrenă, iar 
muşchii au fost traşi ca să se sudeze. O lună o să stea la pat şi 
încă o lună o să dureze până îşi mai revine cât de cât. Rana a 
fost mai adâncă decât am crezut, dar nu cred că o să aibă 
probleme din cauza asta. 

— Cea mai bună veste pe care am primit-o astăzi! O să 
stea în spital două luni? Hog o să înnebunească. 

— Ar fi bine să-l vizitezi în fiecare zi. Asta o să-i mai 
ridice moralul. 

— O să-l vizitez, altfel o să mă rupă-n două când o să iasă 
de-acolo. 

Apartamentul pe care îl rezervaseră era compus din două 
camere luxoase, spațioase, care beneficiau de panorama 
extraordinară a unui peisaj mirific. 

— E minunat! Cred că a costat o avere! Cincizeci de 
cambodgieni ar mânca o lună cu ce plătim aici o noapte! 

O atinse pe umăr şi femeia se cuibări în braţele lui. 

— Hei, ai hrănit cambodgieni timp ce zece ani. Acum 
relaxează-te şi bucură-te de lux. Poate prea curând o să fim 
amândoi într-un avion, în drum spre casă. Hai să facem din 
asta o noapte de neuitat. 

— Mai întâi, vreau să-mi scot pantofii. Cum de mi-ai ştiut 
mărimea? Şi hainele astea! Cine plăteşte pentru toate astea? 

O aduse la tăcere cu un sărut. Apoi lucrurile deveniră mai 


interesante... 
* 


x * 


In curând va ajunge acasă, aşteptând să adune suficiente 
informații ca să repereze un alt prizonier. Apoi, avea să se 

întoarcă la Bangkok. Curând, îşi dorea ca acel moment să fie 
mai curând! Câteodată, când se gândea la americanii care se 
mai aflau încă închişi în cuşti, care mai erau încă folosiţi, şi 
bătuţi, şi înfometați ca nişte sclavi, nu putea să doarmă. 

Nu va putea să doarmă până ce fiecare dispărut în misiune 
şi fiecare prizonier de război nu era eliberat şi adus acasă. Ca 
să se împlinească acea zi, vroia să facă tot ce-i stătea în 
putere. 

